പ്രാദേശിക-ദേശീയ തമാശകൾ! | Malayalam News\n2020-11-28 17:15:00 ഹംസൻ\nപ്രശസ്ത ചിത്രകാരനായിരുന്ന ശങ്കരൻ കുട്ടിയുടെ ഒരു പംക്തിയുടെ പേരായിരുന്ന 'തിരുത്താത്ത തോന്ന്യാസം' ഒന്നോ രണ്ടോ വാരം ഓടി. പിന്നെ മുടങ്ങി. അദ്ദേഹത്തിന് അതു തിരുത്തണമെന്നു തോന്നിയതുമില്ല. ഇന്നിപ്പോൾ ആ തലക്കെട്ട് ഏറ്റവും യോജിക്കുന്നത് കേരളത്തിലെ കോൺഗ്രസിനു തന്നെയാണ്. ചിഹ്നത്തർക്കത്തിൽപ്പെട്ടു നെട്ടോട്ടമോടുന്ന കേരള കോൺഗ്രസുകളെ വിട്ടേക്കാം. യൂത്ത് ലീഗിന്റെ സമ്മർദം നിമിത്തം ശ്വാസം മുട്ടുന്ന മൂത്ത ലീഗിനെയും വിടാം. പക്ഷേ, കോൺഗ്രസ് അങ്ങനെയല്ല. 'എന്നെ തല്ലണ്ട അമ്മാവാ, ഞാൻ നന്നാകുന്നില്ല' എന്നു നിലവിളിക്കുന്ന അനന്തരവന്റെ രാഷ്ട്രീയ അവതാരമാണത്. 'കഥയറിയാതെ ആട്ടം കാണാൻ ഇറങ്ങിയ' കക്ഷിയാണ് രഹുൽ ഗാന്ധി. എന്നെ തല്ലണ്ട, ഞാൻ നേതാവാകാനില്ല' എന്നു പറഞ്ഞാൽ അണികൾ കേൾക്കില്ല. സാഹചര്യങ്ങളുടെയും സ്മൃതി ഇറാനിയുടെയും ഭീഷണി കാരണമാണ് പാവം വയനാട്ടിലെത്തി പതുങ്ങി നിന്നതും മത്സരിച്ചതും. എന്തു ചെയ്യാം. ജയിച്ചു കയറി! കഷ്ടകാലം പെട്ടെന്നു വിടുന്ന ഇനമല്ലല്ലോ. കേരളം മുഴുവനും പ്രളയ ഭീഷണയിലായപ്പോൾ രാഹുൽജി കുറേയേറെ ഭക്ഷ്യധാന്യങ്ങൾ സംഘടിപ്പിച്ചു 'കുരുത്തംകെട്ട' പാർട്ടിയെ ഏൽപിച്ചു. അവർ ജില്ലാ കമ്മിറ്റിയെ, ജില്ല ബ്ലോക്കിനെ. ബ്ലോക്ക് പിന്നെ 'ബ്ലാക്കി'ന്റെ നേതാക്കളെ. ഇപ്പോൾ നിലമ്പൂരിലെ ഒരു പീടിക തുറന്നപ്പോൾ പുഴുവരിച്ച ഭക്ഷ്യധാന്യ കിറ്റുകൾ.\nതെരഞ്ഞെടുപ്പു സമയത്ത് വിതരണം ചെയ്യാമെന്നു കരുതിയത്രേ! എന്തൊരു മാനവ സ്‌നേഹം! മൊബൈലും ഒളിക്യാമറയും സർവത്ര വിലസി നടക്കുന്നതിനാലാണ് 'വിതരണം' നടക്കാതെ പോയതെന്ന് പാർട്ടിക്കുളളിലും പുറത്തും അറിയാത്തവരില്ല. കോഴിക്കോട്ടെത്തിയാൽ ഇടത്തെ കൊമ്പനെപ്പോലെ, മുല്ലപ്പളളിക്കു പോകേണ്ട വഴിയിൽ കയറി നിൽപാണ് വടകര എം.പി. റിബൽ സ്ഥാനാർഥിക്ക് 'കൈപ്പത്തി'ചിഹ്നം എങ്ങനെ കിട്ടി എന്നറിയണം മുരളീധരന്. കൈപ്പത്തി ഒരു മനുഷ്യാവയവമാണെന്നും അതിന്റെ പേറ്റന്റ് എടുക്കാൻ നിർവാഹമില്ലെന്നും പറഞ്ഞ് തലസ്ഥാനത്തേക്കു കുതിക്കാമായിരുന്നു പ്രസിഡന്റിന്. എന്തു ചെയ്യാം, പിറന്ന മണ്ണിൽ നിന്നും ഒളിച്ചോടിയ ഗാന്ധിയൻ എന്ന് ഒരു വിളിപ്പേര് സമ്പാദിക്കണ്ട എന്നു കരുതി മുല്ലപ്പള്ളി മൗനി ബാബയായി.\nകെ. കരുണാകരന്റെ മക്കളെ രാഷ്ട്രീയം പഠിപ്പിക്കണ്ട എന്ന പതിവു പല്ലവി ഓൺ ചെയ്യാൻ മുരളി മടിക്കുകയുമില്ല. അങ്ങനെയാണല്ലോ പണ്ട് ഡി.ഐ.സി എന്നൊരു പാർട്ടിയുണ്ടാക്കിയതും രായ്ക്കുരാമാനം പീടിക പൂട്ടിയതും! അല്ലാ, ഈ കോൺഗ്രസിനെ നന്നാക്കാൻ ദുനിയാവിൽ ആരും ഉണ്ടാകില്ലല്ലോ? അതോ, പിണറായി ലൈൻ സ്വീകരിച്ച് പുറത്തുനിന്നും 'കൺസൾട്ടൻസി'യെ നിയമിക്കേണ്ടി വരുമോ?...... ഏതായാലും തദ്ദേശ സ്വയംഭരണ കാര്യം ഡിസംബറിൽ ഒരു കരയെത്തുന്നതോടെ ഓക്‌സിജൻ സിലിണ്ടറുകൾ അനേകം വേണ്ടിവരും. നേതൃത്വത്തിന് ഒരു കരുതൽ നല്ലതാണ്.\nദാ വന്നു, ദേ പോയി- എന്നു സുരേഷ് ഗോപി 'കോടീശ്വരൻ' പ്രോഗ്രാമിൽ പറഞ്ഞതു പോലെയായി: പോലീസ് നിയമ ഭേദഗതി കൊണ്ടുവന്ന അതേ വേഗത്തിൽ പിൻവലിക്കുകയും ചെയ്തു. പാർട്ടിയിലെ രണ്ടാം ഇ.എം.എസ് ആയിരുന്ന എം.എ. ബേബി സഖാവൊഴികെ എല്ലാവരും എണീറ്റു നിന്നു കൈയടിച്ചു. സഖാവ് ആദ്യമേ 118 - എ വകുപ്പിനു എതിരായിരുന്നതിനാൽ പല്ലിറുമ്മിക്കൊണ്ട് ഒരു പ്രസ്താവന മാത്രം ഇറക്കി സായൂജ്യം നേടി. 'വിനാശകാലേ വിപരീത ബുദ്ധി'യെന്ന വഴിക്കാണ് മുഖ്യൻ വെച്ചു പിടിച്ചത്. ഒരുത്തനെ, അല്ലെങ്കിൽ ഒരു കുടുംബത്തെ തന്നെ രായ്ക്കുരാമാനം പൊക്കുവാൻ ആവശ്യമുള്ള എല്ലാ നിയമങ്ങളുമുളള സംസ്ഥാനമാണ് കേരളം. ഉന്നത കുടുംബങ്ങളെ സംബന്ധിച്ചും വെബ്‌സൈറ്റിൽ വാർത്ത വരുമെന്നു കണ്ടപ്പോഴാണ് ഭേദഗതിക്ക് പോലീസ് ചാടിയിറങ്ങിയത്. നിലവിലുള്ള നിയമങ്ങൾക്ക് ഒരു അഡീഷണൽ സെറ്റ് പല്ലു കൂടി ഫിറ്റ് ചെയ്യുന്ന ജോലിയായിരുന്നു അത്.\n1975 ലെ അടിയന്തരാവസ്ഥ മുതൽ മരണം വരെ കരുണാകരന്റെ വാത്സല്യം നുകർന്ന രമൺ ശ്രീവാസ്തവയുടെ ഉപദേശം ലേശം തെറ്റിപ്പോയി എന്നാണ് മുഖ്യൻ കണ്ടെത്തിയത്. വീണിടത്ത് കിടന്ന് ഉരുണ്ടിട്ടു കാര്യമില്ല എന്ന് സീതാറാം യെച്ചൂരിയുടെ കഷായം കുടിച്ചതു പോലെയുള്ള മുഖഭാവവും വിളിച്ചു പറഞ്ഞു. ഇനി മേലിൽ എന്റെയും എന്റെ പിള്ളേരുടെയും കാലം വരെ ഇത്തരമൊരു നിയമം കൊണ്ടുവരില്ല. നിയമസഭയിലും ജനങ്ങൾക്കിടയിലും ചർച്ച ചെയ്യാതെ പകരം ഒരു നിയമവും കൊണ്ടുവരില്ല എന്ന് പിണറായി. സ്വാഭാവികമായും ഒരു സംശയം ഉണരുന്നുണ്ട്- ജനങ്ങൾക്കിടയിൽ ചർച്ച ചെയ്യുകയോ? ലോക്കൽ കമ്മിറ്റിയിൽ എന്നു പറയാമായിരുന്നു. അതും ഉറപ്പില്ല, പാർട്ടി ഇപ്പോൾ 'കോൺഗ്രസിനു' പഠിക്കുന്ന കാലമാണ്. പരീക്ഷയും അടുത്തെത്തി, ഇനിയെന്തു ചർച്ച! അനുസരണയൊക്കെ പണ്ടായിരുന്നു.\nവെട്ടുകിളി ശല്യം കൃഷിയുള്ള സംസ്ഥാനങ്ങളിലാണ്. കേരളത്തിൽ ആ ജോലി ഏറ്റെടുത്തിരിക്കുന്നത് 'വിമത ശല്യമാണ്'. കാഡർ പാർട്ടികൾക്ക് വലിയ വിള നാശമൊന്നും ഉണ്ടാകാറില്ല. പക്ഷേ ജനാധിപത്യം തിങ്ങിനിറഞ്ഞു ശ്വാസം മുട്ടുന്ന പാർട്ടികളുടെ കാര്യമാണ് പരിതാപകരം. കോർപറേഷൻ 'മേയർ' സ്ഥാനാർഥി എന്നുവരെ ലേബൊട്ടിച്ച് ജാതികര പ്രമാണിമാരുടെ കാലുപിടിച്ച് രംഗത്തിറക്കിയ കോഴിക്കോട്ടെ സ്ഥാനാർഥിക്കുമുണ്ട് റിബൽ. പക്ഷേ ഇത്തവണ റിബലുകളെ കടത്തി വെട്ടി വനിതകൾ. തലസ്ഥാനത്ത് അറുപത്തിയാറു ശതമാനം വനിതാ സ്ഥാനാർഥികളുണ്ട്. ചുമ്മാതാണോ മിസ്റ്റർ, വിമതന്മാർ പത്രികയും കൊണ്ട് ചാടിയിറങ്ങുന്നത് എന്നു ചോദിച്ചാൽ ഉത്തരം പറയുവാൻ ആളില്ല. രാഷ്ട്രീയത്തിലെ നിരുപദ്രവിയായ ഒരിനമാണ് സി.പി.ഐ. എന്നാലെന്ത്? കാന്തല്ലൂർ പഞ്ചായത്തിലെ ഒരു സ്ഥാനാർഥിയുടെ പേര് 'പുലിക്കുട്ടി'യെന്നാണ്. വിപ്ലവ വീര്യത്തിന്റെ സ്മരണകളിരമ്പുന്ന പേര്. 1942 ലെ ക്വിറ്റിൻഡ്യാ സമരത്തെ എതിർക്കുമ്പോൾ പാർട്ടി പിളർന്നിട്ടില്ല. ശരിക്കും ചിന്തിക്കാനുള്ള പ്രായവും എത്തിയിട്ടില്ല. അതിന്റെ പരിഹാരാർഥം 1970 കളിൽ ഗാന്ധി- ലെനിൻ ജന്മശതാബ്ദി വരെ ആഘോഷിച്ചു കളഞ്ഞു. അതുകൊണ്ടും പോരാഞ്ഞ് മൂന്നാർ പഞ്ചായത്തിൽ ഇത്തവണ പാർട്ടി മത്സരിപ്പിക്കുന്ന ഒരു സ്ഥാനാർഥിയുടെ പേരു തന്നെ 'ഗാന്ധി'യാണ്. കോൺഗ്രസിനു തോന്നിയിട്ടില്ലാത്ത ബുദ്ധി! തെരഞ്ഞെടുപ്പ് അടുക്കുന്നതോടെ വായിൽ വെണ്ണ തേച്ചതു പോലെ മുഴുത്ത ചിരിയുമായി സ്ഥാനാർഥികൾ ഇറങ്ങുന്നത് പുത്തൻ തലമുറയ്ക്കു ഒരു ഹാസ്യ രംഗമാണ്. അതാകണം, 'പുഞ്ചിരി' എന്നു പേരുളള യുവതിയെ ദേവികുളം ശാന്തൻ പാറയിൽ മത്സരിക്കാൻ കോൺഗ്രസ് രംഗത്തിറക്കിയത്.\nജയിച്ചു കഴിഞ്ഞാൽ പിന്നെ നാട്ടിൽ കാണാൻ ബുദ്ധിമുട്ടുള്ള ഇനമാണ് പല നേതാക്കളും. 2000 ത്തിൽ സി.എം.പിക്കാരനായി ചിറയിൻകീഴിൽ മത്സരിച്ചു വിജയിച്ച കക്ഷി അത്തരക്കാരനാണോ എന്നറിയില്ല. പക്ഷേ അദ്ദേഹത്തിന്റെ ഓമനപ്പേര് 'കൊച്ചുകള്ളൻ' എന്നത്രേ! ഇത്തവണ ബി.ജെ.പി സ്ഥാനാർഥിയായി രംഗത്തെത്തുമ്പോഴും ബാലറ്റ് പേപ്പറിൽ അദ്ദേഹം 'കൊച്ചുകള്ളൻ' തന്നെ. അതൊക്കെ ഈ കോവിഡ് കാലത്ത് അൽപം ആശ്വാസ നിശ്വാസം പകരുന്ന വാർത്തയല്ലേ?\nഈ ശശി തരൂർ എന്തു കണ്ടിട്ടാണ് പുറപ്പാട്? നേതൃത്വത്തിനെതിരെ 23 പേർ ഒപ്പിട്ടപ്പോൾ ഒപ്പം നിന്ന തരൂരിന് എന്തു വേണമെന്നു തുറന്നു പറയാം; മടിക്കണ്ട. ഇപ്പോഴിതാ, അഭിനവ് കഫാരെയുടെ ഒരു ചിത്രമെടുത്ത് ട്വീറ്റ് ചെയ്തിരിക്കുന്നു! മൂവർണം മുഴുവനും ഒരു ചായക്കോപ്പയുടെ മുകളിലെ 'അരിപ്പ'യിലൂടെ വീഴുമ്പോൾ 'കാവി നിറ'മായി മാറുന്നതാണ് ചിത്രം! മുറിവിൽ ഉപ്പു തേക്കാമോ, പുണ്ണിൽ മുളകു തേയ്ക്കാമോ എന്നൊക്കെ ക്ഷമാശീലരും അഹിംസാവാദികളും ചോദിച്ചു പോകും. ജൂലിയസ് സീസറല്ല സോണിയാ ഗാന്ധിയെന്ന് തരൂർജി മറക്കരുത്. പിന്നിൽ നിന്നു കുത്തിയാൽ സീസർ വീഴും. കബിൽ സിബലും തരൂരും ചിദംബരവും തുടങ്ങിയവർ എവിടേക്കാണെന്ന് കാത്തിരുന്നു കാണാം.\nപിണറായിയെ സംബന്ധിച്ചിടത്തോളം, കേരള മന്ത്രിസഭയെ വട്ടമിട്ടു പറക്കുകയാണ് കേന്ദ്ര ഏജൻസികൾ. നേരം പുലർന്നാൽ ഓരോ സംസ്ഥാന മന്ത്രിയും ആദ്യം മുറ്റത്തിറങ്ങി ആകാശത്തേക്കു നോക്കും. പിന്നീട് മാത്രമേയുളളൂ ജലപാനം. എരിതീയിൽ എണ്ണ ഒഴിക്കുന്നതു പോലെയാണ് ബി.ജെ.പിയുടെ നേതാവ് കെ. സുരേന്ദ്രനും. സി.എ.ജി റിപ്പോർട്ട് നിയമസഭയുടെ മേശപ്പുറത്ത് വെയ്ക്കും മുമ്പ് മുഖ്യമന്ത്രി തുറന്നു നോക്കിയിട്ടുണ്ടെങ്കിൽ, തുറന്നുപറഞ്ഞാൽ മതി; ആ നിമിഷം മന്ത്രിസഭയെ പുറത്താക്കാൻ കേന്ദ്രം തയാറാണത്രേ! കെ.എം. മാണി ബാർ കോഴയിൽ കുരുങ്ങിക്കിടന്ന കാലത്തെ ഒരു ബജറ്റ് സമ്മേളനം ആറും മറന്നുകാണില്ല- ബജറ്റ് അവതരിപ്പിച്ചാൽ നിയമസഭയിൽ ചോരപ്പുഴ ഒഴുകുമെന്നായിരുന്നു ശിവൻ കുട്ടി - എം.എം. മണി- ശ്രീരാമകൃഷ്ണൻ- ജയരാജന്മാരുടെ നിലപാട്. മാണി മേശയ്ക്കടിയിലൂടെ കമഴ്ന്നു കിടന്നു ബജറ്റ് വായിച്ചുവത്രേ! ആ ശാപം കാണും. ഇപ്പോഴത്തെ റിപ്പോർട്ടിന്റെയും അവകാശി നിയമസഭയുടെ മേശപ്പുറമാണ്. പിണറായി രഹസ്യമായി തുറന്നുവായിച്ചുവോ, ആവോ! സത്യം തോമസ് ഐസക്കിനു മാത്രം അറിയാം!\nArticles hamsan Angeppuram


odisha teen sold wife: സ്മാർട്ട്ഫോൺ വാങ്ങാൻ 17കാരൻ ഭാര്യയെ വിറ്റു; യുവതിയെ കൈമാറിയത് 55 കാരന്, അറസ്റ്റ് - odisha teen sold wife to rajasthan native 55 year old | Samayam Malayalam\nodisha teen sold wife to rajasthan native 55 year old\nസ്മാർട്ട്ഫോൺ വാങ്ങാൻ 17കാരൻ ഭാര്യയെ വിറ്റു; യുവതിയെ കൈമാറിയത് 55 കാരന്, അറസ്റ്റ്\nJibin George | Samayam Malayalam | Updated: Oct 23, 2021, 2:16 PM\n26 വയസുകാരിയായ യുവതിയെ 1.8 ലക്ഷം രൂപയ്ക്ക് 55 കാരന് വിറ്റ കൗമാരക്കാരനാണ് പിടിയിലയത്. യുവതിയെ കണ്ടെത്തിയ പോലീസ് ഗ്രാമവാസികളുടെ എതിർപ്പ് മറികടന്ന് മോചിപ്പിച്ചു\nസ്‌മാർട്ട്ഫോൺ വാങ്ങുന്നതിനായി ഭാര്യയെ വിറ്റു.\n17 വയസുകാരൻ അറസ്റ്റിൽ.\nകൗമാരക്കാരൻ യുവതിയെ വിറ്റത് 55 കാരന്.\nഭുവനേശ്വർ: സ്‌മാർട്ട്ഫോൺ വാങ്ങുന്നതിനായി ഭാര്യയെ പണം വാങ്ങി വിറ്റ 17 വയസുകാരൻ അറസ്റ്റിൽ. 26 വയസുകാരിയായ യുവതിയെ 1.8 ലക്ഷം രൂപയ്ക്ക് 55 കാരന് വിറ്റ കൗമാരക്കാരനാണ് പിടിയിലയത്. ഇയാളുടെ പേരുവിവരങ്ങൾ പോലീസ് പുറത്തുവിട്ടിട്ടില്ല. ജുവനൈൽ കോടതിയിൽ ഹാജരാക്കിയ ശേഷം 17 വയസുകാരനെ ഹോമിലേക്ക് മാറ്റിയെന്ന് ഹിന്ദുസ്ഥാൻ ടൈംസ് റിപ്പോർട്ട് ചെയ്തു.\nഒരു കോടി രൂപ വലിമതിക്കുന്ന മയക്കുമരുന്ന് ലെഹങ്കക്കുള്ളിൽ നിന്നും കണ്ടെത്തി\nകഴിഞ്ഞ ജൂലൈ മാസത്തിലാണ് യുവതിയുമായുള്ള 17 വയസുകാരൻ്റെ വിവാഹം നടന്നത്. ജോലി തേടി രാജ്സ്ഥാനിൽ എത്തിയ ഇവർ പ്രദേശത്തെ ഒരു ഇഷ്ടിക നിർമ്മാണ കേന്ദ്രത്തിൽ ജോലിക്ക് ചേർന്നു. ഇതിനിടെ 17 വയസുകാരൻ 1.8 ലക്ഷം രൂപ വാങ്ങി യുവതിയെ പ്രദേശത്തെ 55 കാരന് വിൽക്കുകയായിരുന്നുവെന്ന് ബേൽപാഡ പോലീസ് സ്റ്റേഷൻ ഇൻസ്പെക്ടർ ബുലു മുണ്ട വ്യക്തമാക്കി.\nയുവതിയെ വിറ്റതിന് പിന്നാലെ 17കാരൻ സ്വന്തം ഗ്രാമത്തിൽ മടങ്ങിയെത്തി. വീട്ടുകാർ ഭാര്യയെ അന്വേഷിച്ചപ്പോൾ തന്നെ ഉപേക്ഷിച്ച് പോയി എന്ന മറുപടിയാണ് ഇയാൾ നൽകിയത്. സംശയം തോന്നിയ യുവതിയുടെ കുടുംബം പോലീസിൽ പരാതി നൽകിയതോടെയാണ് വിവരങ്ങൾ പുറത്തായത്. പണം വാങ്ങി യുവതിയെ 55 കാരന് കൈമാറിയെന്ന് കൗമാരക്കാരൻ പോലീസിനോട് പറഞ്ഞു. ലഭിച്ച പണം ഉപയോഗിച്ച് സ്‌മാർട്ട് ഫോൺ വാങ്ങിയെന്നും ബാക്കി തുകയ്ക്ക് ഭക്ഷണം കഴിച്ചതായും കണ്ടെത്തി.\nയുവതി രാാജ്സ്ഥാനിൽ ഉണ്ടെന്നറിഞ്ഞതോടെയാണ് പോലീസ് ഇവിടെ എത്തി പരിശോധന നടത്തുകയായിരുന്നു. രാജ്സ്ഥാനിലെ ബാരൻ എന്ന സ്ഥലത്ത് നിന്നാണ് പോലീസ് യുവതിയെ കണ്ടെത്തിയത്. യുവതിയെ രക്ഷപ്പെടുത്താൻ പോലീസ് ശ്രമം നടത്തിയതോടെ പ്രദേശവാസികൾ എതിർപ്പുമായി രംഗത്തുവന്നിരുന്നു. യുവതിയെ ഗ്രാമവാസിയായ 55 വയസുകാരൻ പണം നൽകിയതാണെന്നും അതിനാൽ മടക്കിക്കൊണ്ട് പോകാൻ അനുവദിക്കില്ലെന്നും ഇവർ പറഞ്ഞു.\nസിപിഎമ്മിനെ ഞെട്ടിച്ച് അനുപമ സെക്രട്ടേറിയേറ്റിന് മുന്നില്\nആര്‍ട്ടിക്കിള് ഷോഒരു കോടി രൂപ വലിമതിക്കുന്ന മയക്കുമരുന്ന് ലെഹങ്കക്കുള്ളിൽ നിന്നും കണ്ടെത്തി\nസ്‌മാർട്ട് ഫോൺ ഭാര്യയെ വിറ്റു ജുവനൈൽ കോടതി teen sold wife rajasthan police case in odisha police case odisha teen sold wife 26 year old sold\nWeb Title : odisha teen sold wife to rajasthan native 55 year old


kerala 4969 new covid cases\nസംസ്ഥാനത്ത് ഇന്ന് 4969 പേര്‍ക്ക് കോവിഡ്; പോസിറ്റിവിറ്റി നിരക്ക് 8.17\nPublished on : 17 Dec, 2020 , 12:43 pm\nകഴിഞ്ഞ 24 മണിക്കൂറിനിടെ 60,851 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 8.17 ആണ്. റുട്ടീന് സാമ്ബിള്, സെന്റിനല് സാമ്ബിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 71,79,051 സാമ്ബിളുകളാണ് പരിശോധനയ്ക്കായി അയച്ചത്. കഴിഞ്ഞ ദിവസങ്ങളിലുണ്ടായ 27 മരണങ്ങളാണ് മൂലമാണെന്ന് ഇന്ന് സ്ഥിരീകരിച്ചത്. തിരുവനന്തപുരത്ത് ചികിത്സയിലുണ്ടായിരുന്ന നാഗര്‍കോവില് സ്വദേശി ക്രിസ്റ്റിന് ചെല്ലം (62), കൊല്ലം ചാത്തന്നൂര് സ്വദേശി വത്സലന് (75), മുഖത്തല സ്വദേശി നാണു (100), നിലമേല് സ്വദേശി മാധവന് ഉണ്ണിത്താന് (75), പത്തനംതിട്ട മുടിയൂര്‍ക്കോണം സ്വദേശി രാജശേഖരന് പിള്ള (63), പെരിങ്ങാട് സ്വദേശി കുഞ്ഞുമോന് (75), എടകുളം സ്വദേശി ഗോപാലകൃഷ്ണന് നായര് (82), സീതതോട് സ്വദേശി വചനപാലന് (89), മല്ലപ്പള്ളി സ്വദേശി എം.കെ. ചെറിയാന് (71), നരക്കതാനി സ്വദേശി കെ.എന്. യോഹന്നാന് (67), ആലപ്പുഴ സകറിയ വാര്‍ഡ് സ്വദേശിനി ബീമ (59), മായിത്തറ സ്വദേശി സുകുമാരന് (68), പുന്നപ്ര സ്വദേശിനി വത്സല (66), പുന്നപ്ര സ്വദേശിനി തുളസി (60), കോട്ടയം വൈക്കം സ്വദേശി മുരളി (54), ഇടുക്കി പശുപര സ്വദേശി സുകുമാരന് (62), എറണാകുളം കോട്ടുവള്ളിക്കാവ് സ്വദേശി ഭാസ്‌കരന് (82), കാലടി സ്വദേശി മുഹമ്മദ് (78), മലപ്പുറം അന്തിയൂര്‍കുന്ന് സ്വദേശിനി സഫീറ (60), പരപ്പനങ്ങാടി സ്വദേശിനി ചെറിയ ബീവി പനയത്തില് (74), പോരൂര് സ്വദേശി ചാരുകുട്ടി (82), കോഴിക്കോട് താമരശേരി സ്വദേശി മൊയ്ദീന് കോയ (65), കല്ലായി സ്വദേശി അലിമോന് (65), ഒരവില് സ്വദേശി എന്.കെ. മാധവന് (66), കിനാലൂര് സ്വദേശി ശ്രീധരന് (74), കുതിരവട്ടം സ്വദേശി പി. കൃഷ്ണന്‍കുട്ടി (87), കണ്ണൂര് ഒളവിലം സ്വദേശി ചന്ദ്രന് (67) എന്നിവരുടെ മരണമാണ് ഇന്ന് സ്ഥിരീകരിച്ചത്. ഇതോടെ ആകെ മരണം 2734 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന് രോഗം സ്ഥിരീകരിച്ചവരില് 99 പേര് സംസ്ഥാനത്തിന് പുറത്ത് നിന്നും വന്നവരാണ്. 4282 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. 541 പേരുടെ സമ്ബര്‍ക്ക ഉറവിടം വ്യക്തമല്ല. കോഴിക്കോട് 540, മലപ്പുറം 467, കോട്ടയം 474, എറണാകുളം 357, തൃശൂര് 446, പത്തനംതിട്ട 356, കൊല്ലം 339, ആലപ്പുഴ 304, പാലക്കാട് 137, തിരുവനന്തപുരം 192, കണ്ണൂര് 222, ഇടുക്കി 230, വയനാട് 135, കാസര്‍ഗോഡ് 83 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 4970 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 265, കൊല്ലം 418, പത്തനംതിട്ട 184, ആലപ്പുഴ 484, കോട്ടയം 576, ഇടുക്കി 98, എറണാകുളം 565, തൃശൂര് 440, പാലക്കാട് 277, മലപ്പുറം 520, കോഴിക്കോട് 780, വയനാട് 209, കണ്ണൂര് 101, കാസര്‍ഗോഡ് 53 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 58,155 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 6,27,364 പേര് ഇതുവരെ കോവിഡില് നിന്നും മുക്തി നേടി.


Salt / സോൾട്ട് (2010) - എംസോൺ\nSalt / സോൾട്ട് (2010)\nNovember 28, 2019 by Lijo Joy\nഎം-സോണ് റിലീസ് – 1317\nസംവിധാനം Phillip Noyce\nജോണർ Action, Mystery, Thriller\nKurt Wimmer സ്‌ക്രിപ്‌റ്റെഴുതി, Philip Noyce ന്റെ സംവിധാനത്തിൽ 2010 ൽ തിയേറ്ററുകളിലെത്തിയ അമേരിക്കൻ ആക്ഷൻ ത്രില്ലറാണ് Salt (2010). Angalina Jolie യാണ് ടൈറ്റിൽ കഥാപാത്രമായ സാൾട്ടിനെ അവതരിപ്പിച്ചത്. ആദ്യം ഈ ചിത്രത്തിലേക്ക് ടോം ക്രൂസിനെയായിരുന്നു പരിഗണിച്ചിരുന്നത്. പിന്നീട് Angelina Jolie ലേക്ക് എത്തുകയായിരുന്നു. Angelina ക്ക് വേണ്ടി, Briane Helgelend സ്ക്രിപ്റ്റ് മുഴുവൻ മാറ്റിയെഴുതിയിട്ടാണ് ഇതിന്റെ ചിത്രീകരണം തുടങ്ങിയത്. 110 മില്യൺ U S ഡോളർ ചിലവഴിച്ചു ചിത്രീകരിച്ച ഈ ചിത്രം ബോക്സ്ഓഫീസിൽ വാരിക്കൂട്ടിയത് 294 മില്യൺ ഡോളറാണ്. 2011 ലെ ബെസ്റ്റ് സൗണ്ട് മിക്സിങ്ങിനുള്ള അക്കാദമി അവാർഡിനും, ബെസ്റ്റ് സിനിമ ഓട്ടോഗ്രാഫിക്കുള്ള സാറ്റലൈറ്റ് അവാർഡിനും, ഫേവറിറ്റ് ആക്ഷൻ മൂവി സ്റ്റാറിനുള്ള പീപ്പിൾ ചോയ്‌സിനുള്ള അവാർഡുമടക്കം നിരവധി അവാർഡുകൾക്ക് ഈ ചിത്രം തെരഞ്ഞെടുക്കപ്പെട്ടിരുന്നു.\nഎവെലിൻ സാൾട്ട് വളരെ ആത്മാർത്ഥമായി CIA യെ സേവിക്കുന്ന ഒരു ഏജന്റാണ്. ജോലിയിൽ കയറുന്നതിന് മുന്പെടുത്ത പ്രതിജ്ഞ അക്ഷരം പ്രതി അനുസരിക്കാൻ സദാ സന്നദ്ധയായവൾ. പക്ഷെ ഒരിക്കൽ CIA ക്ക് മുൻപിൽ സ്വമേധയാ കീഴടങ്ങിയ ഒരു റഷ്യൻ ചാരൻ, എവെലിൻ സാൾട്ട് ഒരു റഷ്യൻ ചാര വനിതയാണെന്ന ഗുരുതര ആരോപണം ഉദ്യോഗസ്ഥർക്ക് മുൻപിൽ വെളിപ്പെടുത്തുന്നു. അതോടെ CIA ക്ക് മുൻപിൽ സാൾട്ട് ഒരു ചോദ്യചിഹ്നമായി മാറുന്നു. തന്റെ നിരപരാധിത്വം തെളിയിക്കാൻ അന്നേവരെ താനാർജ്ജിച്ചെടുത്ത മുഴുവൻ എക്സ്പീരിയൻസും ഉപയോഗിക്കേണ്ടി വരുന്നു. പക്ഷേ താൻ നിരപരാധിയാണെന്ന് തെളിയിക്കാനുള്ള സാൾട്ടിന്റെ എല്ലാ ശ്രമങ്ങളും അവൾക്ക് വിപരീതഫലമാണ് ഉണ്ടാക്കിയത്. തന്റെ ഭർത്താവിന്റെ ജീവൻ പോലും അപകടത്തിലാക്കുന്ന തരത്തിൽ അതെത്തിച്ചേരുന്നു. ആരാണ് സാൾട്ട്?\nCIA ഏജന്റോ അതോ ഒരു റഷ്യൻ സ്‌പൈയോ?\nFiled Under: Action, English, Mystery, Thriller Tagged: Jamsheed Alangaden


സത്താറിനെ അവസാനമായി കാണാന് വീട്ടിലെത്തി മെഗാസ്റ്റാ Mammootty Talks About Late Actor Sathar - Malayalam Filmibeat\n9 min ago അച്ഛന്റെ ഫിറ്റനസ് കോച്ചുമായി മകള്‍ക്ക് പ്രണയം; ലോക്ക്ഡൗണ് കാലത്ത് താരപുത്രി കണ്ടുപിടിച്ച കാമുകന്\n49 min ago ചിരഞ്ജീവി സര്‍ജയെക്കുറിച്ച് ദീപ്തി സതി, ആ സമയത്ത് അദ്ദേഹം പൂര്‍ണ്ണ ആരോഗ്യവാനായിരുന്നു\n| Updated: Tuesday, September 17, 2019, 16:35 [IST]\nനടന് സത്താറിന്റെ മരണത്തില് അനുശോചനം അറിയിച്ച് താരങ്ങള്. മെഗാസ്റ്റാര് മമ്മൂട്ടി സത്താറിന്റെ വസതിയിലെത്തി ആദരാഞ്ജലികള് അര്‍പ്പിച്ചു. സത്താറിനെ സിനിമയില് വന്ന കാലം മുതല് എനിക്ക് അറിയാവുന്ന ആളാണ്. അതിന് മുന്‍പ് ഞാന് കോളേജില് പഠിക്കുന്ന കാലത്തും അറിയാം. എന്നേക്കാളും മുന്‍പേ സിനിമയില് വന്ന ആളാണ്.\nവലിയ അടുത്ത സഹൃദം ഉണ്ടായിരുന്നു ഞങ്ങള് തമ്മില്. അസുഖമായിട്ട് കുറച്ച് കാലമായി. പക്ഷേ അതൊന്നും കാണിക്കാതെ വളരെ സന്തുഷ്ടനായിട്ടാണ് കാണപ്പെട്ടിരുന്നത്. കുറച്ച് ദിവസം മുന്‍പ് അസുഖം കൂടുകയും പിന്നീട് ആശുപത്രിയില് ആവുകയും ചെയ്തു. സിനിമയില് ഒരുപാട് നല്ല കഥാപാത്രങ്ങളെ അവതരിപ്പിച്ചിട്ടുള്ള ആളും ഒരു കാലഘട്ടത്തില് വളരെയേറെ തിളങ്ങി നിന്ന ഒരു താരവുമാണ് അദ്ദേഹം.\nവിയോഗം നഷ്ടമാണ്. എല്ലാ മരണങ്ങളും നഷ്ടമെന്നത് പോലെ ഇതും ഒരു വലിയ നഷ്ടം തന്നെയാണെന്നും മമ്മൂട്ടി പറയുന്നു. സത്താറിന്റെ ആലുവയിലുള്ള വസതിയിലെത്തി അന്ത്യോപചാരം അര്‍പ്പിച്ചതിന് ശേഷം മാധ്യമങ്ങളോട് സംസാരിക്കവേയാണ് വികാരനിര്‍ഭരമായി മമ്മൂട്ടി സത്താറിനെ കുറിച്ചുള്ള ഓര്‍മ്മ പുതുക്കിയത്.\nമൂന്നുമാസമായി കരള് രോഗത്തെ തുടര്‍ന്ന് ചികിത്സയിലായിരുന്നു. ഇന്ന് പുലര്‍ച്ചെ ആലുവയിലെ പാലിയേറ്റീവ് കെയര് ആശുപത്രിയില് വെച്ചായിരുന്നു അന്ത്യം. വൈകുന്നേരം നാലിന് ആലുവ പടിഞ്ഞാറെ കടുങ്ങല്ലൂര് ജുമാ മസ്ജിദില് സംസ്‌കാരം നടക്കും.\nRead more about: actor mammootty മമ്മൂട്ടി നടൻ മരണം\nMammootty Talks About Late Actor Sathar


ഐ എസ് എൽ സീസൺ4ൽ ശ്രദ്ധിക്കണം ഈ 10 താരങ്ങളെ ~ SouthSoccers\nഐ എസ് എൽ സീസൺ4ന് പന്തുരുളാൻ അഞ്ചു ദിവസം കൂടി. എല്ലാ ടീമുകളും പോരാട്ടത്തിന് തയാറായി കഴിഞ്ഞു. അഞ്ചു മാസത്തെ ലീഗിൽ എല്ലാ ടീമുകളും വളരെ കരുതലോടെ ആണ് ഫോറിൻ താരങ്ങളെ കണ്ടെത്തിയിരിക്കുന്നത്. മാർക്യു താരം നിർബന്ധം അല്ലാത്തതിനാൽ പ്രായം കൂടിയ താരങ്ങളെ കുറച്ചു ശാരിക ക്ഷമത ഉള്ള അധികം പേര് കേൾക്കാത്ത യുവ താരങ്ങളെ ആണ് മിക്ക ടീമുകളും അങ്കതട്ടിൽ ഇറക്കിയിരിക്കുന്നത്. എന്നാലും റോബി കീനും, ബെർബടോവും, വെസ് ബ്രവണിനെ പോലുള്ള ഇതിഹാസ താരങ്ങളും ഉണ്ട്.കൂടാതെ ഈ സീസണിൽ ആദ്യ പതിനൊന്നിൽ കൂടുതൽ ഇന്ത്യൻ പ്ലയെർസ് ആണ് കളിക്കുന്നത് അതിനാൽ തന്നെ പല ഇന്ത്യൻ താരങ്ങളും ഈ സീസണിൽ മികച്ച പ്രകടനം പുറത്തെടുക്കും എന്ന് ഉറപ്പാണ്. ഈ സീസണിൽ ശ്രദ്ധിക്കപെടാൻ സാധ്യത ഉള്ള താരങ്ങളെ നമ്മുക്ക് പരിജയപെടാം.\n10) അഡ്രിയാൻ കോളുങ്കാ (എഫ് സി ഗോവ )\nകഴിഞ്ഞ സീസണിലെ മോശം പ്രകടനത്തിന്റെ അടിസ്ഥാനത്തിൽ ടീം മൊത്തത്തിൽ അഴിച്ചു പണിതിരിക്കുകയാണ് എഫ് സി ഗോവ. സീക്കോയ്ക്ക് പകരം സ്പാനിഷ് പരിശീലകനെ ആണ് രംഗത്ത് ഇറക്കിയിരിക്കുന്നത്. മുന്നേറ്റ നിരയെ നയിക്കാൻ സ്പെയിനിൽ നിന്നുള്ള താരത്തെ ആണ് ഗോവ ഇറക്കിയിരിക്കുന്നത്. അഡ്രിയാൻ കോളുങ്കാ എന്ന സ്ട്രൈക്കെർ വേണ്ടുവോളം മത്സര പരിചയം ഉള്ള താരം ആണ്. ലാ ലീഗയിലേ മുൻനിര ക്ലബുകൾ ആയ ഗെറ്റാഫീ, സ്പോർട്ടിഗ് ഗിജോൺ, ലാസ് പാമസ് തുടങ്ങിയ ക്ലബുകൾക്ക് വേണ്ടി ഗോൾ അടിച്ചുകൂട്ടിയ താരം ആണ് അഡ്രിയാൻ കോളുങ്കാ.താരം ഫോമിൽ ആയാൽ ഈ സീസണിൽ ഗോവ മുന്നേറും എന്ന് ഉറപ്പ്.\n9) ഹോളിചരൺ നസ്രി (നോർത്ത് ഈസ്റ്റ് )\nകഴിഞ്ഞ തവണ നോർത്ത് ഈസ്റ്റിൽ കളിച്ച ടീമിൽ നിന്ന് നിലനിർത്തിയ താരം ആണ് നസ്രി. കഴിഞ്ഞ സീസണിൽ മികച്ച പ്രകടനം നടത്തിയ താരം ആണ് നസ്രി. ഇന്ത്യൻ ദേശിയ ടീമിലെ സ്ഥിര സാന്നിധ്യം ആണ് നസ്രി. വിങ്ങിലൂടെ വളരെ വേഗത്തിൽ മുന്നേറാനും മികച്ച ക്രോസ് നൽകാനും ഉള്ള കഴിവാണ് 23 കാരൻ ആയ താരത്തെ ശ്രദ്ധിക്കപെടേണ്ട താരം ആക്കി മാറ്റുന്നത്. ഗോൾ നേടാൻ ഉള്ള കഴിവും താരത്തിന് ഉണ്ട്. നോർത്ത് ഈസ്റ്റ് വളരെ പ്രതീക്ഷയോട്കൂടിയാണ് ഈ താരത്തെ നോക്കുന്നത്.\n8) ലൂസിയാൻ ഗോയാൻ\nമുബൈ സിറ്റിയുടെ കഴിഞ്ഞ സീസണിലെ കുതിപ്പിന് പിന്നിലെ ശക്തി ആയിരുന്നു ഗോയാൻ.ഡിഫെൻസിൽ മികച്ച പ്രകടനം ആണ് ഈ റൊമാനിയൻ\nതാരം നടത്തിയത്. ഗോൾ നേടാൻ ഉള്ള കഴിവും ഗോയാനെ മറ്റു താരങ്ങളിൽനിന്ന് വിത്യസ്തനാക്കുന്നു. കഴിഞ്ഞ സീസണിൽ 67 ടാക്കിൾസ് ആണ് ഗോയാൻ നടത്തിയത്. ഗോയാൻ ഉള്ള മുബൈ പ്രതിരോധത്തെ തകർക്കാൻ മറ്റു ടീമുകൾ പാട്പെടും എന്ന് ഉറപ്പ്.\n7) കാലു ഉച്ചെ ( ഡൽഹി )\nഐ എസ് എൽ രണ്ടാം സീസണിൽ പൂനെ സിറ്റി എഫ് സി ക്കു വേണ്ടി കളിച്ച താരം ആണ് കാലു ഉച്ചെ എന്ന നൈജിരിയൻ സ്ട്രൈക്കെർ. നാല് ഗോളുകൾ പൂനെക്കു വേണ്ടി നേടി. ലാ ലീഗയിൽ എസ്പാനീയോൾ, ലവന്റെ എന്നി ടീമുകൾക്കു വേണ്ടി കളിച്ചിട്ടുണ്ട്. 2010 ഫിഫ വേൾഡ് കപ്പിൽ നൈജിരിയക്കു വേണ്ടി രണ്ടു ഗോളുകൾ നേടിയിട്ടുണ്ട്. പ്രീ സീസണിൽ ഡൽഹിക്ക് വേണ്ടി ഗോളുകൾ നേടി കഴിഞ്ഞു ഈ പവർഫുൾ സ്ട്രൈക്കെർ.\n6) ജെജെ ലാൽപെക്കുവാല( ചെന്നൈയിൻ എഫ് സി )\nകഴിഞ്ഞ മൂന്ന് സീസണിലും ചെന്നൈയൻ എഫ് സി യുടെ വിശ്വാസ്ഥനായ പോരാളി ആണ് ജെജെ. ഇന്ത്യൻ ടീമിലെ കരുത്തനായ ഈ താരം ദേശിയ ടീമിന് വേണ്ടിയും മികച്ച കളിയാണ് പുറത്തെടുക്കുന്നത്. എന്നാൽ കഴിഞ്ഞ സീസണിൽ മോശം ഫോമിൽ ആണ് ജെജെ കളിച്ചത്. പക്ഷെ ചെന്നൈയിൻ കപ്പ് നേടിയ രണ്ടാം സീസണിൽ ജെജെ മികച്ച ഫോമിൽ ആയിരുന്നു. ആ പ്രകടനം തന്നെ ആണ് ഈ സീസണിലും ടീമിൽ നിലനിർത്താൻ ജെജെയെ സഹായിച്ചിടുണ്ടാകുക. ഗോൾ നേടുന്നതിനൊപ്പം മികച്ച ഗോൾ അവസരങ്ങൾ ഒരുക്കുന്നതിലും ജെജെ മിടുക്കൻ ആണ്\n5)സൗമിക് ദൗതി (ജെംഷദ്പൂർ എഫ് സി )\nകൊൽക്കത്തക്കു കഴിഞ്ഞ സീസണിൽ കപ്പ് ഉയർത്താൻ ധോട്ടി എന്ന പ്ലയെർ കുറച്ച്‌ഒന്നുമല്ല സഹായിച്ചത്. വിങ്ങിൽ കൂടെ അതിവേഗം പന്തുമായി കുതിക്കാൻ ഉള്ള കഴിവ് ഈ സൗത്ത് ആഫ്രിക്കൻ താരത്തിനു ഉണ്ട്. മികച്ച സെറ്റ് പീസുകൾ സൃഷ്ട്ടിക്കാനും ലോങ്ങ് ഷൂട്ടിലൂടെ ഗോളുകൾ നേടാനും ഉള്ള കഴിവ് ഈ താരത്തിൽ വേണ്ടുവോളം ഉണ്ട്. കഴിഞ്ഞ ഐ എസ് എൽ ഫൈനലിൽ ഒരു ഗോളിന് പുറകിൽ ആയ കൊൽക്കത്തക്കു സമനില ഗോൾ നേടി കൊടുത്ത ഗോളിന് പിന്നിൽ പ്രവർത്തിച്ചതും ധോത്തി ആയിരുന്നു. പുതിയ ടീം ആയ ടാറ്റാ യുടെ കീഴിൽ ഈ താരത്തിൽ നിന്നും ആരാധകർ ഏറെ പ്രതീക്ഷിക്കുന്നു.\n4) മാർസെലിഞ്ഞോ ( പൂനെ എഫ് സി )\nകഴിഞ്ഞ തവണത്തെ ഗോൾഡൻ ബോൾ നേടിയ താരം. ഡൽഹിക്കു വേണ്ടി ഗോളുകൾ അടിച്ചുകൂട്ടിയ താരം. ഐ എസ് എൽ സീസൺ3യിലെ ഏറ്റവും മികച്ച സ്‌ട്രൈക്കർ ആയിരുന്നു\nമാർസെലിഞ്ഞോ.പക്ഷെ ഈ സീസണിൽ താരത്തെ പൂനെ റാഞ്ചി.ചെറിയ അവസരം പോലും ഗോൾ ആക്കി മാറ്റാൻ ഉള്ള കഴിവ് ആണ് മാർസെലിഞ്ഞോയെ മറ്റു സ്‌ട്രൈക്കർമാരിൽ നിന്നും വിത്യസ്തനാക്കുന്നത്. ഈ സീസണിലെ ഏറ്റവും മികച്ച ആക്രമണനിര യുള്ള ടീം ആണ് പൂനെ.\n3) റോബി കീൻ (എ ടി കെ )\nഈ സീസണിൽ ഐ എസ് ലിൽ കളിക്കുന്ന വിലപിടിപ്പുള്ള താരങ്ങളിൽ ഒരാളാണ് റോബി കീൻ. ഇംഗ്ലീഷ് പ്രീമിയർ ലീഗിലെ മിന്നും താരങ്ങളിൽ ഒരാളാണ് കീൻ. വടക്കൻ അയർലെണ്ടിന്റെ ഇതിഹാസ താരം ആയ കീൻ പ്രീമിയർ ലീഗിൽ വമ്പൻ ക്ലബ്കൾക്ക് വേണ്ടിയാണ് കളിച്ചത്. ഏറ്റവും ഒടുവിൽ അമേരിക്കൻ ലീഗിൽ എൽ എ ഗാലകസിക്കു വേണ്ടി 125 മത്സരത്തിൽ നിന്നും 83 ഗോളുകൾ നേടിയത് അദ്ദേഹത്തിന്റെ ഫോം വിളിച്ചു പറയുന്നു.\nപ്രീ സീസണിൽ കൊൽക്കത്തക്കു വേണ്ടി ഗോളുകൾ നേടിയ താരം. പക്ഷെ പരിക്കിന്റെ പിടിയിൽ ആണ് രണ്ടു മൂന്ന് മത്സരത്തിൽ അദ്ദേഹം കളിക്കില്ല\n2)സുനിൽ ഛേത്രി ( ബി എഫ് സി )\nസുനിൽ ഛേത്രിയെ ഇന്ത്യൻ ആരാധകർക്കു പരിചയപെടുത്തെണ്ട ആവശ്യം ഇല്ല. അവസരങ്ങൾ സൃഷ്ടിക്കുവാനും ഗോൾ നേടാനും ഉള്ള ഛേത്രിയുടെ കഴിവ് നമ്മൾക്ക് എല്ലാവർക്കും അറിയുന്നതാണ്. ഇന്ത്യൻ ടീമിനെ പല കളികളിലും ജയിപ്പിക്കുന്നത് ഛേത്രിയുടെ ഒറ്റയാൻ പോരാട്ടം ആണ്. പക്ഷെ കഴിഞ്ഞ സീസണിൽ മുംബൈക്കു വേണ്ടി മോശം പ്രകടനം ആണ് താരം നടത്തിയത്.6മത്സരത്തിൽ ഒന്നിൽ പോലും ഗോൾ നേടാൻ താരത്തിനായില്ല. ഈ സീസണിൽ ഛേത്രി ബംഗ്ലൂർ എഫ് സി യുടെ എല്ലാ പ്രതീക്ഷയും ഛേത്രിയിൽ ആണ്.\n1) ദിമിത്തർ ബർബറ്റോവ്\nകഴിഞ്ഞ പ്രാവശ്യം കൈവിട്ടു പോയ കപ്പ് തിരിച്ചു പിടിക്കാൻ ഉള്ള തയ്യാറെടുപ്പ് നടത്തുന്ന കൊമ്പന്മാരുടെ എല്ലാ പ്രതീക്ഷയും ഈ ബെൽഗെറിയൻ ഇതിഹാസ താരത്തിൽ ആണ്. മാഞ്ചസ്റ്റർ യുണൈറ്റടിന്റെ ഏക്കലത്തെയും വലിയ ഇതിഹാസ താരങ്ങളിൽ ഒരാളാണ് ബെർബ. ഈ താരം ഫോമിൽ ആയാൽ തീർച്ചയായും കപ്പ് ബ്ലാസ്റ്റേഴ്‌സിനൊപ്പം എന്നതിൽ സംശയം വേണ്ട. യുണൈറ്റടിനു വേണ്ടി 48 ഗോളുകൾ നേടിയ താരം 2015 ൽ ഫ്രഞ്ചു ലീഗിൽ നിലവിലെ ചാമ്പ്യൻമാർ ആയ മോണക്കോയ്ക്ക് വേണ്ടി കളിച്ചു. ബെർബയുടെ കളി വിരുന്നു കാണാൻ ബ്ലാസ്റ്റേഴ്‌സ് ആരാധകർ ഒന്നടങ്കം കാത്തിരിക്കുകയാണ്. ബെർബ മിന്നും എന്ന് തന്നെ നമുക്ക് പ്രതീക്ഷിക്കാം


ക്ലിഫ് ഹൗസ് മോടി കൂട്ടാന് എങ്ങനെയാണ് ഇത്രയും വലിയ തുക ചെലവഴിക്കാന് കഴിയുന്നത്? ചോദ്യം ഉന്നയിച്ച് പി.ടി തോമസ് എം.എല്.എ - Media Malayalam (മീഡിയ മലയാളം)\nക്ലിഫ് ഹൗസ് മോടി കൂട്ടാന് എങ്ങനെയാണ് ഇത്രയും വലിയ തുക ചെലവഴിക്കാന് കഴിയുന്നത്? ചോദ്യം ഉന്നയിച്ച് പി.ടി തോമസ് എം.എല്.എ\nക്ലിഫ് ഹൗസ് മോടി കൂട്ടാന് എങ്ങനെയാണ് ഇത്രയും വലിയ തുക ചെലവഴിക്കാന് കഴിയുന്നത്? ചോദ്യം ഉന്നയിച്ച് പി.ടി തോമസ് എം.എല്.എ.\nമുഖ്യമന്ത്രിയുടെ ഔദ്യോഗിക വസതിയായ ക്ലിഫ് ഹൗസ് മോടികൂട്ടാന് ഒരു കോടിയോളം രൂപ ചെലവഴിക്കുന്നതിനെതിരെ പ്രതിപക്ഷം രംഗത്തെത്തി. നിയമസഭയിലാണ് പ്രതിപക്ഷം ഇതിനെ ചോദ്യം ചെയ്തത്.\n98 ലക്ഷത്തോളം രൂപക്കാണ് ഊരാളുങ്കല് ലേബര് കോണ്‍ട്രാക്‌ട് കോ ഓപറേറ്റീവ് സൊസൈറ്റി ക്ലിഫ് ഹൗസിന്‍റെ അറ്റകുറ്റപ്പണികള്‍ക്കുള്ള കരാര് ഏറ്റെടുത്തിരിക്കുന്നത്. മറ്റ് മന്ത്രിമന്ദിരങ്ങളുടെയും അറ്റകുറ്റപ്പണികള്‍ക്കുള്ള നടപടികള് പൊതുമരാമത്ത് വകുപ്പ് ആരംഭിച്ചിട്ടുണ്ട്\nHow can suchalarge sum\nof money be spent to beautify Cliff House\nPT Thomas MLA raised the question\nPrevious articleബെന്നി ബെഹനാന്, അടൂര് പ്രകാശ്, വികെ ശ്രീകണ്ഠന്;കെപിസിസി അധ്യക്ഷ സ്ഥാനത്തേക്ക് കെ സുധാകരനെ പിന്തുണയ്ക്കാതിരുന്നത് സംസ്ഥാനത്തുനിന്നുള്ള മൂന്ന് എംപിമാര്\nNext articleപ്ലസ് വണ് പരീക്ഷയെ ബാധിക്കാത്ത വിധത്തിലായിരിക്കും പ്ലസ് ടുവിനുള്ള ഫസ്റ്റ്ബെല് 2.0 ക്ലാസുകളെന്ന് കൈറ്റ് വിക്റ്റേഴ്സ് ചാനൽ സിഇഒ അൻവർ സാദത്ത്


Coronavirus; Hospital director dies in China's Wuhan | കൊറോണ വൈറസ്; ചൈനയിൽ ആശുപത്രി ഡയറക്ടർ മരിച്ചു, കേരളത്തിൽ 2246 പേർ നിരീകഷണത്തിൽ! - Malayalam Oneindia\n10 min ago ആലപ്പുഴയില് ഇന്ന് മൂന്ന് കൊവിഡ് കേസുകള്, രണ്ട് പേര് മുംബൈയില് നിന്ന് എത്തിയവര്\n15 min ago കേരളത്തിൽ ശക്തമായ മഴയ്ക്ക് സാധ്യത: നാല് ജില്ലകളിൽ യെല്ലോ അലർട്ട്,മത്സ്യതൊഴിലാളികൾക്ക് മുന്നറിയിപ്പ്\n41 min ago മഴക്കാലപൂർവ്വ മുന്നൊരുക്കങ്ങൾക്ക് എറണാകുളം ജില്ലാ ഭരണകൂടം: തോടുകളും പുഴകളും വൃത്തിയാക്കുന്നു\nMovies ഇതാണ് നയൻതാരയെ തന്റെ പ്രിയപ്പെട്ടവളാക്കുന്നത്, ലേഡി സൂപ്പർസ്റ്റാറിനെ കുറിച്ച് ഡിഡി\nFinance വിമാന ടിക്കറ്റിന് പണമില്ലാത്ത പ്രവാസികൾക്ക് ആശ്വാസ വാർത്ത; നിങ്ങൾ ചെയ്യേണ്ടത് എന്ത്?\nPublished: February 18 2020, 10:50 [IST]\nബെയ്ജിങ്: കൊറോണ വൈറസ് ബാധ മൂലം ചൈനയിലെ വുഹാനിലെ പ്രമുഖ ആശുപത്രി മേധാവി മരണപ്പെട്ടു. വുഹാഹ് വുചാങ് ആശുപത്രി ഡയറക്ടർ ലിയു ഷിമിങ് ആണ് മരണപ്പെട്ടതെന്ന് സ്റ്റേറ്റ് ടെലിവിഷൻ റിപ്പോർട്ട് ചെയ്യുന്നു. രണ്ട് ദിവസങ്ങളിലായി കൊറോണ ബാധിച്ച് മരിക്കുന്ന സംഭവത്തിൽ 31 ശതമാനത്തിന്റെ കുറവുണ്ടെന്നാണ് റിപ്പോർട്ട്. അതേസമയം ചൈനയില് കൊറോണ വൈറസ് ബാധിച്ച് മരിച്ചവരുടെ എണ്ണം 1868 ആയി. ചൊവ്വാഴ്‍ച രാവിലെ ചൈനയിലെ നാഷണല് ഹെല്‍ത്ത് കമ്മീഷനാണ് മരണസംഖ്യ പുറത്തുവിട്ടത്.\nതിങ്കളാഴ്‍ച ഹുബെയ് പ്രവിശ്യയില് മരിച്ചത് 93 പേരാണ്. രാജ്യത്തിന്‍റെ മറ്റു ഭാഗങ്ങളിലായി അഞ്ചുപേരും മരിച്ചു. പുതുതായി 1886 പേര്‍ക്ക് കൂടി വൈറസ് ബാധ സ്ഥിരീകരിച്ചതായി ഹെല്‍ത്ത് കമ്മീഷന് റിപ്പോര്‍ട്ട് ചെയ്‍തു. 72436 പേര്‍ക്കാണ് ഇതുവരെ വൈറസ് ബാധ സ്ഥിരീകരിച്ചത്. വൈറസ് ബാധ സ്ഥീരികരിച്ചവരിൽ ഭൂരിഭാഗവും വൈറസിന്‍റെ പ്രഭവകേന്ദ്രമായ വുഹാന് ഉള്‍പ്പെട്ട ഹുബെയ് പ്രവിശ്യയിലാണ്.\nആരോഗ്യ പ്രവർത്തകർക്ക് വൈറസ് ബാധ\nവുഹാനിലെ എല്ലാ ആശുപത്രികളിലും നിരവധി ഡോക്ടര്‍മാരും നഴ്‍സുമാരും ഉള്‍പ്പെടെയുള്ളവര് രോഗബാധിതരാണ്. അതിനാല് മിക്ക ആശുപത്രികളിലും ആവശ്യത്തിന് ജീവനക്കാരില്ലാത്ത സ്ഥിതിയുമുണ്ടെന്നാണ് റിപ്പോർട്ട്. 1716 ആരോഗ്യ പ്രവര്‍ത്തകര്‍ക്ക് വൈറസ് ബാധിച്ചതായാണ് കഴിഞ്ഞ ദിവസം സര്‍ക്കാര് സ്ഥിരീകരിച്ചത്. വൈറസ് ബാധിച്ച് ഗുരുതരാവസ്ഥയിലുള്ള രോഗികളില് പകുതി പേരെങ്കിലും മരിക്കുമെന്നും കയാക്സിന് റിപ്പോര്‍ട്ട് ചെയ്യുന്നു.\nഎന്നാൽ രോഗബാധിതരില് 80 ശതമാനത്തിന്‍റെയും നില ഗുരുതരമല്ലെന്നും രോഗമുക്തരാകുമെന്നുമാണ് ലോകാരോഗ്യ സംഘടന പറയുന്നത്. 14 ശതമാനം രോഗികള് കടുത്ത ന്യൂമോണിയ പിടിപെട്ട് ഗുരുതരാവസ്ഥയിലാണ്. അഞ്ച് ശതമാനത്തിന്റെ നില അതീവ ഗുരുതരമാണെന്നും രണ്ട് ശതമാനം ആളുകള് മരിക്കുമെന്നും ഡബ്ല്യുഎച്ച്ഒ റിപ്പോര്‍ട്ടില് പറയുന്നു.\nഡയമണ്ട് പ്രിന്‍സസിലെ യാത്രക്കാർ\nജപ്പാന് തീരത്ത് തടഞ്ഞുവെച്ച ആഢംബര കപ്പല് ഡയമണ്ട് പ്രിന്‍സസിലെ യാത്രക്കാരെ ഒഴിപ്പിക്കാനുള്ള നടപടികള് വിവിധ രാജ്യങ്ങള് തുടങ്ങിയിട്ടുണ്ട്. യുഎസിന് പിന്നാലെ കാനഡയും പ്രത്യേക വിമാനം അയക്കാന് തീരുമാനിച്ചു. കഴിഞ്ഞ ദിവസം ഇന്ത്യൻ വംശദരായ രണ്ട് പേർക്ക് കൂടി വൈറസ് ബാധ സ്ഥിരീകരിച്ചതായി റിപ്പോർട്ടുണ്ടായിരുന്നു. ഇതുവരെയായി കപ്പലിലെ 400 ഓളം പേര്‍ക്ക് വൈറസ് ബാധ സ്ഥിരീകരിച്ചിട്ടുണ്ട്.\nനിരീക്ഷണത്തിലുള്ളവരുടെ എണ്ണം 2246 ആയി\nഅതേസമയം കൊറോണ ഭീതി ഒഴിയുന്ന പശ്ചാത്തലത്തിൽ സംസ്ഥാനത്ത് നിരീക്ഷണത്തിലുള്ളവരുടെ എണ്ണം 2246 ആയി. വീടുകളിൽ നിരീക്ഷണത്തിൽ ഉണ്ടായിരുന്ന 120 പേരെ ഒഴിവാക്കിയിട്ടുണ്ട്. കൊറോണ സ്ഥിരീകരിച്ച തൃശൂർ മെഡിക്കൽ കോളേജ് ആശുപത്രിയിൽ ചികിത്സയിലുള്ള വിദ്യാർത്ഥിയുടെ ആരോഗ്യനില തൃപ്തികരമെന്ന് ആരോഗ്യ മന്ത്രി കെകെ ശൈലജ അറിയിച്ചു.\nദില്ലി ക്യാമ്പുകളിൽ 115 മലയാളികൾ\nദില്ലിയിലെ ക്യാമ്പുകളിൽ നിന്ന് കേരളത്തിലേക്ക് വരുന്നവർ നിർബന്ധമായും 28 ദിവസത്തെ നിരീക്ഷണ കാലാവധി പൂർത്തിയാക്കണമെന്നും ആരോഗ്യ വകുപ്പ് നിർദേശിച്ചിട്ടുണ്ട്. ദില്ലിയിലെ രണ്ട് ക്യാമ്പുകളിലായി നിരീക്ഷണത്തിൽ കഴിയുന്ന 115 മലയാളികൾക്ക് നാട്ടിലേക്ക് പോകാൻ കേന്ദ്ര ആരോഗ്യ മന്ത്രാലയം അനുമതി നൽകിയിട്ടുണ്ട്. എയർ പോർട്ടിൽ നിന്നും നേരെ വീട്ടിലേക്ക് തന്നെ പോകണമെന്ന് കർശന നിർദേശമുണ്ട്.\nസംസ്ഥാനത്ത് 13 പേർ ആശുപത്രിയിൽ\nകേരളത്തിൽ തിരിച്ചെത്തിയാലും ദില്ലിയിൽ എത്തിയ തീയതി മുതൽ, 28 ദിവസം വീടുകളിൽ ഐസോലേഷനിൽ തുടരണം. ഇവർ കേരളത്തിലെത്തിയാൽ ചെയ്യേണ്ട കാര്യങ്ങളെ സംബന്ധിച്ച് ജില്ലാ മെഡിക്കൽ ഓഫീസർമാർക്ക് സംസ്ഥാന ആരോഗ്യ വകുപ്പ് മാർഗ നിർദേശങ്ങൾ നൽകിയിട്ടുണ്ട്. സംസ്ഥാനത്തിന്റെ . വിവിധ ജില്ലകളിലായി 2233 പേർ വീടുകളിലും 13 പേർ ആശുപത്രികളിലും നിരീക്ഷണത്തിലുണ്ട്. 423 സാമ്പിളുകൾ പരിശോധനയ്ക്ക് അയച്ചതിൽ 406 സാമ്പിളുകളുടെ പരിശോധനാ ഫലം നെഗറ്റീവ് ആണ്.\ncoronavirus virus china india kerala death health health department കൊറോണവൈറസ് വൈറസ് ചൈന ഇന്ത്യ കേരളം മരണം ആരോഗ്യം ആരോഗ്യ വകുപ്പ്\nCoronavirus; Hospital director dies in China's Wuhan


തുമ്പി: ഐ.എം.ജി. അക്കിടി\n2012, ഓഗസ്റ്റ് 22, ബുധനാഴ്‌ച\nഐ.എം.ജി. ട്രെയിനിങ് ഇന്‍സ്റ്റിട്യൂട്ട് കൊച്ചിയുടെ പ്രവേശനകവാടത്തില് ഇത് രണ്ടാം തവണയാണ്.\nപരിശീലനത്തിന്റെ കുറവുകള് ഉണ്ടായിട്ടല്ല,നിറവുകള്‍പരിലസിച്ച് തുളുമ്പുന്ന നിറകുടം പോലെ ഞങ്ങള് ലഗ്ഗേജുകളുമായി ഐ.എം.ജി. ട്രെയിനിങ് ഇന്‍സ്റ്റിട്യൂട്ട് കൊച്ചിയിലെത്തിയത്. പത്ത് ദിവസത്തെ ഒരു അടുക്കള ബഹിഷ്ക്കരണം.\nഇതിന് മുമ്പ് സര്‍ക്കാര് ഓഫീസുകളില് മുഴുവന് ഇ-ഗവേണന്‍സ് നടപ്പിലാക്കിയാല് എന്തായിരിക്കാം പരിണിതഫലം എന്നറിയാനായി 2011 ഒക്ടോബറില് രണ്ട് ദിവസം ഇവിടെ തങ്ങിയിരുന്നു.\nഇപ്പോള് ഡിസംബറില് വീണ്ടും എത്തിയിരിക്കുകയാണ്. റൂം നമ്പര് 2. കെയര് ടേക്കര് റൂം തുറന്ന് , ബെഡ് ഷീറ്റും,പില്ലോകവറുമെല്ലാം മാറ്റി,റൂമിനെ അണിയിച്ചൊരുക്കി പുറത്തേക്കിറങ്ങി ഞങ്ങളെ അകത്തേക്കാനയിച്ചു. ഞങ്ങള് പരസ്പരം പരിചയപ്പെട്ടു. ബിന്ദു പാല, ശ്രീ രശ്മി ഈരാട്ടുപേട്ട, നസീമ തൊടുപുഴ. മൂന്ന് സ്ഥിതിവിവരകണക്ക് സമഹാരകന്മാര്. അവര് സാമ്പത്തിക സ്ഥിതിവിവരകണക്ക് വിഭാഗത്തിലും, ഞാന് വിദ്യാഭ്യാസ വകുപ്പിലും ജോലി ചെയ്യുന്നു.\nസംസാരിച്ചു തുടങ്ങിയപ്പോള് തന്നെ മൂന്ന് പേരുടേയും മനസ്സ് ഒരേ ഒരു കാര്യത്തില് ഒറ്റക്കെട്ടാണെന്ന് മനസ്സിലായി.അവിടെ ഒരു ഇക്വേഷന് രൂപപ്പെട്ടു. ഈ പത്ത് ദിവസത്തെ പരിശീലനത്തിനായി ഇവിടെ തങ്ങുമ്പോള് കിട്ടുന്ന ആനന്ദനിര്‍വൃതി സര്‍വ്വസമം മൂന്ന് ഭര്‍ത്താക്കന്മാരുടെ അടുക്കള പരിശീലനത്തിനായുള്ള നട്ടം തിരിച്ചില്.\nഞങ്ങളുടെ ഓരോ പകലുകളും കമ്പ്യൂട്ടറിന്റെ മുന്നില് ഫാക്കല്‍റ്റികളുടെ മനോഹര വാക്ധോരണികളിലൂടെ തലച്ചോറില് ജ്ഞാനത്തിന്റെ വിത്തുകള്\nപാകിയും, ആമാശയങ്ങളില് നാലുനേരവും കാന്റീനില്‍നിന്നു ഫുഡ് കുത്തിനിറച്ചും ,ഗാ‍ര്‍ഡനില് ഫോട്ടോ എടുത്തും കടന്ന് പൊയ്ക്കൊണ്ടിരുന്നു\nരാവുകളില് അന്താക്ഷരി കളിച്ചു. രശ്മിയുടെ മനോഹരമായ ആലാപത്തിനിടയില് ഞാനും അപശ്രുതിമീട്ടി അന്താക്ഷരി പൂരിപ്പിച്ച് കൊണ്ടിരുന്നു.\nഇടയ്ക്കിടെ ഫോണ്‍കോളുകള് ഞങ്ങളെത്തേടിയെത്തുന്നുണ്ടായിരുന്നു. ഗാനമാലപിക്കുന്ന രശ്മിക്കപ്പോള് പെട്ടൊന്നൊരു തലവേദന. “ചേട്ടാ നിയ്ക്കെന്തോ അവിടെ നിന്ന് പോന്നത് മുതല് വല്ലാത്തൊരു തലവേദന. തൊണ്ടയ്ക്കും. വീട്ടില് നിന്നും വിട്ട് നിന്നത് കൊണ്ടാണെന്ന് തോന്നുന്നു.” “ആഹ് , മരുന്ന് വാങ്ങാന് മറക്കരുത്.ഇവിടെ ഞങ്ങള് ഒരുവിധം പോകുന്നു.” തുടര്‍ന്നു രശ്മിയുടെ ഇടര്‍ച്ചയോടെയുള്ള മറുപടി...ഫോണ് ഡിസ്കണക്ട് ആയപ്പോല് രശ്മിയുടെ തലവേദനയും, തൊണ്ടവേദനയും മാറി.\nബിന്ദുവിന്റെ ചെവിയിലും ഫോണ് മുട്ടിയുരുമ്മി. “ചേട്ടാ എന്റെ റൂ മേറ്റ് ചോദിക്കുകയാ ചേട്ടനെപ്പോഴും എന്തിനാണ് വിളിക്കുന്നതെന്ന്? പേടിക്കണ്ടാട്ടോ.. റൂമില് നസീമയും,രശ്മിയും മാത്രേയുള്ളൂ.പിന്നെ ഞാനില്ലെന്നു കരുതി വീട്ടില് ആരേം കയറ്റി താമസിപ്പിച്ചേക്കരുത് ട്ടോ...കൊച്ചിനെ നല്ലോണം നോക്കണം. സ്നഗ്ഗി എപ്പോഴും മാറ്റാന് മറക്കരുതേ..\nഎനിക്ക് വന്ന ഫോണ് കോള്,വായില് കിടന്ന ചിപ്സിനെ ചവയേല്‍ക്കുന്നതില്‍നിന്നും അല്‍പ്പനേരം രക്ഷപെടുത്തി. ചവയ്ക്കുന്ന ശബ്ദം കേട്ടാല് വീട്ടില് നിന്നും മാറി നില്‍ക്കുന്നതില് ഒരു സങ്കടോമില്ലാതെ എപ്പോഴും തീറ്റയാണെന്നു കരുതിയാലോ? “എന്താ അച്ചീ..(സ്നേഹം കൂടുമ്പോള് അണ്ണച്ചീ എന്നത് അച്ചിയാവും) ഞാന് ഇപ്പോള് അങ്ങോട്ട് വിളിക്കാന് പോവാരുന്നു..” “അതേടാ നമ്മുടെ മനസ് പലപ്പോഴും ഒരു പോലെ ചിന്തിക്കുന്നെന്ന് ഞാ‍ന് പറയാറില്ലേ?. നീയോര്‍ത്തപ്പോഴേക്കും അതാ ഞാന് വിളിച്ചത് ”. ഞാന് ആത്മഗതം കൊണ്ടു. “പത്ത് ദിവസത്തേക്ക് ട്രെയിനിങ്ങിന് പോകാന് നിനക്ക് സമ്മതമില്ല. മറ്റാരെയെങ്കിലും ഡെപ്യൂട്ട് ചെയ്യാന് വയ്യരുന്നോ? എന്ന് നൂറ് തവണയെങ്കിലും ആശിച്ചില്ലേ?..ആ മനസ് അറിഞ്ഞുകൊണ്ട് തന്നെയാ ഞാന് പോന്നത്.” ആത്മഗതത്തില് നിന്നു മുക്തി നേടി ഞാന് പറഞ്ഞു; “എനിക്കു തീരെ വിശപ്പില്ല. കാന്റീനില് രാത്രി ചപ്പാത്തിയും ചിക്കനുമായിരുന്നു. വീട്ടിലാ‍യിരുന്നെങ്കില് ഞാന് സന്തോഷത്തോടെ കഴിച്ചേനെ. എന്തോ.. നിങ്ങളൊന്നും കൂടെയില്ലാത്തത് കൊണ്ടാണെന്ന് തോന്നുന്നു.” അത്കേട്ട് അടുത്തിരുന്ന ബിന്ദു എന്റെവീര്‍ത്ത വയറില് ഒന്നു തടവി. രശ്മിയുടെ പൊട്ടിച്ചിരിയുടെമേല് എന്റെ തുറിച്ച കണ്ണുകള് ഒരു വാണിങ്ങായി വീണു.\nഅങ്ങനെ എട്ടാമത്തെ ദിവസം രാത്രി ഞങ്ങള് ഭക്ഷണത്തിനായി ക്യാന്റീനില് ടേബിളിനു മുന്നില് ഇരിപ്പുറപ്പിച്ചു. വിവിധ ഡിപ്പാര്‍ട്ട്മെന്റൂകളില് നിന്ന്,വിവിധ വിഷയങ്ങളിലായി ട്രെയിനിങ്ങിന് വന്നവര് ആ ക്യാന്റീനില് വളരെയധികം പേരുണ്ടായിരുന്നു. എനിക്കും ബിന്ദുവിനും എതിര്‍സൈഡിലായിരുന്നു രശ്മി ഇരുന്നത്. ഞങ്ങളുടെ ഓപ്പോസിറ്റ് ടേബിളില് ഞങ്ങള്‍ക്കഭിമുഖമായി ഒരു കാര്‍വര്‍ണ്ണദേഹമിരിക്കുന്നു. ഒരു സൂപ്പര്‍ലേറ്റീവ് ചുളുക്ക് ജുബ്ബയാണ് അദ്ദേഹം ധരിച്ചിരിക്കുന്നത്. എതിര്‍വശത്ത് ലേഡീസായത് കൊണ്ടാവാം ടേബിളിലേക്ക് കുനിഞ്ഞ കണ്ണൂകള്. മുന്നില് പ്ലേറ്റോ, ഭക്ഷണമോ ഇല്ല.\nഞങ്ങള് ക്യൂവില് നിന്ന് ഭക്ഷണം വാങ്ങിയാണ് ടേബിളില് വന്നിരുന്ന് കഴിച്ചത്. അദ്ദേഹത്തിന് അതറിയില്ലെന്ന് തോന്നുന്നു. ആരെങ്കിലും ഭക്ഷണം കൊണ്ട് വന്ന് കൊടുക്കുമെന്ന് ധരിച്ചിട്ടുണ്ടാവും. ഞങ്ങള് ഭക്ഷണം കഴിഞ്ഞ് വാഷ് ബേസിനില് കൈകഴുകി ക്യാന്റീനില് നിന്ന് പുറത്തിറങ്ങി.ഞങ്ങള് അദ്ദേഹത്തെ വീണ്ടും ഒന്ന് കൂടി നോക്കിയപ്പോള് അദ്ദേഹം കണ്ണുകളുയര്‍ത്തിയിരുന്നു.ഞങ്ങള് ഒരു ഇന്‍ഫര്‍മേഷന് സെന്ററാവാന് തീരുമാനിച്ചു.\n"ക്യൂവില് പോയി നില്‍ക്ക് ഭക്ഷണം അവിടെ നിന്ന് കിട്ടും.” ആംഗ്യത്തിലൂടെ ഞങ്ങള് കാര്യം വെളിപ്പെടുത്തിയിട്ട് മുന്നോട്ട് നടന്നു. ഞങ്ങളുടെ റൂം ക്യാന്റീനിന്റെ തൊട്ടടുത്തായിരുന്നു. റൂമില് കയറുന്നതിന് മുമ്പ് ഞങ്ങള്‍ക്ക് വീണ്ടുമൊരു സന്ദേഹം.അദ്ദേഹത്തിന് ഞങ്ങള് പറഞ്ഞത് മനസ്സിലായോ?..ഭക്ഷണം കിട്ടിയോ?..വീണ്ടും ഞങ്ങള് തിരികെ വന്ന് നോക്കിയപ്പോള് കെയര്‍ടേക്കര് അദ്ദേഹത്തിന്റെ മുന്നിലേക്ക് ഭക്ഷണ വിഭവങ്ങള് നിരത്തുന്നു. ഞങ്ങള് തമ്മില് പറഞ്ഞു; “ക്യാന്റീനിലെ നിയമങ്ങള് പാലിച്ചില്ലെങ്കിലും കെയര്‍ടേക്കറിന് എല്ലാവര്‍ക്കും ഭക്ഷണം കൊടുത്തെന്ന് ഉറപ്പിക്കണമല്ലോ”.\nഞങ്ങള് പതിവ് പോലെ നാളത്തെ ക്ലാസ് വാല്വേഷന് വേണ്ടിയുള്ള ചര്‍ച്ചകളിലേക്ക് നടന്നു.ഫുഡ് റിവ്യുവില് സംഹരിച്ചു. ഫീല്‍ഡില് പയറ്റുന്ന ബിന്ദുവും,രശ്മിയും ഫോണിലൂടെ ഓരോ കര്‍ഷകരേയും വിളിച്ച് സാമ്പിള് സര്‍വ്വേക്കുള്ള വാഴക്കുല വെട്ടരുത്, ജാതിക്കായ എത്ര?, കുരുമുളകതിരിയിലെ കുരു എത്ര? എന്നിത്യാദി ചോദ്യങ്ങള് ചോദിക്കവേ കൌതുകം പൂണ്ട് മടുത്ത ഞാന് വായനയിലേക്ക് തിരിഞ്ഞു.\nഒമ്പതാമത്തെ ദിവസം രാത്രി ഞങ്ങള് ഭക്ഷണത്തിനായി ക്യാന്റീനില് ചെന്നപ്പോള് ക്യൂവില് ഞങ്ങളുടെ മുന്നിലായി തലേന്ന് കണ്ട ജുബ്ബാമാന് നില്‍ക്കുന്നു; കയ്യില് ഒരു പ്ലേറ്റുമായി. ഞങ്ങള് കൃതാ‍ര്‍ത്ഥരായി.ഒരു അജ്ഞനായ മനുഷ്യനെ ഒരു ക്യാന്റീന് പാഠം പരിശീലിപ്പിക്കാന് കഴിഞ്ഞു.\nപത്താം ദിവസം ഞങ്ങള് പരിശീലനം പൂര്‍ത്തിയാക്കി സഹപ്രവര്‍ത്തകരോട് വിട ചൊല്ലുന്നതിന്റെ അന്തിമഘട്ടത്തില് ഒരു കൂട്ട പോട്ടം പിടിക്കാനായി ഗാ‍ര്‍ഡനിലെത്തി. എല്ലാ‍വരും ഫോട്ടോയ്ക്ക് പോസ് ചെയ്തു. മദ്ധ്യത്തെ നിരയില് അല്‍പ്പം സ്പേസ് ഇട്ട് ഫാക്കല്‍റ്റികള് അകന്നിരുന്നു. അത് ഐ.എം.ജി. ഡയറക്ട്രറിന് വേണ്ടിയുള്ളതാണ്. ഫോട്ടോഗ്രാഫര് ഡയറക്ടര് എത്തിച്ചേരുന്നതിന് വേണ്ടി കാത്ത് നിന്നു. ഞങ്ങള് ആ സമയം കൊണ്ട് പലതരം പുഞ്ചിരികള് മുഖത്തണിഞ്ഞ് തയ്യാറെടുത്തുകൊണ്ടിരുന്നു. അപ്പോള് അതാ വരുന്നു..ഒരു ജെന്റില്‍മാന്.ഇന് ചെയ്ത ഷര്‍ട്ടും പാന്റൂം ധരിച്ച ഒരു വിനീതമുഖം. ഫാക്കല്‍റ്റികള് പറയുന്നു; “ഡയറക്ടര് എത്തി” ഡയറക്ടറെ കണ്ട ഞാനും ബിന്ദുവും കൈകോര്‍ത്തു. ഞങ്ങള് പാഠം പഠിപ്പിച്ച ജുബ്ബാ മാന്. ഞാന് എന്നെ തന്നെ താഴേയ്ക്കൊന്ന് വീക്ഷിച്ചു. ഇന്നലത്തെ ക്യാന്റീന് വേഷവും ഈ വേഷവും കണ്ടാല് ഡയറക്ടര് എന്നെ തിരിച്ചറിയുമോ? ബിന്ദുവിനും പരിഭ്രമം അടക്കാന് കഴിയുന്നില്ല. ഞങ്ങള് പരസ്പരം ചോദിച്ചു. “ഡയറക്ടര് നമ്മെ തിരിച്ചറിയുമോ?”\nപിന്നിലേക്ക് തിരിഞ്ഞു നോക്കാ‍ന് പേടിയാണേ...\nവീണ്ടും ഒരു ഫെബ്രുവരി 2012ന് എട്ട് ദിവസം നീണ്ട ഓറിയന്റേഷന് ട്രെയിനിങ്ങിന്റെ സമാപന ചടങ്ങില് ഡയറക്ടറിന് നന്ദിയര്‍പ്പിക്കേണ്ട ചുമതല എനിക്കുണ്ടായിരുന്നു. അന്ന് ഞാനൊരു കഥ പറഞ്ഞു. ഡയറക്ടര് എന്നെ തിരിച്ചറിഞ്ഞോ?!.....\nപോസ്റ്റ് ചെയ്തത് തുമ്പി ല് 10:33 AM\nകൂടുതല് എഴുതുക ...എല്ലാ വിധ ആശംസകളും\n2012, ഓഗസ്റ്റ് 23 1:02 PM\nപറയാറായില്ല. തുടര് പോസ്റ്റുകള് വരട്ടെ. ആശംസകള്\n2012, ഓഗസ്റ്റ് 26 10:48 AM\nഇടയില് വന്ന സുഖം ആദ്യത്തിലും അവസാനത്തിലും ഉണ്ടായില്ലെന്നൊരു സംശയം.. ബാക്കി വരട്ടെ.. ആശംസകള്..\n2012, ഓഗസ്റ്റ് 26 10:16 PM\nനന്നായി എഴുതി...ബാക്കി ഭാഗത്തിനായി കാത്തിരിക്കുന്നു\n2012, ഓഗസ്റ്റ് 28 10:31 PM\nഇത് തുടരന് ആക്കല്ലേ ... വേഗം പറ പറ്റിയ അക്കിടി എന്താ എന്ന് ...\n2012, ഓഗസ്റ്റ് 30 6:18 AM\n2012, സെപ്റ്റംബർ 1 10:01 PM\nഎഴുത്ത് തുടരുക. ആശംസകള്\n2012, സെപ്റ്റംബർ410:02 PM\nവേഗം പറ പറ്റിയ അക്കിടി കേള്‍ക്കാന് കൊതി ആയീ.ആശംസകള് മോളേ ..\n2012, സെപ്റ്റംബർ 21 6:16 AM\n2012, സെപ്റ്റംബർ 21 6:20 AM\nഇതിന്റെ ബാക്കി കൂടി വന്നിട്ട് വിശദമായി ഒരു കമന്റ് തരാം..\nഈ തുമ്പി ഇനിയും ഉയരങ്ങളില് പറക്കട്ടെ എന്ന് പ്രത്യാശിക്കുന്നു ..\n2012, സെപ്റ്റംബർ 21 6:25 AM\nനുണച്ചികള്‍ക്കുള്ള പണി പാര്‍സല് ആയി കിട്ടി കാണും....ബാക്കികൂടി വായിച്ചിട്ട് പറയാം കൂടുതല്\n2012, സെപ്റ്റംബർ 21 7:04 AM\nകുങ്കുമപ്പൂ സീരിയല് പോലെ ഇത് ആയിരം എപ്പിഡോസ് തികക്കട്ടെ !!മംഗള ,മനോരമ ,കലാകൌമുദിയാശംസകള്!!!\n2012, സെപ്റ്റംബർ 21 7:08 AM\nതുമ്പി പറന്നത് നന്നായിട്ടുണ്ട്\n2012, സെപ്റ്റംബർ 21 7:22 AM\n2012, സെപ്റ്റംബർ 21 8:00 AM\nബാക്കിയും കൂടി വരട്ടെ. എന്നീട്ടു പറയാം അഭിപ്രായം.\n2012, സെപ്റ്റംബർ 21 11:24 AM\n2012, സെപ്റ്റംബർ 22 12:37 AM\nതുമ്പിയെ വേറൊരു ബ്ലോഗ്ഗില് കണ്ടു , എന്നാല് പിന്നാലെ വരാം എന്ന് കരുതി വന്നതാ..എഴുത്ത് ഇഷ്ടായി, തുടരൂ..\n2012, സെപ്റ്റംബർ 24 5:18 AM\nഎനിയും വരട്ടേ....ഡിയര് ലൈ ഔട്ട് ആകെ താറു മാറായത് പോലെ കാണുന്നു...ഒരു 10 മിനുട്ട് ഇരുന്നാല് ഈ ബ്ലോഗ് നല്ല മൊഞ്ചത്തിയാക്കാം.....പിന്നെ ഫോളോവേര്‍സ് ഗാഡ്ജറ്റും...\n2012, സെപ്റ്റംബർ 25 7:56 AM\nനന്നായിരിക്ക്ണ് .എഴുത്ത് തുടര്‍ന്നോട്ടെ..!\n2012, സെപ്റ്റംബർ 30 5:15 AM\nനിങ്ങളൊക്കെ ഈ ബോഗ്ഗിംഗ് എന്നും പറഞ്ഞ്, എന്തു സാധനോം കുത്തിനിറക്കം എന്നാണോ വിചാരിക്കുന്നത്, ആകെ, പ്രശ്നമാണ്, ഭാഷയില് ഒരു സ്ഥിരത ഇല്ല, പിന്നെ തീരെ പോരാത്ത ഒരു ലെ ഔട്ടും ഏതായാലും ഇനിയും നന്നാക്കാന് ശ്രമിക്കൂ എന്നൊക്കെ എന്‍റെ പട്ടി പറയും! നിങ്ങളെ നന്നാക്കാനോക്കെ ആഗ്രഹം ഇല്ലാഞ്ഞിട്ടല്ല, പക്ഷെ അതിനു മാത്രം ഉള്ള ചെപ്പടി വിദ്യകളൊന്നും നമ്മടെ കയ്യില് ഇല്ല,പക്ഷെ ഇവിടെ ചില ഭീകരന്മാരെ ഞാനും പരിചയപ്പെട്ടു അവര് പറയുന്നത് കണ്ണടച്ച് ചെയ്‌താല് സംഗതികളൊക്കെ ക്ലീന് ക്ലീന്! !, അപ്പൊ വേഗം ഒരു കെട്ടു വെറ്റിലേം, ഒരു ഡസന് പാക്കും വാങ്ങി വന്നോളൂ, എന്നിട്ട് ഒരു വശത്തുന്നങ്ങട് കാലോപിടിക്കാന് തുടങ്ങിക്കൊള്ളൂ, എനിക്ക് തരാന് ഉദ്ദേശമുണ്ടെങ്കില്, ആ ഒറ്റ തുട്ടിന്റെ കൂടെ വല്യൊരു ഗാന്ധിജി കൂടി വന്നോട്ടെ, കാരണം അതില്ലെങ്കില് പിന്നെ ഹിംസ നടക്കും!, ഹാ, നിങ്ങള് സര്‍ക്കര്‍ന്റെ ആള്‍ക്കാരോട് ഞാന് എന്ത് പറഞ്ഞ് തരാന അല്ലെ!\n2012, ഒക്‌ടോബർ 26 10:16 AM\n“എനിക്കു തീരെ വിശപ്പില്ല. കാന്റീനില് രാത്രി ചപ്പാത്തിയും ചിക്കനുമായിരുന്നു. വീട്ടിലാ‍യിരുന്നെങ്കില് ഞാന് സന്തോഷത്തോടെ കഴിച്ചേനെ. എന്തോ.. നിങ്ങളൊന്നും കൂടെയില്ലാത്തത് കൊണ്ടാണെന്ന് തോന്നുന്നു.” അത്കേട്ട് അടുത്തിരുന്ന ബിന്ദു എന്റെവീര്‍ത്ത വയറില് ഒന്നു തടവി. രശ്മിയുടെ പൊട്ടിച്ചിരിയുടെമേല് എന്റെ തുറിച്ച കണ്ണുകള് ഒരു വാണിങ്ങായി വീണു.\nഇതാണ് തുമ്പിയുടെ വരികളിലെ ക്ലൈമാക്സ് ...എല്ലാവരും ഇങ്ങനെ തന്നെയാ തുമ്പി .തട്ടത്തിന് മറയത്ത് ...നല്ല രചന ...\n2012, ഡിസംബർ91:35 AM\n2012, ഡിസംബർ93:43 AM\nആഹഹ.. മൂന്നാലു പെണ്ണുങ്ങളു കൂടി കെട്ട്യേന്മാരെ പറ്റുച്ചൂന്നാ വിചാരം ?? അവരവിടെ നാലു പെഗും ഇട്ട് ഡപ്പാം കൂത്ത് ഡാൻസ് തുടങ്ങിക്കാണും നിങ്ങ വീട്ടീന്നെറങ്ങിയപ്പോ\n2012, ഡിസംബർ99:48 PM\n2012, ഡിസംബർ 10 7:22 AM\nഞാൻ ആദ്യമായിട്ടാണ് തുമ്പി-യിൽ.ആശംസകളോടെ....\n2012, ഡിസംബർ 15 9:57 PM\nഅമ്പടി കള്ളികളെ......അപ്പൊ ഇങ്ങനെയൊക്കെയാണ് കാര്യങ്ങളുടെ കിടപ്പ് അല്ലെ തുമ്പി ???? നല്ല എഴുത്ത് ....ആശംസകള്.......\n2013, നവംബർ 30 10:19 PM\nഒരു കൊല്ലം മുന്‍പുള്ള ഒരെഴുത്ത്. ഇന്ന് വായിക്കുമ്പോള് എഴുത്തില് ഏറെ മുന്‍പോട്ടു പോയതു മനസ്സിലാകുന്നു. പിന്നെ, പരാമര്‍ശിത അമളി എന്തുതന്നെയായാലും എഴുത്ത് ഇഷ്ടക്കേടായില്ല.\n2013, ഡിസംബർ 24 10:19 AM\n“ഒമ്പ്” ന്റെ വനരോദനം


യു.ഡി.എഫിന് 15 സീറ്റെന്നു മനോരമ, 14 സീറ്റെന്നു മാതൃഭൂമി: കുമ്മനം ജയിക്കുമെന്ന് ഉറപ്പ് - ഇ വാർത്ത | evartha\nയു.ഡി.എഫിന് 15 സീറ്റെന്നു മനോരമ, 14 സീറ്റെന്നു മാതൃഭൂമി: കുമ്മനം ജയിക്കുമെന്ന് ഉറപ്പ്\nകേരളത്തിലെ പ്രമുഖ മാധ്യമങ്ങള് നടത്തിയ സര്‍വേകളില് യു.ഡി.എഫിനു വ്യക്തമായ മേല്‍ക്കൈ. മനോരമ ന്യൂസ്-കാര്‍വി അഭിപ്രായ സര്‍വേയില് യു.ഡി.എഫിന് 15 സീറ്റുകള് പ്രവചിക്കുമ്പോള് മാതൃഭൂമി ന്യൂസ്-നീല്‍സണ് സര്‍വേ പ്രവചിക്കുന്നത് 14 സീറ്റാണ്.\nഎല്.ഡി.എഫിനു മനോരമ ന്യൂസില് നാലും മാതൃഭൂമി ന്യൂസില് അഞ്ചും സീറ്റുകള് പറയുന്നു. ഇരുവരും എന്.ഡി.എ തിരുവനന്തപുരത്തു ജയിക്കുമെന്നും പ്രവചിക്കുന്നു.\nരാഹുല് പ്രധാനമന്ത്രിയാകണം എന്നാഗ്രഹിക്കുന്നവരാണു കേരളത്തില് ഭൂരിഭാഗവും എന്നും നരേന്ദ്രമോദിയുടെ പ്രകടനം ശരാശരിയിലും താഴെയാണെന്നും ഇരുവരും പ്രവചിക്കുന്നു.\nആലപ്പുഴ, ആറ്റിങ്ങല്, വടകര, പാലക്കാട് മണ്ഡലങ്ങളാണ് എല്.ഡി.എഫ് ജയിക്കുമെന്നു മനോരമ ന്യൂസ് പറയുന്നത്. ആറ്റിങ്ങല്, ആലത്തൂര്, പാലക്കാട്, കോഴിക്കോട്, വടകര മണ്ഡലങ്ങളില് എല്.ഡി.എഫ് ജയിക്കുമെന്നാണു മാതൃഭൂമി ന്യൂസ് സര്‍വേയില് പറയുന്നത്.


2019 JAN 01 – SUNNIVOICE | FORTNIGHTLY\n● നമ്പി നാരായണൻ / ജാബിർ ഹംദാൻ ●\nസത്യദീനിനു വേണ്ടി ത്യാഗത്തിന്റെ കൊടുമുടികൾ താണ്ടിക്കടന്ന നിരവധി മഹത്തുക്കളുണ്ട്. അവരിൽ അഗ്രിമ സ്ഥാനത്താണ് ജഅ്ഫറുബ്‌നു അബീത്വാലിബ്(റ)....\nതഫ്‌സീര് എന്ന പത്തിന്റെ ഭാഷാര്‍ത്ഥം വ്യക്തമാക്കുക, വിശദീകരിക്കുക എന്നൊക്കെയാണ്. ഖുര്‍ആനിലെ പദങ്ങളുടെ ഉച്ചാരണ രൂപം, പദങ്ങളുടെ...\nനാല് ഖുതുബുകളിൽ രണ്ടാം സ്ഥാനക്കാരനാണ് സാത്വിക പണ്ഡിതനായ ശൈഖ് അഹ്മദുൽ കബീർ അർരിഫാഈ(റ). ആയിരങ്ങളെ ആത്മീയതയുടെ പാതയിലെത്തിച്ച് മാതൃകായോഗ്യരാക്കിയ മഹാഗുരു. മൊറോക്കോയിലെ ഇബ്ശീലിയയിൽ നിന്ന് ഇറാഖിലെത്തിയ രിഫാഈ കുടുംബത്തിലാണ് ശൈഖ് ജനിച്ചത്. മാതാവ് മദീനയിലെ...


ഹൈദരാബാദിനെതിരെ ഡൽഹിക്ക് സൂപ്പർ ഓവറിൽ ജയം - DC vs SRH: It shouldn't have gone to the Super Over Shikhar Dhawan after Delhi pip Hyderabad in thriller - AajTak\nഹൈദരാബാദിനെതിരെ ഡൽഹിക്ക് സൂപ്പർ ഓവറിൽ ജയം\nനിശ്ചിത ഓവറിൽ ഡൽഹി ഉയർത്തിയ 159 റൺസ് പിന്തുടർന്ന ഹൈദരാബാദും 159 റൺസ് സ്കോർ ചെയ്തു. ഇതോടെയാണ് സൂപ്പർ ഓവറിലൂടെ വിജയിയെ നിശ്ചയിച്ചത്.\nShikhar Dhawan hadarare failure with the bat for DC in Match 20 vs SRH (Courtesy of PTI/BCCI)\n(Updated 26 Apr 2021, 9:13 AM IST)\nആവേശകരമായ മത്സരത്തിൽ ഡൽഹി ക്യാപ്പിറ്റൽസിന് ജയം. സൺറൈസേഴ്സ് ഹൈദരാബാദിനെ സൂപ്പർ ഓവറിലാണ് പരാജയപ്പെടുത്തിയത്. നിശ്ചിത ഓവറിൽ ഡൽഹി ഉയർത്തിയ 159 റൺസ് പിന്തുടർന്ന ഹൈദരാബാദും 159 റൺസ് സ്കോർ ചെയ്തു. ഇതോടെയാണ് സൂപ്പർ ഓവറിലൂടെ വിജയിയെ നിശ്ചയിച്ചത്.\nപൃഥ്വി ഷായും ശിഖാർ ധവാനും ചേർന്ന് മികച്ച തുടക്കമാണ് ഡൽഹിക്ക് നൽകിയത്. 81 റൺസ് ഒന്നാം വിക്കറ്റിൽ കൂട്ടിച്ചേർത്തു. ഷാ 53(39) ഉം ധവാൻ 28(26) റൺസുമെടുത്തു. നായകൻ ഋഷഭ് പന്ത് 37(27), സ്റ്റീവ് സ്മിത്ത് 34 (25) എന്നിവരും തിളങ്ങി. എന്നാൽ അവസാന ഓവറുകളിൽ സ്കോറിംഗിന് പ്രതീക്ഷിച്ചത്ര വേഗം കൂട്ടാൻ ഡൽഹിക്കായില്ല.\nമറുവശത്ത് ഹൈദരാബാദിന്റെ തുടക്കം മെച്ചപ്പെട്ടതായിരുന്നില്ല. നായകൻ ഡേവിഡ് വാർനർ നിലയുറപ്പിക്കും മുമ്പ് പുറത്തായി. എന്നാൽ ജോണി ബെയർസ്റ്റോ തകർത്തടിച്ചു. 18 പന്തിൽ 38 റൺസെടുത്താണ് ബെയർസ്റ്റോ പുറത്തായത്. പിന്നീട് കെയ്ൻ വില്ല്യംസൺ പോരാട്ടം നയിച്ചു. മറുവശത്ത് വിക്കറ്റുകൾ നഷ്ടപ്പെട്ടിട്ടും വില്ല്യംസൺ പിടിച്ചുനിന്നു. അവസാന ഓവറിൽ 16 റൺസാണ് ഹൈദരാബാദിന് ജയിക്കാൻ വേണ്ടിയിരുന്നത്. എന്നാൽ 15 റൺസ് എടുക്കാനേ വില്ല്യംസണും ജഗദീശ സുചിത്തിനും കഴിഞ്ഞുള്ളൂ. 51 പന്തിൽ 66 റൺസോടെ വില്ല്യംസൺ പുറത്താകാതെ നിന്നു.\nമാച്ച് ടൈ ആയതോടെ വിജയികളെ നിശ്ചയിക്കാൻ സൂപ്പർ ഓവർ വേണ്ടി വന്നു. സൂപ്പർ ഓവറിൽ ഹൈദരാബാദാണ് ആദ്യം ബാറ്റ് ചെയ്തത്. അക്ഷർ പട്ടേൽ എറിഞ്ഞ ഓവറിൽ ഏഴ് റൺസ് എടുക്കാനേ ഹൈദരാബാദിന് സാധിച്ചുള്ളൂ. റഷീദ് ഖാൻ എറിഞ്ഞ ഓവറിലെ അവസാന പന്തിൽ ഡൽഹി ലക്ഷ്യത്തിലെത്തി.


June 17, 2020 , ജോയിച്ചന് പുതുക്കുളം\nബോവി (മെരിലാന്‍ഡ്): പാസ്റ്റര് വര്‍ക്കി ജോര്‍ജ് (80) ഹൃദയാഘാദത്തെത്തുടര്‍ന്ന് ജൂണ് 16-ന് മെരിലാന്‍ഡില് നിര്യാതനായി.\nമാമ്മൂട് കൊച്ചുപറമ്പില് പരേതരായ വര്‍ക്കിയുടെയും മറിയാമ്മയുടെയും പുത്രനാണ്. 1974-ല് അമേരിക്കയിലെത്തി. ന്യൂയോര്‍ക്കില് സ്റ്റാറ്റന് ഐലന്‍ഡില് അക്കൗണ്ടന്റായി ജോലി ചെയ്തു.\nഭാര്യ അന്നമ്മ ജോര്‍ജ് പയ്യപ്പാടി ചീരം‌കുളത്ത് കുടുംബാംഗം.\nമക്കള്: ഷാജി, ഷിബു, മറിന വര്‍ക്കി.\nമരുമക്കള്: മെഴ്‌സി, റാണ.\nകൊച്ചുമക്കള്: എലിസബത്ത്, ഡൈലന്, ആരന്, സെയിന്, റൈഡര്.\nസംസ്‌കാര ശുശ്രൂഷ ജൂണ് 17 ബുധനാഴ്ച ഫെയ്‌സ്ബുക്ക് ലൈവിലൂടെ.\nവിവരങ്ങള്‍ക്ക്: ഇവാഞ്ചലിസ്റ്റ് തോമസ് കുറ്റിപ്പുറത്ത് 914 939 5806\nമറിയാമ്മ മാത്യു (80) ന്യൂയോര്‍ക്കില് നിര്യാതയായി


യാത്രികരുടെ ജീവന് രക്ഷിക്കുന്ന കണ്ടുപിടിത്തത്തിന് വയസ് 61, ചില്ലിക്കാശുപോലും ലാഭം വാങ്ങാതെ വണ്ടിക്കമ്പനി! | History Of Seat Belts In Vehicles\nആയിരങ്ങളുടെ ജീവന് രക്ഷിക്കുന്ന വിദ്യക്ക് വയസ് 61, ചില്ലിക്കാശുപോലും ലാഭം വാങ്ങാതെ വണ്ടിക്കമ്പനി!\nTrivandrum, First Published 5, Feb 2020, 12:14 PM IST\nഈ യാത്രക്കാരന്റെ ജീവൻ രക്ഷിച്ചത് 1959 -ൽ വോൾവോ എന്ന സ്വീഡിഷ് വാഹനനിർമ്മാണ കമ്പനിയിലെ ഡിസൈൻ എഞ്ചിനീയർ ആയിരുന്ന നീൽസ് ബോലിൻ ആണ്. ആ കണ്ടുപിടുത്തത്തിന് ഈ വർഷം 61 വയസ്സുതികഞ്ഞു.\n"കാറോടിക്കുന്നവരുടെ ജീവിതത്തിനും മരണത്തിനുമിടയിൽ ഒരു ചെറിയ ദൂരമേയുള്ളൂ" എന്ന് പണ്ടാരോ പറഞ്ഞിട്ടുണ്ട്. ആ അകലം മിക്കപ്പോഴും ആറുസെന്റീമീറ്റർ വീതിയിൽ, കാറിൽ സഞ്ചരിക്കുന്നവരുടെ നെഞ്ചിനു കുറുകെ കിടന്നുന്ന ഒരു പ്ലാസ്റ്റിക് സ്ട്രാപ്പാണ്. അതിന്റെ പേര് സീറ്റ് ബെൽറ്റ് എന്നാണ്.\nഈ ചിത്രത്തിൽ കാണുന്ന കാറുണ്ടല്ലോ. അത് മുംബൈ പൂനെ ഹൈവേയിലൂടെ ഏകദേശം 80 കിലോമീറ്റർ വേഗത്തിൽ സഞ്ചരിച്ചുകൊണ്ടിരുന്ന ഒരു ഫോക്സ്‌വാഗൺ പോളോ TdI ബ്ലാക്ക് ഹൈലൈൻ മോഡൽ കാറായിരുന്നു. അതിൽ എബിഎസ് ഉണ്ടായിരുന്നു. എയർ ബാഗ്‌സ് ഉണ്ടായിരുന്നു. മഴയത്തുപോലും തെന്നില്ല എന്ന് വാഗ്ദാനം ചെയ്യുന്ന യോക്കോഹാമ എസ് ഡ്രൈവ്സ് ടയർ ആയിരുന്നു അതിൽ. ഒരു കാറിൽ ഉണ്ടാകാവുന്നതിന്റെ പരമാവധി സുരക്ഷാ സംവിധാനങ്ങൾ ഉണ്ടായിരുന്നിട്ടും, ആ ഹൈവേയിലെ നിർണായകമായ ഒരു വളവിൽ വെച്ച് ഒരു ട്രക്ക് ആ കാറിന്റെ പിന്നിലിടിച്ചു. അതോടെ അതിന്റെ നിയന്ത്രണം പാടെ നഷ്ടമായി. വളഞ്ഞുപുളഞ്ഞ് പോയ ആ കാർ ചെന്നിടിച്ചത് ഒരു സ്പീഡ് ബ്രേക്കറിന്റെ മുകളിലായിരുന്നു.\nപിന്നെ നടന്നതൊന്നും ഡ്രൈവർക്ക് ഓർമയില്ല. മനസ്സിൽ തെളിയുന്നത് മിന്നിമായുന്ന വെട്ടവും, തുടർച്ചയായി കാതിൽ വന്നു വീണ കുറെ ശബ്ദങ്ങളും മാത്രം. ഡിവൈഡറിൽ തട്ടി മറിഞ്ഞ ആ കാർ നേരെ ചെന്ന് വീണത് കലുങ്കിന്റെ എതിർവശത്തുള്ള ഒരു താഴ്ന്ന പ്രദേശത്തായിരുന്നു. ഡ്രൈവർ സീറ്റുബെൽറ്റ് ധരിച്ചിരുന്നു. ഇടിയുടെ ആഘാതത്തിൽ എയർ ബാഗും പ്രവർത്തിച്ചിരുന്നു. ദേഹത്ത് അവിടവിടെയായി ചില പോറലുകൾ അല്ലാതെ ഒരൊടിവുപോലും അയാൾക്ക് പറ്റിയിരുന്നില്ല. എന്നാൽ ആ കാറിന്റെ ചിത്രം മാത്രം കാണുന്ന ആരെങ്കിലും അതിനുള്ളിൽ സഞ്ചരിച്ചിരുന്ന യാത്രക്കാർ ജീവനോടെ അവശേഷിക്കും എന്ന് കരുതുമോ?\nഅവിടെയാണ് സീറ്റ് ബെൽറ്റ് എന്ന കണ്ടുപിടുത്തതിന്റെ പ്രസക്തി നമുക്ക് ബോധ്യപ്പെടുന്നത്. ഈ യാത്രക്കാരന്റെ ജീവൻ രക്ഷിച്ചത് 1959 -ൽ വോൾവോ എന്ന സ്വീഡിഷ് വാഹനനിർമ്മാണ കമ്പനിയിലെ ഡിസൈൻ എഞ്ചിനീയർ ആയിരുന്ന നീൽസ് ബോലിൻ ആണ്. ആ കണ്ടുപിടുത്തത്തിന് ഈ വർഷം 61 വയസ്സുതികഞ്ഞു. ഇന്ന് വർഷാവർഷം അമേരിക്കയിൽ മാത്രം സീറ്റ്ബെൽറ്റ് എന്ന ഒരൊറ്റ സുരക്ഷാ സംവിധാനം കൊണ്ടുമാത്രം പൊലിയാതെ കാക്കപ്പെടുന്നത് പതിനായിരത്തോളം മനുഷ്യ ജീവനാണ്. ലോകമെമ്പാടും നടക്കുന്ന പല ട്രാഫിക് അപകടങ്ങളിലും യാത്രക്കാർക്ക് ജീവൻ നഷ്ടപ്പെടുന്നതും അവർക്ക് ഗുരുതരമായ പരിക്കുകൾ പറ്റുന്നതും അവർ സീറ്റ് ബെൽറ്റ് ധരിക്കാത്തതുകൊണ്ടു കൂടിയാണ്.\nആദ്യത്തെ സീറ്റ്ബെൽറ്റ് ഡിസൈൻ പക്ഷേ, നിൽസ് ബോലിന്റെ ആയിരുന്നില്ല. ആദ്യമായി പുറത്തുവന്ന സീറ്റ്ബെൽറ്റ് ' ടു പോയിന്റ് ലാപ്പ് ബെൽറ്റ് ഡിസൈൻ' ആയിരുന്നു. വിമാനങ്ങളിലും ഗ്ലൈഡറുകളിലുമാണ് ആദ്യമായി സീറ്റ്ബെൽറ്റ് ഉപയോഗിക്കപ്പെടുന്നത്. ജോർജ് ക്ലേലി എന്ന ശാസ്ത്രജ്ഞനാണ് വിമാനങ്ങൾക്കായി ആദ്യമായി സീറ്റ് ബെൽറ്റ് വികസിപ്പിച്ചെടുക്കുന്നത്. പിന്നീട് 1855 -ൽ എഡ്വേർഡ് ക്ലാഹോൺ അതേ ആശയത്തെ കാറുകളിലേക്കും പകർത്തി. തുടക്കത്തിൽ ലാപ്പ് ബെൽറ്റുകൾ ഉപയോഗിക്കപ്പെട്ടത് റേസ് കാറുകളിൽ ആയിരുന്നു എങ്കിലും, താമസിയാതെ അത് സാധാരണ കാറുകളിലേക്കും വ്യാപിച്ചു. എന്നാൽ അത് ഒരു അപകടമുണ്ടാകുന്ന വേളയിൽ യാത്രക്കാർക്ക് പരിക്കേൽക്കുന്നത് പൂർണമായും തടഞ്ഞിരുന്നില്ല എന്നൊരു ന്യൂനത അതിനുണ്ടായിരുന്നു. അരയിൽ മാത്രമാണ് ബെൽറ്റ് ഉള്ളത് എന്നത് മറ്റുള്ള ശരീരഭാഗങ്ങളിൽ പരിക്ക് വർധിപ്പിച്ചു.\nസീറ്റ് ബെൽറ്റുകളുടെ ഉപയോഗത്തിൽ വൻ വിപ്ലവമുണ്ടാകുന്നത് 1958-59 കാലത്താണ്. ആയിടെയാണ് നീൽസ് ബോലിൻ വോൾവോയ്ക്കുവേണ്ടി ത്രീ പോയിന്റ് സീറ്റ് ബെൽറ്റുകൾ വികസിപ്പിച്ചെടുക്കുന്നത്. അതാണ് നമ്മൾ ഇന്നുകാണുന്ന തരത്തിലുള്ള സീറ്റ് ബെൽറ്റുകളുടെ പ്രാരംഭ മോഡൽ. ഒരു അപകടമുണ്ടാകുമ്പോൾ പരിക്കേൽക്കുന്നത് തടയണമെങ്കിൽ ശരീരത്തിന്റെ മുകൾ ഭാഗവും കീഴ്ഭാഗവും ഒരുപോലെ കെട്ടി ഉറപ്പിച്ചു വെക്കേണ്ടതുണ്ട് എന്ന് നീൽസ് ബോലിൻ വളരെ നേരത്തെ തന്നെ തിരിച്ചറിഞ്ഞിരുന്നു. എളുപ്പത്തിൽ ഉപയോഗിക്കാവുന്ന, നിമിഷങ്ങൾക്കുള്ളിൽ ധരിച്ചു തീരാവുന്ന, കാറിൽ ഇരുന്നുകൊണ്ട് ഒരു കൈകൊണ്ടുതന്നെ ഇടുകയും അഴിക്കുകയും ചെയ്യാനാകുന്ന ഒരു സാങ്കേതിക വിദ്യ വികസിപ്പിച്ചെടുക്കുക എന്ന ഏറെ സങ്കീർണമായ ഒരു കണ്ടുപിടുത്തമായിരുന്നു ബോലിന് നിർവഹിക്കാനുണ്ടായിരുന്നത്.\nഇപ്പോൾ സീറ്റ്ബെൽറ്റ് ഇത്ര വ്യാപകമായ കാലത്തു പോലും ഒരാളെ അത് ഇടേണ്ടതിന്റെ ആവശ്യത്തെപ്പറ്റി ബോധ്യപ്പെടുത്താൻ എന്തൊരു പാടാണ്. അപ്പോൾ അങ്ങനെ ഒരു സാങ്കേതിക വിദ്യ നിലവിൽ ഇല്ലാതിരുന്ന കാലത്ത് പെട്ടെന്നൊരു സുപ്രഭാതത്തിൽ ആദ്യം അങ്ങനെ ഒരു ആശയം പരിചയപ്പെടുത്തിയ ശേഷം അത് ഉപയോഗിക്കാൻ പ്രേരിപ്പിക്കുക എന്നത് എത്ര ശ്രമകരമായ ഒരു ജോലിയാണെന്ന് ആലോചിച്ചു നോക്കൂ. അത്തരത്തിൽ ഒരു സാങ്കേതിക വിദ്യ, ഗവേഷണത്തിലും പരീക്ഷണങ്ങളിലും അതിനു ചെലവിടേണ്ടി വരുന്ന തുക എത്ര വലുതാവും. സീറ്റ്ബെൽറ്റ് സാങ്കേതിക വിദ്യ വികസിപ്പിച്ചെടുക്കാൻ വേണ്ടി അമ്പതുകളിലും അറുപതുകളിലും വോൾവോ വലിയൊരു നിക്ഷേപം തന്നെ മാറ്റിവെച്ചു. നൂറുകണക്കിന് പരീക്ഷണങ്ങൾ നടത്തി. പതിനായിരക്കണക്കിന് അപകടങ്ങളിൽ നിന്ന് ശേഖരിച്ച ഡാറ്റ വിശകലനം ചെയ്ത് അതിൽ നിന്ന് പാഠങ്ങൾ ഉൾക്കൊണ്ട് ഡിസൈനിൽ പരിഷ്‌കാരങ്ങൾ വരുത്തി. തങ്ങളുടെ ഡിസൈൻ എത്രത്തോളം ശാസ്ത്രീയമാക്കാൻ സാധിക്കുമോ അത്രത്തോളം ആക്കി.\nഎന്നാൽ, പുതുതായി ഒരു ഉപകരണം, വിശേഷിച്ച് ആളുകളുടെ ചലനങ്ങളെ നിയന്ത്രിച്ചു നിർത്തുന്ന, ആളുകളെ ഒരർത്ഥത്തിൽ ബന്ധനസ്ഥരാക്കുന്ന സുരക്ഷാ സംവിധാനം ഉപയോഗിക്കാൻ അവരെ പ്രേരിപ്പിക്കാൻ ഈ കണക്കും ശാസ്ത്രവും ഒന്നും പോരാ. അതിന് അവർക്ക് തോന്നണം. വൈകാരികമായി അവരെ അതിനു പ്രേരിപ്പിക്കാനാകണം. അത് സാംസ്കാരികമായ ഒരു സമൂല പരിവർത്തനമാണ്. അത് വളരെ പ്രയാസമുള്ള ഒരു കാര്യമാണ്. സ്വീഡൻ എന്ന രാജ്യം അത് വളരെ പതുക്കെ, പതിറ്റാണ്ടുകൾ കൊണ്ടാണെങ്കിലും നേടിയെടുത്തു. 1965 -ൽ സ്വീഡനിലെ കാറോടിക്കുന്നവരിൽ 25 ശതമാനം പേർ മാത്രമാണ് സീറ്റ് ബെൽറ്റ് ധരിച്ചിരുന്നത് എങ്കിൽ, 1975 ആയപ്പോഴേക്കും അത് 90 % ആയി ഉയർന്നു.\nതങ്ങളുടെ ത്രീ പോയിന്റ് സീറ്റ്ബെൽറ്റ് ഡിസൈനിന് ഉടനടി പേറ്റന്റ് സ്വന്തമാക്കിയ വോൾവോയ്ക്ക് വേണമെങ്കിൽ അക്കാര്യത്തിൽ ഒരു 'എക്സ്ക്ലൂസിവിറ്റി' നിലനിർത്താമായിരുന്നു. തങ്ങൾ ഏറെ ചെലവിട്ട്, വർഷങ്ങളോളം നീണ്ട പരീക്ഷണത്തിലൂടെ സ്വന്തമാക്കിയ ആ സാങ്കേതികത തങ്ങൾക്കുമാത്രമായി കാത്തുസൂക്ഷിച്ച്, ലോകത്തിലെ ഏറ്റവും സുരക്ഷിതമായ കാറുകൾ എന്ന് മേനി നടിക്കാമായിരുന്നു. എന്നാൽ, വോൾവോ അന്നങ്ങനെ ചെയ്തില്ല. ബോലിന്റെ ആ പേറ്റന്റും ഡിസൈനും അവർ ലോകത്തുള്ള മറ്റെല്ലാ കാർ നിർമാതാക്കളുടെ പങ്കിട്ടു. അങ്ങനെ കാർ യാത്രയെ കൂടുതൽ സുരക്ഷിതമാക്കിയ ആ കണ്ടുപിടുത്തം ലോകത്തെവിടെയും നിർമിക്കപ്പെടുന്ന കാറുകളുടെ ഭാഗമായി മാറി.\nബോലിന്റെ ഈ കണ്ടുപിടുത്തം കൊണ്ട് ഏറ്റവും ഗുണമുണ്ടായ കൂട്ടർ ഒരുപക്ഷേ ഇൻഷുറൻസ് കമ്പനിക്കാർ ആയിരിക്കും. കാറുകളിൽ സീറ്റ്ബെൽറ്റ് നിർബന്ധമാക്കിയ ശേഷം രക്ഷപ്പെട്ടത് നിരവധി യാത്രക്കാരുടെ ജീവനാണ്. അതുവഴി അവർക്ക് രക്ഷപ്പെട്ടുകിട്ടിയത് ലക്ഷക്കണക്കിന് ഡോളറിന്റെ നഷ്ടപരിഹാര ക്ലെയിമുകളും. സീറ്റ് ബെൽറ്റ് പരോക്ഷമായി ഇൻഷുറൻസ് പ്രീമിയങ്ങൾ കുറക്കുന്നതിനും സഹായകമായിട്ടുണ്ടെന്നു വേണമാ പറയാൻ. കാരണം, പ്രീമിയം എന്നത് ഇൻഷുറൻസ് കമ്പനികളുടെ ലാഭകരമായ പ്രവർത്തനത്തെ ആശ്രയിച്ചിരിക്കുമല്ലോ. സീറ്റ് ബെൽറ്റ് നിര്ബന്ധമാക്കപ്പെട്ടതിനു ശേഷം, അപകടങ്ങളിൽ മരണം ഏറെ കുറഞ്ഞു. അതോടെ സെറ്റിൽ ചെയ്യേണ്ടി വന്നിരുന്ന ജീവാപായ ക്ലെയിമുകളിലും കാര്യമായ കുറവുണ്ടായി. അത് അവരുടെ പ്രീമിയങ്ങളുടെയും നിരക്ക് കുറച്ചുകൊണ്ടുവന്നു.\nഇക്കാര്യത്തിൽ വോൾവോ വാഹന വിപണിയോട് പ്രവർത്തിച്ച ഔദാര്യത്തിന്റെ വലിപ്പം മനസ്സിലാക്കണമെങ്കിൽ, ചെറിയൊരു കണക്ക് കൂട്ടിനോക്കാം. 1978 ഈ പേറ്റന്റ് മറ്റുള്ള കമ്പനികളുമായി പങ്കുവെക്കുമ്പോൾ വോൾവോയുടെ അറ്റാദായം നൂറുകോടി ഡോളർ ആയിരുന്നു. അന്ന് ഇൻഡസ്ട്രിയിൽ വർഷാവർഷം പുറത്തിറങ്ങിയിരുന്നത് ആകെ നാലുകോടി കാറുകളായിരുന്നു. കാറൊന്നിന് പത്തു ഡോളർ വീതം അന്ന് വോൾവോ ചാർജ് ചെയ്തിരുന്നെങ്കിൽ അന്ന് 40 കോടി ഡോളർ വരുമാനമുണ്ടായേനെ കമ്പനിക്ക്. അതായത് ലാഭം അമ്പത് ശതമാനത്തോളം ഏറിയേനെ എന്ന്. ഇന്ന് ഏകദേശം എട്ടുകോടി കാറുകളാണ് വർഷാവർഷം ലോകത്ത് പുറത്തിറങ്ങുന്നത്. ഇന്ന് കാറൊന്നിന് അതിനു കണക്കാക്കി റോയൽറ്റി കിട്ടിയിരുന്നെങ്കിലോ?\n1984 -ലാണ് അമേരിക്ക സീറ്റ് ബെൽറ്റ് വാഹനസുരക്ഷയുടെ ഭാഗമാക്കുന്നത്. 1994 -ലാണ് ഇന്ത്യയിൽ സീറ്റ്ബെൽറ്റ് നിയമപ്രകാരം നിർബന്ധമാക്കപ്പെടുന്നത്. ഡയാനാ രാജകുമാരി തന്റെ അന്ത്യയാത്രയിൽ സീറ്റ് ബെൽറ്റ് ധരിച്ചിരുന്നില്ല എന്നാണ് പറയപ്പെടുന്നത്. ധരിച്ചിരുന്നെങ്കിൽ ഒരു പക്ഷേ മരിക്കുമായിരുന്നില്ല എന്നും. അതുപോലെ എത്രയോ പേർ. കുറഞ്ഞ സ്പീഡിൽ കാറോടിക്കുമ്പോൾ, കുറഞ്ഞ ദൂരത്തേക്ക് പോകുമ്പോൾ ഒന്നും സീറ്റ് ബെൽറ്റ് വേണ്ട എന്ന് കരുതുന്നവരുണ്ട്. ഡ്രൈവർ മാത്രം ധരിച്ചാൽ മതി എന്ന് കരുതുന്നവരും കുറവല്ല. നിർബന്ധിക്കാൻ മടിച്ച് മറ്റുള്ളവർ സീറ്റ്ബെൽറ്റ് ധരിച്ചില്ലെങ്കിലും കാറോടിക്കാൻ തയ്യാറാകുന്നവരുണ്ട്. നിങ്ങൾ സഞ്ചരിക്കുന്ന കാർ ഒരു അപകടത്തിൽ പെടാനുള്ള സാധ്യത എത്രയോ കുറവായിരിക്കാം. എന്നാൽ, അങ്ങനെ സംഭവിച്ചാൽ, നിങ്ങൾ മരിക്കാനുള്ള സാധ്യത 50 ശതമാനത്തോളമാണ്. നിങ്ങളുടെ പ്രിയപ്പെട്ടവരുടെ പ്രാണന്റെ കാര്യത്തിൽ എത്രത്തോളം റിസ്കെടുക്കാൻ നിങ്ങൾ തയ്യാറാണ്. അതാണ്, അതുമാത്രമാണ് ഇനി അവശേഷിക്കുന്ന ഒരേയൊരു ചോദ്യം.\nസീറ്റ് ബെല്‍റ്റിന്‍റെ ചരിത്രം


മമ്മുക്കയെയും ലാലേട്ടനെയും അച്ഛനിഷ്ടമായിരുന്നു: ഷോബി തിലകന് | USA Malayalam News Paper\nമമ്മുക്കയെയും ലാലേട്ടനെയും അച്ഛനിഷ്ടമായിരുന്നു: ഷോബി തിലകന്\nStory Dated: Wednesday, September 24, 2014 12:39 hrs EDT\nപ്രശസ്ത നടന് തിലകന് മരിച്ചിട്ട് സെപ്റ്റംബര് 24ന് ഒരു വര്‍ഷം തികയുകയാണ്. അച്ഛനൊത്തുള്ള നിമിഷങ്ങള് ഓര്‍ത്തെടുക്കുകയാണ് നടനും ഡബ്ബിംഗ് ആര്‍ട്ടിസ്റ്റുമായ ഷോബി തിലകന്..\n'തച്ചിലേടത്ത് ചുണ്ട'ന്റെ ചേര്‍ത്തലയിലെ ലൊക്കേഷനില് അച്ഛനൊപ്പം ഞാനുമുണ്ടായിരുന്നു. മമ്മുക്കയും അച്ഛനും തമ്മില് ഉടക്കുള്ള സമയമാണത്. പലപ്പോഴും ഈ ഉടക്കിന് ഞാനും ദൃക്‌സാക്ഷിയായിട്ടുണ്ട്. ഒരു ടൂറിസ്റ്റ്‌ഹോം സെറ്റിട്ട് ആശുപത്രിയാക്കി മാറ്റിയിരിക്കുകയാണ്. ഒരു മുറിയിലെ കട്ടിലില് മമ്മുക്ക കിടക്കുന്നു. തൊട്ടരികില് നിന്ന് മേക്കപ്പ്മാന് മണി മങ്കാമഹേഷിനെ മേക്കപ്പിടുകയാണ്. ആ സമയത്താണ് ഞാനും അച്ഛനും മുറിക്കുള്ളിലേക്കു കയറിയിരുന്നത്. മമ്മുക്ക അച്ഛനെ മൈന്‍ഡ് ചെയ്തതേയില്ല. അതോടെ അച്ഛന് അസ്വസ്ഥനായി.\n''എടാ, ആ ബാഗ് തുറന്നിട്ട് ഒരു സ്‌മോള് ഒഴിച്ച് വാ''\nഅച്ഛന് എന്നെ നോക്കി പറഞ്ഞു. മമ്മുക്ക അപ്പുറത്തിരുന്ന് ഇതൊക്കെ കേള്‍ക്കുന്നുണ്ടെന്ന് എനിക്കറിയാം. എനിക്ക് മമ്മുക്കയെ ഇഷ്ടവുമാണ്.\n''ഇപ്പോള് വേണോ അച്ഛാ?''\nഎന്റെ ചോദ്യം പൂര്‍ത്തിയാക്കുന്നതിനുമുമ്പുതന്നെ അച്ഛന്റെ കടുപ്പിച്ച മറുപടിയും വന്നു. ''വേണം''\nമമ്മുക്ക കിടക്കുന്ന കട്ടിലിന്റെ അരികിലാണ് അച്ഛന്റെ ബാഗിരിക്കുന്നത്. ഞാന് പതുക്കെ പോയി ബാഗെടുത്ത് താഴെവച്ചു. അതിനുശേഷം ഒരു സ്റ്റീല്‍ഗ്ലാസ് കൊണ്ടുവന്ന് മമ്മുക്ക കാണാതെ അതിലേക്ക് മദ്യം ഒഴിച്ച് അച്ഛന്റെ കൈയില് കൊടുത്തു. ാസ് വാങ്ങിച്ചശേഷം എന്നെ രൂക്ഷമായൊന്നു നോക്കി.\n''സ്റ്റീല്‍ഗ്ലാസിലാണോടാ മദ്യം ഒഴിക്കുന്നത്?''\nഎന്നായിരുന്നു ആ നോട്ടത്തിന്റെ അര്‍ഥം.\n''ചില്ലുഗ്ലാസ് കിട്ടിയില്ല.'' അച്ഛന് ചോദിച്ചില്ലെങ്കിലും ഞാന് മറുപടി പറഞ്ഞു. ഉടന് അച്ഛന് ഉച്ചത്തില് വിളിച്ചു.\nപ്രൊഡക്ഷനിലെ പയ്യന് അച്ഛന്റടുത്തേക്ക് ഓടിവന്നു.\n''ഒരു ചില്ലുഗ്ലാസ് വേണം. എവിടുന്നായാലും വേണ്ടില്ല.''\nമമ്മുക്ക ഇതൊക്കെയും കേള്‍ക്കുന്നുണ്ട്. പക്ഷേ നോക്കുന്നേയില്ല. പ്രൊഡക്ഷനിലെ പയ്യന് ാസ് കൊണ്ടുവന്നു. അച്ഛന് മദ്യം ചില്ലുഗ്ലാസിലേക്ക് ഒഴിച്ചു. മമ്മുക്ക കാണാന് പാകത്തില് ഉയര്‍ത്തിപ്പിടിച്ചു. ഓരോ സിപ്പ് പതുക്കെപ്പതുക്കെ കഴിച്ചശേഷം മങ്കചേച്ചിയോടും മണിച്ചേട്ടനോടുമൊക്കെ സംസാരിച്ചുകൊണ്ടിരുന്നു. പെട്ടെന്ന് മണിച്ചേട്ടന് എന്തോ ആവശ്യത്തിന് പുറത്തേക്കു പോയി. അഞ്ചുമിനുട്ടു കഴിഞ്ഞില്ല. മമ്മുക്ക ചാടിയെണീറ്റ് വെളിയിലേക്കിറങ്ങുമ്പോള് മണിച്ചേട്ടന് എതിരെവന്നു.\n''എടോ മേക്കപ്പ്‌റൂമിലാണോ മദ്യപിക്കുന്നത്? തനിക്കൊന്ന് പറഞ്ഞുകൂടെ?''\nഎന്നുപറഞ്ഞുകൊണ്ട് പുറത്തേക്കിറങ്ങി. മണിച്ചേട്ടന് തിരിച്ചൊന്നും പറഞ്ഞില്ല. ഒന്നും സംഭവിച്ചിട്ടില്ലാത്ത മട്ടില് വീണ്ടും മങ്കച്ചേച്ചിയെ മേക്കപ്പിട്ടു തുടങ്ങി.\n''മണീ, ഞാനിവിടെയിരുന്ന് മദ്യപിക്കുന്നതില് തനിക്കെന്തെങ്കിലും ബുദ്ധിമുട്ടുണ്ടോ?'' ഒരു കുഴപ്പവുമില്ലെന്നായിരുന്നു മണിച്ചേട്ടന്റെ മറുപടി. ഇതെല്ലാം കണ്ടപ്പോള് എനിക്കു ചിരിക്കാനാണ് തോന്നിയത്.\nഅടുത്ത ദിവസം ചേര്‍ത്തല ആന്ത്രപ്പേര് ഹൗസിന്റെ സിറ്റൗട്ടിലായിരുന്നു ഷൂട്ടിംഗ്. അച്ഛന്, മമ്മുക്ക, നെടുമുടിച്ചേട്ടന്, അഗസ്റ്റിന് എന്നിവരുടെ കോമ്പിനേഷന് സീന്. ഷോട്ടെടുത്തു കഴിഞ്ഞപ്പോള് സംവിധായകന് ഷാജൂണ് ഓകെ പറഞ്ഞു.\n''അയ്യോ, ഓകെ ആയില്ലല്ലോ. നമുക്ക് ഒന്നുകൂടി എടുത്താലോ?''\nഎന്തോ തെറ്റു കണ്ടപ്പോഴാണ് മമ്മുക്ക ചോദിച്ചത്. സംവിധായകന് സമ്മതിച്ചു. ഒന്നു കൂടി എടുത്താലോ എന്നു ചോദിച്ചപ്പോള് അച്ഛന് ദേഷ്യം വന്നു.\n''ഡയറക്ടര് ഓകെ പറഞ്ഞുകഴിഞ്ഞിട്ട് വീണ്ടും അഭിനയിക്കണമെങ്കില് തിലകന് ഒന്നുകൂടി ജനിക്കണം.''\nമമ്മുക്കയും സംവിധായകനുമൊക്കെ ആകെ വല്ലാതായി.\n''ഡയലോഗില് ഒരു ഗ്യാപ്പുണ്ട്. ഡബ്ബിംഗില് ഫില്ലുചെയ്താല് കൊള്ളാം''\nമമ്മുക്ക അച്ഛന്റെ മുഖത്തുനോക്കാതെ പറഞ്ഞു.\n''താന് എന്നെ പഠിപ്പിക്കുകയൊന്നും വേണ്ട. പത്തു മുപ്പത്തഞ്ചു കൊല്ലമായി ഞാനീപ്പണി തുടങ്ങിയിട്ട്.''\nഅച്ഛനും മുഖത്തുനോക്കിയതേയില്ല. കൊച്ചുപിള്ളേര് വഴക്കിടുന്നതുപോലെയാണ് എനിക്കുതോന്നിയത്. രണ്ടുപേര്‍ക്കും മനസില് പരസ്പരം ഇഷ്ടമാണ്. പക്ഷേ അത് പുറത്തുകാണിക്കില്ല.\n'അമ്മ'യുമായി പ്രശ്‌നമുണ്ടായ സമയത്ത് മമ്മുക്കയോ ലാലേട്ടനോ അച്ഛനോട് നേരിട്ടെത്തി സംസാരിച്ചിരുന്നെങ്കില് പരിഹരിക്കപ്പെടുമായിരുന്നു. വര്‍ഷങ്ങളായി അച്ഛനൊപ്പം പ്രവര്‍ത്തിക്കുന്ന നടന്മാരാണ് അവര്. ഒരുപക്ഷേ ഞങ്ങള് മക്കളേക്കാള് കൂടുതല് അച്ഛനെ അച്ഛാ എന്ന് വിളിച്ചത് അവരായിരിക്കും. ഇഷ്ടം പുറത്തുകാണിക്കാന് അച്ഛനറിയില്ല. മക്കളോടും അങ്ങനെതന്നെ.\nമരിക്കുന്നതിനു മാസങ്ങള്‍ക്കു മുമ്പ് അച്ഛന് അഭിനയത്തിലും എനിക്ക് ഡബ്ബിംഗിനും അവാര്‍ഡ് കിട്ടി. അതിന്റെ ചടങ്ങ് ദുബായിലായിരുന്നു. അവിടെപ്പോയി സദസിന്റെ മുമ്പിലിരുന്നപ്പോള് മമ്മുക്കയെത്തി അച്ഛനെ വിഷ് ചെയ്തു. അച്ഛന് ഒന്നും മിണ്ടിയില്ല. അവാര്‍ഡ് വാങ്ങിച്ച് പുറത്തിറങ്ങാന്‍നേരം ബാത്ത്‌റൂമില് കയറിയതായിരുന്നു അച്ഛന്. പെട്ടെന്നാണ് തൊട്ടപ്പുറത്തെ ബാത്ത്‌റൂമില് നിന്ന് മമ്മുക്കയിറങ്ങിയത്. അവാര്‍ഡിനെക്കുറിച്ച് ചോദിക്കുന്നതിനിടെ ഞാന് അദ്ദേഹത്തിനൊപ്പം നിന്ന് ഒരു ഫോട്ടോയെടുത്തു. അപ്പോഴേക്കും അച്ഛന് ബാത്ത്‌റൂമില് നിന്നും ഇറങ്ങിവന്നു.\n''ചേട്ടാ, എന്റെ മോന്റെ അഭിനയം എങ്ങനെയുണ്ട്?''\nഉസ്താദ്‌ഹോട്ടലില് മമ്മുക്കയുടെ മകന് ദുല്‍ഖറും അച്ഛനും ഒന്നിച്ച് അഭിനയിച്ചിരുന്നു. അതെക്കുറിച്ചാണ് ചോദിച്ചത്.\n''എന്തായാലും അപ്പന്റത്ര കുഴപ്പമില്ല.''\nഗൗരവം വിടാതെയുള്ള അച്ഛന്റെ മറുപടിയില് മമ്മുക്ക ചിരിച്ചുപോയി. ഒപ്പം ഞാനും ആ ചിരിയില് പങ്കുചേര്‍ന്നു.\nബിനോയ് കോടിയേരിയെ കസ്റ്റഡിയിലെടുക്കും, ചോദ്യം ചെയ്യലിന് ശേഷം അറസ്റ്റ്\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്‍റെ മകൻ ബിനോയ് കോടിയേരിക്കെതിരായ ലൈംഗിക പീഡനക്കേസിൽ ബിനോയിയെ...\nബിനോയ് കോടിയേരിക്കെതിരെയുള്ള പരാതി; മുംബൈ പോലീസ് കണ്ണൂരിൽ\nഅഞ്ച് ഹിസ്ബുള് ഭീകരര് അറസ്റ്റില്\nസൗമ്യയെ തീകൊളുത്തി കൊന്ന അജാസ് മരിച്ചു\nകണ്ണൂരിലെ പ്രവാസിയുടെ ആത്മഹത്യ ഗൗരവതരം: പിഴവുണ്ടെങ്കിൽ കർശന നടപടി: മുഖ്യമന്ത്രി\nഓം ബിര്‍ള ലോക്സഭാ സ്പീക്കറായി ചുമതലയേറ്റു


admin, Author at KeralaVartha - Page 389 of 390\nവൈദ്യുതാഘാതം, അപകടത്തില്‍പ്പെട്ടവരും രക്ഷകരും അറിയാന്\nJuly 30, 2018 February 24, 2019 admin\nഏതാനും ദിവസം മുമ്ബാണ് നമ്മള് ആ വാര്‍ത്ത വായിച്ചത്. വീട്ടിലെ മോട്ടോര് കേടായത് നന്നാക്കുകയായിരുന്ന 55കാരനായ അച്ഛന് ഷോക്കേറ്റപ്പോള് രക്ഷിക്കാനെത്തിയ 12കാരനായ മകനും അച്ഛനൊപ്പം മരിച്ചുവെന്ന വാര്‍ത്ത. ഒരു വീട്ടുമുറ്റത്ത് നിരത്തിക്കിടത്തിയ അച്ഛെന്‍റയും മകന്റെയും വെള്ളപുതച്ച ശരീരങ്ങളുടെ ആ ദൃശ്യം മനസ്സില് നിന്ന് മായില്ല. അത്രമേല് വേദനിപ്പിക്കുന്നുണ്ട് ആ […]\nനിന്നു കൊണ്ടു ഒരിക്കലും വെള്ളം കുടിയ്ക്കരുത്,കാരണം\nആരോഗ്യത്തിന് വെള്ളംകുടിയ്‌ക്കേണ്ടത് ഏറെ അത്യാവശ്യമാണ്. ഭക്ഷണം പോലെ തന്നെ പ്രധാനമാണ് വെള്ളം കുടിയ്ക്കുന്നതും. ശരീരം കൃത്യമായി പ്രവര്‍ത്തിയ്ക്കാന്, ശാരീരിക പ്രവര്‍ത്തനങ്ങള് ശരിയായി നടക്കാന് വെളളം അത്യാവശ്യമാണ്. ശരീരത്തില് ഡീ ഹൈഡ്രേഷന് അഥവാ നിര്‍ജ്ജലീകരണം സംഭവിച്ചാലുള്ള പ്രശ്‌നങ്ങള് ധാരാളമുണ്ട്. പല അസുഖങ്ങള്‍ക്കും ഇതു വഴിയൊരുക്കുകയും ചെയ്യും. വെള്ളം കുടിയ്ക്കുന്ന രീതി […]\nനിങ്ങളുടെ പ്രണയം നീണ്ടു നില്‍ക്കുമോ എന്നറിയാന് ഇങ്ങനെ ചെയ്യുക\nചിലര്‍ക്ക് ആദ്യ കാഴ്ചയില്, ആദ്യ സംഭാഷണത്തില്, അങ്ങനെ പലവിധത്തിലാണ് തങ്ങളുടെ പ്രണയം ഓരോരുത്തരും കണ്ടെത്തുന്നത്. ലോകത്തില് വച്ച് ഏറ്റവും മൂല്യവത്തായ വികാരമാണ് പ്രണയം. ഇത് എത്ര തന്നെ മുറിപ്പെടുത്തിയാലും നിങ്ങള് പിന്നെയും പിന്നെയും ഇതിലേക്ക് തിരിച്ചെത്തുന്നത് അതിന്‍റെ മാന്ത്രികത കൊണ്ട് തന്നെയാണ്. തുടക്കത്തിലെ പ്രണയം കാലം ചെല്ലുമ്ബോള് അതേ […]\nവായ് നാറ്റം ഒഴിവാക്കാൻ എന്തൊക്കെ ചെയ്യണം\nJuly 30, 2018 February 2, 2019 admin\nഹാലിറ്റോസിസ്” എന്നറിയപ്പെടുന്ന, വായ്നാറ്റം ഒരു രോഗമല്ലെങ്കിലും, അത് ഒരു സാമൂഹിക ശല്യമായേക്കാം. വായ്നാറ്റം ചില വായ് ശുചിത്വ ശീലങ്ങളാല് സ്വയം മാറിയേക്കാവുന്ന ഒരു താല്‍ക്കാലിക ലക്ഷണമാകാം, അല്ലെങ്കില് ചിലപ്പോള് അത് പരിഹരിക്കപ്പെടേണ്ട ഒളിഞ്ഞുകിടക്കുന്ന ഒരു അസുഖം മൂലമാകാം. വായ്നാറ്റത്തിനെതിരെയുള്ള ചില സ്വാഭാവിക മാര്‍ഗങ്ങള് നിങ്ങള് തേടുന്നുവെങ്കില്, വായ്നാറ്റം തടയുവാനും […]\nകണ്ണിന്റെ ആരോഗ്യത്തിന് ആവശ്യമായ ഭക്ഷണ പദാര്‍ത്ഥങ്ങള് അറിയാം\nനമ്മള് എത്രത്തോളം ആരോഗ്യവാനായി ഇരിക്കുന്നുവോ അത്രത്തോളം അത് നമ്മുടെ കണ്ണിനെയും ആരോഗ്യവാനായിരിക്കാന് സഹായിക്കും. ഭക്ഷണക്രമത്തിലെ ചില മാറ്റങ്ങളോടെ കണ്ണിന്റെ ആരോഗ്യം നിലനിര്‍ത്താം. ഒമേഗ3ഫാറ്റി ആസിഡുകള്, ലൂട്ടിന്, സിങ്ക്, വൈറ്റമിന് സി, വൈറ്റമിന് ഇ എന്നിവ അടങ്ങിയ ആഹാരങ്ങള് കണ്ണിന്റെ ആരോഗ്യത്തെ സംരക്ഷിക്കുന്നു. ചീര, കോളി ഫ്‌ളവര് […]


oru mexican aparatha review | ബോക്‌സോഫീസിൽ തരംഗം പക്ഷേ ഇതൊരു പൈങ്കിളി രാഷ്ട്രീയ ചിത്രം മാത്രം!'മെക്‌സിക്കൻ അപാരത' ചേരുവകളൊത്ത മികച്ച വാണിജ്യ സിനിമ,ടൊവീനോ സൂപ്പർതാര പദവിയിലേക്ക്, കുട്ടി സഖാക്കളെ ഇത്ര ദുർബലമാണോ നിങ്ങളുടെ രാഷ്ട്രീയബോധം - MarunadanMalayali.com\nMarch 07, 2017 | 08:06 AM IST | Permalink\nമെക്‌സിക്കൻ അപാരതക്കാരുടെ സമയമാണ് സമയം. ഈ ലേഖകനൊക്കെ കാമ്പസ് രാഷ്ട്രീയത്തിൽ കത്തിനിൽക്കുന്ന കാലത്ത് നമ്മുടെ മാതൃഭൂമിയും മനോരമയും മൽസരിച്ച് കൊടും നുണകൾ നിരത്തി എഡിറ്റോറിയലുകൾ എഴുതുകയായിരുന്നു. കാമ്പസുകളിലെ സകല കുഴപ്പത്തിനുകാരണം വിദ്യാർത്ഥി രാഷ്ട്രീയമാണെന്നും അതിനാൽ അത് നിരോധിക്കപ്പെടണമെന്നും! എന്നാൽ ഇപ്പോഴോ? അതേ പത്രങ്ങളുടെ അവരുടെ ചാനലുകളുമൊക്കെ ഇന്ന് കണ്ടത്തെുന്നത് സ്വാശ്രയ കോളജുകളിലെടക്കം നിലവിലുള്ള മിക്ക പ്രശ്‌നങ്ങൾക്കും കാരണം വിദ്യാർത്ഥി രാഷ്ട്രീയത്തിന്റെ അഭാവമാണെന്നാണ്.ചരിത്രത്തിന്റെ തിരച്ചടിയെന്ന് പറയുന്നത് ഇതിനൊക്കെയാണ്.\nകേരളത്തിലെ വിദ്യാർത്ഥി രാഷ്ട്രീയം വഴിത്തിരുവിലത്തെി നിൽക്കുന്ന കാലമാണിത്. സ്വാശ്രയ വിദ്യാഭ്യാസ കച്ചവടത്തിന്റെ ഇരയായി ജിഷ്ണു പ്രണോയി എന്ന വിദ്യാർത്ഥി ജീവനൊടുക്കിയത് അടക്കമുള്ള സംഭവങ്ങൾ കലാലയങ്ങളിൽ രാഷ്ട്രീയത്തിന്റെ പ്രാധാന്യം ഉയർത്തി.ഒരു കാമ്പസിൽനിന്ന് തുടങ്ങിയ പ്രക്ഷോഭത്തിന്റെ തീജ്ജ്വാല ഒരു പാട് കലാലയങ്ങളിലേക്ക് പടരുകയും ചെയ്തു. ഇങ്ങനെ വിദ്യാർത്ഥികൾ തിളച്ചുമറിയുന്ന ഒരു കാലം വീണ്ടും സംജാതമായെന്നുള്ളതാണ് , മെക്‌സിക്കൻ അപാരതക്കാരുടെ എറ്റവും വലിയ ഭാഗ്യം. സിനിമ അനൗസ് ചെയ്യുമ്പോൾ ഇതുപോലൊരു അനുകൂല സാഹചര്യം വരുമെന്ന് അണിയറക്കാർപോലും പ്രതീക്ഷിച്ചിട്ടുണ്ടാവില്ല.\n`ഒരു രാഷ്ട്രീയ പാർട്ടിയെയും കളിയാക്കാനുദ്ദേശിക്കുന്ന ചിത്രമല്ല മെക്‌സിക്കൻ അപാരത' ; ചിത്രം മുന്നോട്ട് വെയ്ക്കുന്നത് ക്യാംപസിലെ രാഷ്ട്രീയത്തെക്കുറിച്ചുള്ള ചർച്ച; വിദ്യാർത്ഥി രാഷ്ട്രീയവും കാമ്പസ് പ്രണയവും പശ്ചാത്തലമായ ഒരു മെക്‌സിക്കൻ അപാരത ഇന്നു തിയറ്ററുകളിലെത്തുമ്പോൾ ടോവിനോ മനസ്സ് തുറക്കുന്നു\nലിയാൻഡ്ര മുത്തശ്ശിക്ക് വയസ്സ് 127 ആയി; ലോകചരിത്രത്തിലെ ഏറ്റവും പ്രായമുള്ള സ്ത്രീയെന്ന റെക്കോഡുമായി മെക്‌സിക്കൻ വനിത\nകളക്ഷൻ റിക്കാർഡിലും അപാരത തെളിയിച്ച് ടൊവിനോ ചിത്രം; മെക്‌സിക്കൻ അപാരത ആദ്യദിനം നേടിയത് മൂന്നു കോടി രൂപയുടെ കളക്ഷൻ; പിന്നിലാക്കിയത് മമ്മൂട്ടിയെയും ദുൽക്കറിനെയും പൃഥ്വിരാജിനെയും\nഅതുപോലെതന്നെ ടെയിലറും ടീസറും ഫുൾപേജ് പരസ്യവുമൊക്കെയായി കൃത്യമായ മാർക്കറ്റിങ്ങ് സ്ട്രാറ്റജിയൊരുക്കുന്നതിലും ഈ പടം വിജയിച്ചു. കേരളത്തിലെ ഏറ്റവം വലിയ വിദ്യാർത്ഥി പ്രസ്ഥാനമായ എസ്.എഫ്.ഐയുടെ സ്വന്തം പടമാണിതെന്ന് തോന്നിപ്പിക്കാൻ അവർക്ക് കഴിഞ്ഞു.അതുകൊണ്ടുതന്നെ ഈ പടത്തിനായി കാമ്പസുകളിലെ കുട്ടിസഖാക്കൾ ചെങ്കൊടിയുമായ മുദ്രാവാക്യം വിളിച്ച് ഒഴുകിയത്തെുകയാണ്. വിദ്യാർത്ഥികൾ മാത്രമല്ല, ഒരിക്കലെങ്കിലും കാമ്പസിന്റെ ഇടനാഴികളിലൂടെ നടന്ന് ഒരു തവണ മുഷ്ടി ചുരുട്ടിയവർപോലും ആവേശത്തോടെ അപരാതയിലേക്ക് പ്രവഹിക്കുന്നതോടെ പടം സമീപകാലത്തെ ഏറ്റവും വലിയ ഇനീഷ്യലുമായി സൂപ്പർ ഹിറ്റിലേക്ക് നീങ്ങുകയാണ്. അല്‌ളെങ്കിലും നൊസ്‌ററാൾജിയ നമ്മുടെ മലയാളികളുടെ ഇഷ്ട വിഭവമാണെല്ലോ.അത് രാഷ്ട്രീയമായാലും പ്രണയമായാലും. പക്ഷേ കലാപരമായി നിരൂപിക്കുമ്പോൾ ശരാശരി മാത്രാണ് ടോം ഇമ്മട്ടിയെന്ന നവാഗത സംവിധായകൻ ഒരുക്കിയ ഈ പടം. പക്ഷേ ടൊവീനോ തോമസ്എന്ന യുവനടന്റെ അസാധ്യമായ പ്രകടനവും, ഇമ്പമാർന്ന ഗാനങ്ങളും, പ്രസരിപ്പാർന്ന ദൃശ്യപരിസരവുമൊക്കെ ചേരുമ്പോഴുള്ള ഒരു ഓളത്തിലാണ് പടം പെരുക്കുന്നത്. ചേരുവകളൊത്ത മികച്ച കച്ചവട സിനിമതന്നെയാണ് ഇതും.\nപക്ഷേ പോസ്റ്ററൊട്ടിക്കയും മുദ്രാവാക്യം വിളിക്കുകയും എതിരാളിയെ തിരച്ചടിക്കുകയും ചെയ്യുന്നതാണ് രാഷ്ട്രീയമെന്ന പൈങ്കിളി ബോധത്തിൽനിന്ന് പുറത്തുകടക്കാനാവാത്ത ഈ പടത്തിനായി ഇൻക്വിലാബ് വിളിക്കാൻ മാത്രം, ദുർബലമാണോ നമ്മുടെ കാമ്പസിന്റെ രാഷ്ട്രീയ ധാരണകൾ എന്ന സംശയവും പടം കണ്ടപ്പോൾ തോനുന്നു.\nവിജയ സൂത്രവാക്യം ഇങ്ങനെ\nഎന്തൊക്കെ വിമർശനം ഉണ്ടെങ്കിലും കേരളത്തിലെ ഭൂരിഭാഗവും കാമ്പസുകളുടെ പൊതുമനസ്സും പൊതുബോധവും കഴിഞ്ഞ കാൽനൂറ്റാണ്ടുകാലമായി എസ്.എഫ്.ഐക്ക് ഒപ്പമാണെന്നതിൽ തർക്കമില്ല. മറ്റുപാർട്ടികളുടെ അനുഭാവികളും ഒന്നിലും താൽപ്പര്യമില്ലാത്തവരുമൊക്കെ കോളേജിലത്തെുമ്പോൾ ആ ഒഴുക്കിൽപെട്ട് എസ്.എഫ്.ഐ ആയി മാറുന്നരാണ്. ഇവരിൽ പലരും സി പി എമ്മുകാരായി മാറുന്നില്ല. പ്രത്യയശാസ്ത്ര ബോധമൊന്നുമില്ലാതെ കെ. എസ്.യുക്കാരനെ നേരിട്ടും പോസ്റ്ററൊട്ടിച്ചും മുദ്രാവാക്യം വിളിച്ചും ഒരു ആവേശക്കൂട്ടത്തിൽ പങ്കെടുത്തെന്നപോലെ സംഘടനാ പ്രവർത്തനം നടത്തിയവരാണ് പലരും. പക്ഷേ അവരെല്ലാം ഒരു ഇടതുമനസ്സ് കാത്തുസൂക്ഷിക്കുന്നു. അവർക്കെല്ലാം ഈ കലാലയ രാഷ്ട്രീയ കാഴ്ചകൾ ആവേശം നൽകുന്ന ഗൃഹാതുരത്വമാണ്. പക്ഷേ ഇത്തരക്കാരെ മാത്രമല്ല, വേഗത്തിലുള്ള കഥ പറച്ചിലും താളവും കൊണ്ട് സാധാ പ്രേക്ഷകർക്കും ചിത്രം ഇഷ്ടമാവും. അങ്ങനെ ഇടതുപ്രേക്ഷകരെയും അതല്ലാത്തവരെയും കൂട്ടിക്കെട്ടാൻ കഴിഞ്ഞുവെന്നതാണ് ഈ പടത്തിന്റെ വിജയ സൂത്രവാക്യവും.\nഅല്ലാതെ ഇടതുപക്ഷത്തെ പൊക്കിവിടുന്നുവെന്ന കാരണത്താൽ എതെങ്കിലും ഒരു സിനിമ വിജയിക്കണം എന്നില്ലല്ലോ. (അങ്ങനെയാണെങ്കിൽ ദേശാഭിമാനിയായിരിക്കണം കേളരത്തിൽ ഏറ്റവും സർക്കുലേഷനുള്ള പത്രം. ചാനൽ കൈരളിയും!) തങ്ങളുടെ രാഷ്ട്രീയ കാഴ്ചപ്പാടനുസരിച്ചുള്ള സിനിമക്ക് സഖാക്കൾ കൂട്ടമായി എത്തുമെങ്കിൽ വിപ്‌ളവ നായകനായ പി കൃഷ്ണപിള്ളയുടെ കഥപറഞ്ഞ 'വസന്തത്തിന്റെ കനൽ വഴികളും' മറ്റും നൂറുദിവസം ഓടണം. ബാലസംഘം കുട്ടികൾപോലും ഇവയൊന്നും കണ്ടിട്ടില്ല. അവിടെയാണ് ടോം ഇമ്മട്ടി എന്ന യുവസംവിധായകന്റെ മിടുക്ക് ഇരിക്കുന്നത്. രചനാപരമായി അത്ര മികവു പുലർത്താൻ സാധിച്ചില്ലങ്കെിലും സംവിധായകനെന്ന നിലയിൽ ടോം ഇമ്മട്ടി കയ്യടി നേടുന്നുണ്ട്. കലാലയത്തിന് വെളിയിൽ അധികം രംഗങ്ങളൊന്നുമില്ലങ്കെിലും അവതരണ ഭംഗിയാൽ ഛായാഗ്രഹണം നിർവ്വഹിച്ച പ്രകാശ് വേലായുധൻ രംഗങ്ങൾ മിഴിവുറ്റതാക്കി. ഗോപീസുന്ദറിന്റെ ത്രില്ലടിപ്പിക്കുന്ന പശ്ചാത്തലസംഗീതവും മകിച്ച ഗാനങ്ങളും കൂടിയാവുന്നതോടെ, വാണിജ്യ സിനിമയെ ഇഷ്ടപ്പെടുന്ന ആർക്കും ബോറടിയില്ലാതെ കണ്ടിരിക്കാവുന്ന ചിത്രമായി ഇത് മാറുന്നു. അത് നല്ലതുതന്നെ, പക്ഷേ ഇതൊരു മഹത്തായ രാഷ്ട്രീയ ചിത്രമാണെന്നൊന്നും വീമ്പടിക്കുരുത് എന്നേയുള്ളൂ\nരാഷ്ട്രീയം എന്ന പേരിൽ കട്ടക്കലിപ്പ് വിറ്റ് കാശാക്കുന്നു?\nഏറെ ശ്രദ്ധേയമായ നിരവധി രാഷ്ട്രീയ ചിത്രങ്ങൾ പലകാലങ്ങളിലായി മലയാളത്തിൽ പുറത്തിറങ്ങിയിട്ടുണ്ട്. ഇത്തരം ചിത്രങ്ങളോട് താരതമ്യം ചെയ്താൽ പ്രമേയപരമായി അത്ര ഉയരത്തിൽ നിൽക്കുന്ന ചിത്രമൊന്നുമല്ല മെക്‌സിക്കൻ അപാരത. രാഷ്ട്രീയ സിനിമ എന്ന പേരിൽ 'കട്ടക്കലിപ്പ്' വിറ്റ് കാശാക്കാനുള്ള ശ്രമത്തിനപ്പറത്തേക്ക് പോകാൻ ഈ പടത്തിന് കഴിയുന്നുമില്ല. പോസ്റ്ററൊട്ടിക്കുകയും കെ എസ് യുക്കാരെ തിരിച്ചടിക്കുകയും ചെയ്യന്നതാണ് ഏറ്റവും വലിയ ഇടത് പക്ഷ വിദ്യാർത്ഥി സംഘടനാ പ്രവർത്തനം എന്ന് പടം കണ്ടാൽ തോന്നിപ്പോവും. പക്ഷേ അടിയും പ്രണയവും ഡയലോഗും കോമഡിയും മദ്യപാനവും കഞ്ചാവുവലിയുമെല്ലാം നിറഞ്ഞ ഒരു ശരാശരി കോളേജ് കഥയെന്ന നിലയിൽ ഇതിനെ കണ്ടാൽ വലിയ കുഴപ്പമില്ല.\nകലയായാലും കച്ചവടമായാലും എന്നും നല്ല വിൽപ്പന ചരക്കാണ് ഇടതുപക്ഷവും ചുവന്ന കൊടിയും ചെഗുവേരയുമെല്ലാം. അധികാരത്തിലായാലും ഇല്‌ളെങ്കിലും സി പി.ഐ എം എന്ന പ്രസ്ഥാനത്തിന്റെ വേരുകളിലേക്ക് ഇറങ്ങിച്ചെല്ലാനാണ് കേരളത്തിലെ മാധ്യമങ്ങൾക്കും താത്പര്യം. കാരണം കേരളത്തിൽ വായിക്കുകയും ചിന്തിക്കുകയും ചെയ്യുന്ന വലിയൊരു വിഭാഗം ഇപ്പോഴും ഇടതുപക്ഷത്തിന് ഒപ്പമാണ്. കോൺഗ്രസിന്റെയും കെ.എസ.യുവിന്റെയും കാര്യങ്ങളറിയാൻ ആളുകൾക്ക് താത്പര്യമില്ല. അത് കവർ‌സ്റ്റോറിയായാൽ വിറ്റുപോവില്ല. അതുകൊണ്ട് തന്നെയാണ് പിണറായി വിജയനിലും വി എസ് അച്യുതാനന്ദനിലുമായി നമ്മുടെ ചാനൽ-പത്രവാർത്തകൾ കിടന്ന് കറങ്ങുന്നത്. ഈ വിൽപ്പന സാധ്യത തന്നെയാണ് മെക്‌സിക്കൊക്കാരെ എസ് എഫ് ഐ യെ കേന്ദ്രമാക്കി കഥപറയാൻ പ്രേരിപ്പിച്ചതെന്നതിന്റെ കൂടതൽ സൂചനകൾ ചിത്രമിറങ്ങിയതോടെ പറത്ത് വരുകയും ചെയ്തിട്ടുണ്ട്.\nഇതിനിടിയിൽ ചില വാർത്തകൾ കേട്ടിരുന്നു. ഈ പടം ഒരു കെ. എസ്.യു പ്രാധാന്യമുള്ള ചിത്രമാക്കാനായിരുന്നത്രെ സംവിധായകന്റെ തീരുമാനം. മഹാരാജാസ് കോളേജിൽ കെ എസ്.യുക്കാർ നേരിട്ട പീഡനാനുഭവങ്ങളുടെ പശ്ചാത്തലത്തിൽ എസ് എഫ് ഐക്കാരെ വില്ലന്മാരാക്കിയുള്ള ചിത്രമായിരിക്കും അതെന്ന് വ്യക്തം. ചിത്രത്തിൽ വില്ലനായ കെ. എസ്.യു നേതാവായി വേഷമിട്ട മഹാരാജാസിലെ കെ എസ് യു നേതാവായിരുന്ന ജിനോ ജോൺ തന്നെയാണ് ഇക്കാര്യം വ്യക്തമാക്കിയത്. എന്നാൽ ആർക്കും വേണ്ടാതായ കെ.എസ്.യുവിന് സിനിമയിലും മാർക്കറ്റില്ലന്നെ് മനസ്സിലാക്കിയ നിർമ്മാതാക്കളാരും ചിത്രമെടുക്കാൻ വരാതായതോടെയാണ് കഥ മാറ്റി വിഷയം തലതിരച്ചിട്ടത്. ജിനോ ജോൺ ഉൾപ്പെടെയുള്ളവർ നേരിട്ട അക്രമങ്ങൾ, പോൾ വർഗ്ഗീസിലേക്ക് മാറ്റി അയാളെ പോരാളിയാക്കിയപ്പോൾ മെക്‌സിക്കൊ തിയേറ്ററിലും തരംഗമായി! ( ഇത് കെ.എസ്.യു നേതാക്കളെ ഇരുത്തി ചിന്തിപ്പിക്കേണ്ടതാണ്. അല്ലാതെ ഈ പടത്തിന്റെ അണിയറക്കാരെ തെറിവിളിച്ചതുകൊണ്ടായില്ല. എങ്ങനെ കെ.എസ്.യു എടുക്കാച്ചരക്കായി എന്ന ആത്മവിമർശം ഈ പടത്തിന്റെ പശ്ലാത്തലത്തിലെങ്കിലും ഉയർന്നുവരട്ടെ. കാമ്പസുകളിൽ ഇന്ന് കെ.എസ്.യുവിനെ എ.ബി.വി.പി വിഴുങ്ങിക്കൊണ്ടിരിക്കയാണെന്ന സത്യം ആർക്കാണ് അറിയാത്തത്)\nകാമ്പസിനെ ഏറെ മനോഹരമായി ആവിഷ്‌ക്കരിച്ച ചിത്രങ്ങളായിരുന്നു വേണു നാഗവള്ളിയുടെ 'സർവ്വകലാശാലയും', ലാൽജോസിന്റെ 'ക്‌ളാസ്‌മേറ്റ്‌സും'. കാമ്പസ് ചിത്രങ്ങളെന്ന പേരിൽ മലയാളത്തിൽ പുറത്തിറങ്ങിയ മറ്റ് പല സിനിമകളും വെറും തട്ടിക്കൂട്ടുകൾ മാത്രമായിരുന്നു. ഈയൊരു ഗണത്തിൽ നോക്കിയാൽ കാലാലയ പ്രസരിപ്പ് രസകരമായി ആവിഷ്‌ക്കരിക്കുന്ന ചിത്രം തന്നെയാണ് മെക്‌സിക്കൻ അപാരത. മറ്റ് കാമ്പസ് ചിത്രങ്ങളിൽ നിന്ന് വ്യത്യസ്തമായി വിദ്യാർത്ഥി രാഷ്ട്രീയം മാത്രം പശ്ചാത്തലമാക്കിയാണ് ചിത്രം കഥ പറയുന്നത്.\nകെ. എസ്. ക്യൂ എന്ന് പേര് മാറ്റിയ കെ. എസ്.യു കുത്തകയാക്കിവച്ച കാമ്പസിൽ (മഹാരാജാസ്) എസ്.എഫ്.വൈ എന്ന് സിനിമയിൽ വിളിക്കുന്നു, എസ്.എഫ്.ഐ വേരുകളിറക്കുന്നതും, അതിലേക്കുള്ള യാത്രയിൽ നടക്കുന്ന പോരാട്ടങ്ങളുമാണ് ചുരുക്കിപ്പറഞ്ഞാൽ ഒരു മെക്‌സിക്കൻ അപരാത. കോളേജിൽ കെ. എസ്.ക്യുക്കാരുടെ നേതൃത്വത്തിൽ അരാജകത്വമാണ് നടമാടുന്നത്. തങ്ങൾക്ക് താത്പര്യമില്ലാത്തവരെ തല്ലിയൊതുക്കിയും, മദ്യപിച്ചും കെ. എസ്. ക്യു നേതാക്കൾ തേർവാഴ്ച നടത്തുന്നു. മുണ്ടുടുക്കാനും മുടിവളർത്താനുമുള്ള അവകാശം പോലും വിദ്യാർത്ഥികൾക്കില്ല. കലോത്സവങ്ങളിൽ കോളേജിലെ പ്രതിനിധീകരിച്ച് പങ്കെടുക്കാൻ പോലും കെ. എസ്.ക്യുവിനോട് ആഭിമുഖ്യം പുലർത്തുന്നവർക്ക് മാത്രമെ അവസരമുളൂ.\nകഥ നടക്കുന്ന കാലഘട്ടത്തെക്കുറിച്ച് വ്യക്തമായ സൂചന സിനിമ നൽകുന്നില്ലങ്കെിലും ഏറെക്കുറേ കേരളത്തിലെ കലാലയങ്ങൾ എസ്.എഫ്.ഐയുടെ നിയന്ത്രണത്തിലായ ഒരു കാലത്താണ് കഥയെന്ന് ഏറെക്കുറേ വ്യക്തമാണ്. ഏതായാലും അതിവിദൂരത്തില്ലാത്ത ഒരു കാലത്തൊന്നും എസ്.എഫ്.ഐയെ അടിച്ചൊതുക്കി വാഴ്ച നടത്താൻ കെ എസ് യു വിന് എവിടെയും സാധിച്ചിട്ടില്ല. എങ്കിലും സിനിമയെന്ന നിലയിൽ ഇത്തരം തിരുത്തലുകൾ നടത്താൻ സംവിധായകന് അവകാശമുള്ളതുകൊണ്ട് ഇക്കാര്യം നമുക്ക് മറക്കാം.\nപക്ഷേ കെ.എസ്.യുക്കാരെ മൊത്തം വില്ലന്മ്മാരായി ചിത്രീകരിച്ചത് ചരിത്രനിഷേധവും അങ്ങേയറ്റം പക്ഷപാതപരവുമാണ്.ഇടതുപക്ഷത്തെ പറ്റെ താറടിച്ച 'ലെഫ്റ്റ് റൈറ്റ് ലെഫ്റ്റ്' എന്ന സിനിമയുടെ മറ്റൊരു രാഷ്ട്രീയ പകർപ്പായി മെക്‌സിക്കൻ അപാരത മാറുന്നതും ഇതുകൊണ്ടാണ്. ലെഫ്റ്റ് റൈറ്റ് ലെഫ്റ്റിൽ പിണറായി വിജയന്റെ വേഷം ചെയ്ത ഹരീഷ് പേരോടി തന്നെ ഇവിടെ സാത്വികനായ ജില്ലാസെക്രട്ടറിയായി വരുന്നുവെന്നതും ശ്രദ്ധേയമാണ്.\nടൊവിനോ തോമസ് അവതരിപ്പിക്കുന്ന പോൾ വർഗീസ് ഒരു സാധാരണ വിദ്യാർത്ഥിയാണ്. മനസ്സിലും മുഖത്തും പ്രണയവുമായത്തെുന്ന ഒരു സുന്ദരക്കുട്ടപ്പൻ. ഈ സാധാരണ വിദ്യാർത്ഥി എങ്ങിനെ കോളേജിലെ വിപ്‌ളവ നായകനായി പരിണമിക്കുന്നു എന്നുള്ളതാണ് കഥ. തന്നെപ്പോലെ അലസനായിരുന്നു ചെഗുവേരയെന്ന് സഹകഥാപാത്രങ്ങൾ പോളിനെ ഓർമ്മപ്പെടുത്തുന്നുമുണ്ട്. ഈ കലാലയത്തിന് ചോരയിൽ മുങ്ങിയ പോരാട്ടത്തിന്റെ ഒരു ഭൂതകാലമുണ്ട്. അടിയന്തരാവസ്ഥയിൽ കൊല്ലപ്പെട്ട കൊച്ചനിയൻ എന്ന ഉശിരൻ സഖാവിന്റെ ചോര വീണ മണ്ണാണിത്.\nഅലസമായ ജീവിതത്തിനിടയിൽ രാത്രിയിലുണ്ടായ ഒരു സംഘട്ടനത്തിന്റെയിടയിൽ പോൾ വർഗീസ് കാലങ്ങളായി അടഞ്ഞു കിടക്കുന്ന എസ്.എഫ്.വൈ യുടെ ഓഫീസായ മെക്‌സിക്കൊയിൽ കയറി ഒളിക്കുന്നു. അവിടെയയാൾ ചെഗുവേരയുടെ തീഷ്ണമായ നോട്ടത്തിന് മുന്നിൽ പതറി നിൽക്കുന്നു. ചെങ്കൊടിക്കിടയിലൂടെ അയാൾ കൊച്ചനിയനെ കാണുന്നു. ഇതോടെ കൊച്ചനിയന്റെ ദൗത്യം സഫലമാക്കാനുള്ള പോരാട്ടത്തിന്റെ വഴിയിലേക്ക് പോൾ വർഗീസ് കടക്കുകയാണ്.\nഅലസമായ വഴികളിൽ നിന്ന് വിപ്‌ളവ പാതയിലേക്ക് വഴിമാറി നടക്കുന്ന ഒരു കൂട്ടം യവാക്കളുടെ കഥ പറഞ്ഞ 'രംഗ് ദേ ബസന്തി' എന്ന ചിത്രത്തിലേതുപോലെ ഒരു മാറ്റമാണ് പോളിനും. എന്നാൽ യുവാക്കളുടെ പതിയെയുള്ള മാറ്റം വ്യക്തമായി അവതരിപ്പിച്ച രംഗ് ദേ ബസന്തിയിലേതുപോലെ അത്ര പെട്ടന്ന് ഉൾക്കോള്ളാവുന്നതല്ല പോളിന്റെ മാറ്റം. ഒരു രാത്രിയിലെ ചില കാഴ്ചകളിലൂടെ പോൾ ആളാകെ മാറുന്നു. കെ. എസ്.ക്യുക്കാരെ നേരിട്ട് കലാലയത്തിൽ ചെങ്കൊടി പാറിച്ച് പോൾ കൊച്ചനിയന്റെ സ്വപ്നം സഫലമാക്കി തന്റെ വിപ്‌ളവ ജീവിതം സാർഥകമാക്കുന്നു. തിരിച്ചടിയിൽ പതറി കെ. എസ്. ക്യുക്കാർ ചരിത്രത്തിന്റെ ചവറ്റുകുട്ടയിലേക്കും വീഴുന്നു.\nലോ അക്കാദമിയിലെ സമരം അവസാനിച്ചിട്ട് അധികം കാലമൊന്നും ആയിട്ടില്ല. ആ സമരത്തിൽ നിന്ന് പിന്തിരിഞ്ഞന്ന് പറഞ്ഞ് മാധ്യമങ്ങൾ വളഞ്ഞിട്ട് ആക്രമിച്ചതിന്റെ ക്ഷീണം എസ്.എഫ് .ഐക്ക് ഇപ്പോഴുമുണ്ട്. ആ നിരാശയിൽ നിൽക്കുന്ന പ്രവർത്തകർക്ക് തങ്ങളുടെ ഭൂതകാലവും പേരാട്ടവഴികളും തീയേറ്റിൽ കാണുമ്പോഴുള്ള ആവേശവും താദാത്മ്യബോധം ചില്ലറയല്ല. സഖാവ് പോൾ വർഗീസ് ഇൻക്വിലാബ് വിളിക്കുമ്പോൾ തിയേറ്ററിലെ ഇരുട്ടിലിരുന്ന് ഒരോ എസ് എഫ് ഐക്കാരനും മനസ്സിൽ ഇൻക്വിലാബ് വിളിക്കയാണ്!\nആസ്വാദകർ ആവേശഭരിതരായി കയ്യടിച്ച് മുന്നോട്ട് പോകുമ്പോൾ ചെറിയൊരു ട്വിസ്റ്റ് ഒരു വേള തിയേറ്ററിനെ ആകെ നിശബ്ദമാക്കി. നായകനായ പോൾ വർഗീസിനെ കൊന്ന് കോളേജിൽ ഒരു രക്തസാക്ഷിയെ ഉണ്ടാക്കണമെന്ന് ഒരു പാർട്ടി നേതാവ് തന്നെ പറയുമ്പോൾ കഥയാകെ മാറിയോ എന്ന് സംശയിച്ചിരുന്നു. എന്നാൽ കച്ചവട സൂത്രം മനസ്സിലുള്ള നിർമ്മാതാക്കൾ അത്തരം വഴിയിലേക്കൊന്നും പിന്നീട് സഞ്ചരിച്ചില്ല. അടുത്തകാലത്ത് പാർട്ടിയിൽ കയറിക്കൂടിയ ഒരാളുടെ ജൽപ്പനം മാത്രമായിരുന്നു അതെന്ന് ജില്ലാ സെക്രട്ടറി തന്നെ വ്യക്തമാക്കുന്നതോടെ ആ പ്രശ്‌നവും തീർന്നു.\nഇത്തരത്തിൽ കയറിക്കൂടിയ ചിലരാണ് പാർട്ടിക്ക് പേരുദോഷമുണ്ടാക്കുന്നതെന്നും ആളെക്കോല്ലുന്ന പാർട്ടിയല്ല ഇതെന്നും ടോം ഇമ്മട്ടി വ്യക്തമാക്കുന്നു. ടി പി ചന്ദ്രശേഖരൻ ഉൾപ്പെടെയുള്ള ആളുകളെ വധിച്ചത് ഇത്തരം ചില കള്ളനാണയങ്ങളായിരിക്കാം. പാർട്ടി ഇക്കാര്യത്തിൽ എന്ത് പിഴച്ചു. കാര്യങ്ങൾ വ്യക്തമാകുന്നതോടെ സഖാക്കളുടെ കയ്യടികൾ കൂടുതൽ ഉച്ചത്തിൽ തന്നെ തിയേറ്ററിൽ ഉയർന്നു. ഇത്തരം ഗിമ്മിക്കുകളെയൊന്നും രാഷ്ട്രീയ ചിത്രം എന്ന് വിളിച്ച് അപമാനിക്കരുത്.\nസൂപ്പർ താര പദവിയിലേക്ക് ടൊവീനോ\nമലയാള സിനിമയിലെ ശ്രദ്ധേയനായ യുവതാരമാണ് ടൊവീനോ തോമസ്. ഗപ്പി ഉൾപ്പെടെയുള്ള ചിത്രങ്ങൾ ഈ നടന്റെ മികവുറ്റ അഭിനയത്താൽ സമ്പന്നമായിരുന്നു. എന്നാൽ നായക വേഷത്തിലത്തെിയ ചില ചിത്രങ്ങളടെ പരാജയം ഈ മികച്ച നടന് തിരിച്ചടിയായി. എന്നാൽ മെക്‌സിക്കൻ അപാരത യുവതാരത്തിലേക്കുള്ള അദ്ദേഹത്തിന്റെ വളർച്ചയുടെ തുടക്കമാണ്. ഒരു സൂപ്പർതാരത്തിന് സമാനമായ മൈലേജാണ് ഈ ഒറ്റപടം ടൊവീനോക്ക് നൽകിയത്.\nവരും നാളുകളിൽ തീർച്ചയായും ഒരു താരമായി അദ്ദഹേം വളരുമെന്ന് ഉറപ്പ്. കയ്യികളോടെയാണ് യുവത്വം ടൊവീനോയെ സ്വീകരിക്കുന്നത്. കൊച്ചനിയനായും പോൾ വർഗീസായും ഇരട്ടവേഷത്തിൽ മികച്ച പ്രകടനം തന്നെയാണ് അദ്ദേഹം കാഴ്‌ചെവെക്കുന്നത്. സ്ഫടികത്തിലെ ആടുതോമയുടെ കുട്ടിക്കാലം അവതരിപ്പിച്ച രൂപേഷ് പീതാബരൻ കെ എസ് ക്യു നേതാവായ വില്ലനായി നല്ല പ്രകടനം കാഴ്ച വച്ചു. പതിവ് കോമഡി വേഷത്തിൽ നിന്ന് മാറി നീരജ് മാധവിനും നല്‌ളൊരു കഥാപാത്രത്തെ തന്നെ ലഭിച്ചു.\nഗായത്രി സുരേഷിന്റെ നായികാ വേഷത്തിന് പ്രത്യകേിച്ചൊന്നും ചെയ്യാനില്ല. ചില കഥാപാത്രങ്ങളുടെ ലിപ് മൂവ്‌മെന്റ് ശരിയാവാത്തതും കോമഡികൾ പലപ്പോഴും ഏൽക്കാതെ പോകുന്നതും കല്ലുകടിയാകുന്നുണ്ട്.\nവാൽക്കഷ്ണം: പക്ഷേ ഈ ലേഖകനെയൊക്കെ ഞെട്ടിച്ചത് ഇടതു വിദ്യാർത്ഥികളുടെ പൈങ്കിളി രാഷ്ട്രീയ ബോധമാണ്. ഈ പടത്തിനായാണോ ഇവർ ചെങ്കൊടിയുമായി ആർപ്പവിളിക്കുന്നത്.'ഇത്തരം കൊടിയ അക്രമങ്ങൾ അതിജീവിച്ചാണ് തങ്ങളത്തെിയതെന്നും അടിയെടാ കെ എസ് യു ചെറ്റകളെ' എന്നൊക്കെ തിയേറ്ററിനകത്തു നിന്ന് ആക്രോശങ്ങൾ ഉയരുകയാണ്.സഖാക്കളെ രാഷ്ട്രീയം ഇത്ര ലളിതമല്ല.'മീനമാസത്തിലെ സൂര്യനും', 'നെയ്ത്തുകാരനൊന്നുമല'്‌ള മെക്‌സിക്കൻ അപാരതയെപ്പോലുള്ള കാഴ്ചകളാണ് പുതിയ കാലത്ത് വിപ്‌ളവ സംഘടനകൾക്ക് ആവശ്യമെന്നത് ലജ്ജാവഹമാണ്, അരാഷ്ട്രീയതയുടെ അടിവേരാണ്.


Malayalam news || കെ.എം.മാണിയും കുമ്മനം രാജശേഖരനും ഉള്‍പ്പെടെ 29 പേര് പത്രിക സമര്‍പ്പിച്ചു\nകെ.എം.മാണിയും കുമ്മനം രാജശേഖരനും ഉള്‍പ്പെടെ 29 പേര് പത്രിക സമര്‍പ്പിച്ചു\nനിയമസഭാ തെരഞ്ഞെടുപ്പിനുള്ള നാമനിര്‍ദേശ പത്രികകള് സ്വീകരിച്ചു തുടങ്ങിയ ആദ്യദിനത്തില് സംസ്ഥാനത്ത് 29 പേര് പത്രിക സമര്‍പ്പിച്ചു. ഏഴു പത്രികകള് വീതം ലഭിച്ച തിരുവനന്തപുരം, കോട്ടയം ജില്ലകളാണ് മുന്നില്. കാസര്‍ഗോഡ്- നാല്, കോഴിക്കോട്- ഒന്ന്, പാലക്കാട്- രണ്ട്, തൃശൂര്- രണ്ട്, ആലപ്പുഴ- രണ്ട്, പത്തനംതിട്ട- ഒന്ന്, കൊല്ലം- മൂന്ന് എന്നിങ്ങനെയാണു മറ്റു ജില്ലകളില് പത്രികകള് നല്‍കിയവരുടെ എണ്ണം. സാമൂഹിക സാംസ്‌കാരിക പ്രമുഖരില്‍നിന്നു കെട്ടിവയ്‌ക്കാനുള്ള 10,000 രൂപ ഏറ്റുവാങ്ങിയാണ് പലരും വരണാധികാരികള്‍ക്കുമുമ്പില് പത്രികയുമായി എത്തിയത്. സംസ്ഥാനത്തെ 420 മുന്നണി സ്ഥാനാര്‍ഥികള്‍ക്കും സ്വതന്ത്രര്‍ക്കും മറ്റു കക്ഷികളില്‍പ്പെട്ടവര്‍ക്കും പത്രികനല്‍കാന് ഇനിയുള്ളത് അഞ്ചുദിവസങ്ങളേയുള്ളൂ. ഇന്നും പൊതുഅവധിദിവസമായ നാളെയും പത്രിക സ്വീകരിക്കില്ല. ബിജെപി സംസ്ഥാന പ്രസിഡന്റ് കുമ്മനം രാജശേഖരന്, കേരള കോണ്‍ഗ്രസ്-എം ചെയര്‍മാന് കെ.എം. മാണി, മന്ത്രി തിരുവഞ്ചൂര് രാധാകൃഷ്‌ണന്, സ്‌പീക്കര് എന്. ശക്തന്, കെപിസിസി മുന് പ്രസിഡന്റ് കെ. മുരളീധരന്, ബിജെപി മുന് സംസ്ഥാന പ്രസിഡന്റ് വി. മുരളീധരന് തുടങ്ങിയവര് ഇന്നലെ പത്രിക സമര്‍പ്പിച്ചവരില് പെടും. സ്വത്തു വിവരം, ക്രിമിനല് പശ്ചാത്തലം എന്നിവ സംബന്ധിച്ച സത്യവാങ്‌മൂലത്തിനു പുറമേ, സര്‍ക്കാര് താമസ സംവിധാന ഉപയോഗം സംബന്ധിച്ച പ്രത്യേക സത്യവാങ്‌മൂലവും ഇത്തവണ മുതല് പത്രികയോടൊപ്പം സമര്‍പ്പിക്കേണ്ടതുണ്ട്.\nവട്ടിയൂര്‍ക്കാവിലെ ബിജെപി സ്ഥാനാര്‍ഥിയും സംസ്ഥാന അധ്യക്ഷനുമായ കുമ്മനം രാജശേഖരന് കോട്ടയം അയ്‌മനം വില്ലേജില് 25.5 സെന്‍റ് സ്ഥലം സ്വന്തമായുണ്ട്. കൈവശം 10,000 രൂപയും ബാങ്കില് 34,614 രൂപയുടെ നിക്ഷേപവുമുണ്ട്. ജന്മഭൂമി പത്രത്തില് 5100 രൂപയുടെ ഓഹരി പങ്കാളിത്തമുണ്ട്. തന്റെ പേരില് കേസോ ബാങ്കുകളില് വായ്‌പയോ സ്വന്തമായി വാഹനമോ ഇല്ലെന്നാണു കുമ്മനം നാമനിര്‍ദേശ പത്രികയോടൊപ്പം സമര്‍പ്പിച്ച സത്യവാങ്‌മൂലത്തില് രേഖപ്പെടുത്തിയിരിക്കുന്നത്. മുന്‍ധനമന്ത്രി കെ.എം. മാണിയുടെ കൈവശം പണമായി 40,000 രൂപ മാത്രം. ഇന്നലെ സമര്‍പ്പിച്ച നാമനിര്‍ദേശ പത്രികയിലാണ് സ്വത്തു വിവരമുള്ളത്. വിവിധ ബാങ്കുകളിലും മറ്റും നിക്ഷേപങ്ങളിലായി 2.48 ലക്ഷം രൂപയുണ്ട് 12.20 ലക്ഷം രൂപയുടെ ഇന്നോവാ കാറും സ്വന്തമായുണ്ട്. ഒരു രൂപയുടെ പോലും സ്വര്‍ണമോ മറ്റ് ആഭരണങ്ങളോ കൈവശമില്ലെന്നും സത്യവാങ്‌മൂലത്തില് പറയുന്നു. പാലാ എസ്‌ബിഐ, തിരുവനന്തപുരം സൗത്ത് ഇന്ത്യന് ബാങ്ക്, മരങ്ങാട്ടുപള്ളി സഹകരണ ബാങ്ക്, ഗവണ്‍മെന്റ് ട്രഷറി എന്നിവിടങ്ങിലാണു പണം നിക്ഷേപിച്ചിരിക്കുന്നത്. പാലാഴി റബര് ടയേഴ്‌സിലടക്കം ഷെയറുണ്ടെന്നും വ്യക്തമാക്കിയിട്ടുണ്ട്. മന്ത്രി തിരുവഞ്ചൂര് രാധാകൃഷ്‌ണന്റെ കൈവശമുള്ളതു വെറും 2600 രൂപയും ഭാര്യയുടെ കൈയിലുള്ളതു 1900 രൂപയും. എസ്‌ബിടി തിരുവനന്തപുരം സ്റ്റാച്ച്യു ശാഖയില് 19412 രൂപയും ട്രഷറിയില് 499 രൂപയും കോട്ടയം പഞ്ചാബ് നാഷണല് ബാങ്കില് ഭാര്യയുടെയും കൂടി പേരിലുള്ള ജോയിന്റ് അക്കൗണ്ടില് 14047 രൂപയുമുണ്ട്. ഭാര്യയ്‌ക്കു പെന്‍ഷനു പുറമേ കോട്ടയം പഞ്ചാബ് നാഷണല് ബാങ്കില് 50335 രൂപയുടെ നിക്ഷേപവുമുണ്ട്. ആദായ നികുതി റിട്ടേണില് തിരുവഞ്ചൂരില് ആകെ 4,26,830 രൂപയുടെയും ഭാര്യയ്‌ക്കു 4,55,219 രൂപയുടെയും ആകെ വരുമാനവുമുള്ളതായും പറയുന്നു. കെ. മുരളീധരന്‍െറ കൈവശമുള്ളത് 20,000 രൂപ. വിവിധ ബാങ്കുകളിലായി 1.49 കോടി രൂപയുടെ സ്ഥിര നിക്ഷേപവും സബ്‌ട്രഷറി ഉള്‍പ്പെടെ വിവിധ ബാങ്കുകളിലായി 32.77 ലക്ഷം രൂപയുടെ സേവിംഗ്‌സ് ബാങ്ക് നിക്ഷേപവും ഉണ്ട്. സ്ഥാവര- ജംഗമ വസ്‌തുക്കള് ഉള്‍പ്പെടെ 7.45 കോടി രൂപയുടെ ആസ്‌തിയാണ് കെ. മുരളീധരനു സ്വന്തമായുള്ളതെന്ന് സത്യവാങ്‌മൂലത്തില് വ്യക്തമാക്കിയിട്ടുള്ളത്.


Monday August 10th, 2020 - 1:57:pm\nഓരോ പെണ്‍മക്കളും അവരുടെ രക്ഷിതാക്കളും നിര്‍ഭയം ഇവിടെ ജീവിക്കണം ; പ്...\nഓരോ പെണ്‍മക്കളും അവരുടെ രക്ഷിതാക്കളും നിര്‍ഭയം ഇവിടെ ജീവിക്കണം ; പ്രിയമുഖ്യമന്ത്രി, അങ്ങില് വിശ്വാസമുണ്ട് ; ശ്രീകുമാര് മേനോന്\nPublished: Tuesday 29 October 2019 09:34:32 AM\nവാളയാര് കേസില് പ്രതികളെ വെറുതേ വിട്ട സംഭവത്തില് സോഷ്യല് മീഡിയയില് അടക്കം രോഷം കനക്കുകയാണ്. നിരവധി പേരാണ് പ്രതിഷേധമറിയിച്ച് രംഗത്തു വരുന്നത്. ഇപ്പോഴിതാ സംഭവത്തില് പ്രതിഷേധമറിയിച്ച് രംഗത്ത് വന്നിരിക്കുകയാണ് സംവിധായകന് ശ്രീകുമാര് മേനോന്.\nഈ സമൂഹത്തെ കുറിച്ച് എനിക്കറിയാവുന്നത്, പ്രത്യേകിച്ച് പെണ്ണുങ്ങളുടെ കാര്യത്തില് നാടും കാലവും അത്ര നല്ലതല്ല എന്നതാണ്. പലപ്പോഴും അതീവ മാരകവുണ് ഈ ആണ്‍ലോകം. ഞാനൊരു പെണ്‍കുട്ടിയുടെ അച്ഛനാണ്. വാളയാറില് രണ്ട് പെണ്‍കുഞ്ഞുങ്ങള് പീഡിപ്പിക്കപ്പെടുകയും തുടര്‍ന്ന് തൂങ്ങി മരിച്ച നിലയില് കാണപ്പെടുകയും ചെയ്തു. കൊലപാതകമാണ് അതെന്ന് തെളിവില്ലാത്തതിനാല് പ്രതികളെ വെറുതെ വിട്ടെന്ന വാര്‍ത്തകള് പേടിപ്പിക്കുന്നതാണ്. ഞാന് ജനിച്ചുവളര്‍ന്ന സ്ഥലമാണ് ഈ കുഞ്ഞുങ്ങള് കൊല്ലപ്പെട്ട വാളയാറും പരിസരവുമെല്ലാം. പെണ്മക്കളുള്ള ഓരോരുത്തരും ഭയന്ന സംഭവമാണത്.\nപെരുമ്പാവൂരില് ജിഷയും ഈ കുഞ്ഞുങ്ങളെല്ലാം കൊല്ലപ്പെടുമ്പോള്, ഒരു വാതിലില് പോലും സുരക്ഷയില്ലാതെയാണ് ഈ പെണ്‍കുട്ടികള് ജീവിച്ചത് എന്ന് ഇവര് തമ്മില് സാമ്യമുണ്ട്. ദളിതരാണ് ഈ കുഞ്ഞുങ്ങളെല്ലാം. മറ്റൊരു ഇന്ത്യയിലല്ല നമ്മുടെ ഇന്ത്യയിലാണ് വാളയാര്. എന്റെ അരികില് തന്നെ ഉണ്ട് എന്റെ മകള്. അവളെ ചേര്‍ത്തു പിടിച്ച് എനിക്ക് സംസ്ഥാനത്തെ മുഖ്യമന്ത്രിയോടും, പൊലീസ് മേധാവിയോടും ഒരു അഭ്യര്‍ത്ഥനയുണ്ട് , സാര് വാളയാറില് ' അതിരുകടന്ന നീതി ' നടപ്പാക്കണം.\nമകളോട് കര്‍ക്കശക്കാരനായ അച്ഛനാണ് ഞാന്. ഈ ലോകത്തെ കുറിച്ചുള്ള പേടി മൂലം മകളോടും മകളായി കരുതുന്നവരോടും പെണ് സുഹൃത്തുക്കളോടും നിര്‍ബന്ധം വെച്ചു പുലര്‍ത്തേണ്ടി വരുന്നൊരാള്. അച്ഛനെന്ന നിലയ്ക്കുള്ള എന്റെ ഭയങ്ങളുടെ ശ്വാസം മുട്ടല് സഹിക്കാതെ, മകള് എന്നില് നിന്നും അകലുമോ എന്നുപോലും ഞാന് പേടിച്ചിട്ടുണ്ട്. അവള് എംഎയ്ക്ക് പഠിക്കാന് മദ്രാസ് സര്‍വകലാശാലയാണ് തിരഞ്ഞെടുത്തത്. ആ രണ്ടുവര്‍ഷം ഞാന് കടന്നു പോയത് ഓര്‍ക്കാന് കൂടി വയ്യ. എന്റെ ഭയം നിനക്ക് മനസിലാകില്ല, എന്ന് ഞാന് പറയുമായിരുന്നത് ഞാന് ഓര്‍ക്കുന്നു. എന്റെ ശാസനകളും നിര്‍ബന്ധങ്ങളും അവളുടെ സ്വാതന്ത്ര്യത്തിലേക്കുള്ള കടന്നു കയറ്റമായി പരാതിപ്പെട്ടില്ല എന്റെ മകള്; ഭാഗ്യം.\nRead more topics: sreekumar menon, valayar case\nsreekumar menon comment in valayar case


27 വർഷം കോള കുടിച്ചു; യുവതിക്ക് 14 പല്ലുകൾ നഷ്ടമായി! - roundupkerala.com\nHome Life Style Health, Tourism 27 വർഷം കോള കുടിച്ചു; യുവതിക്ക് 14 പല്ലുകൾ നഷ്ടമായി!\n27 വർഷം കോള കുടിച്ചു; യുവതിക്ക് 14 പല്ലുകൾ നഷ്ടമായി!\n27 വർഷം കോള കുടിച്ചു; യുവതിക്ക് 14 പല്ലുകൾ നഷ്ടമായി!കോള ഉൾപ്പടെയുള്ള ശീതള പാനീയങ്ങൾ കുടിക്കുന്നത് ആരോഗ്യത്തിന് ഹാനികരമാണോയെന്ന ചർച്ച ഏറെക്കാലമായി തുടരുന്നുണ്ട്. എന്നാൽ ശീതള പാനീയ അഡിക്ഷനെ കുറിച്ച് അനുഭവങ്ങൾ പങ്കുവെക്കാൻ ആവശ്യപ്പെട്ട ഒരു ഇംഗ്ലീഷ് വെബ്സൈറ്റിന് ലഭിച്ച പ്രതികരണങ്ങൾ ഞെട്ടിക്കുന്നതാണ്. 27 വർഷം തുടർച്ചയായി കോള ഉപയോഗിച്ചതുവഴി 14 പല്ലുകൾ നഷ്ടമായെന്ന് വെളിപ്പെടുത്തിയിരിക്കുകയാണ് ഒരു യുവതി. ലണ്ടനിലെ ലോകപ്രശസ്ത കോള നിർമ്മാണ കമ്പനിയിലെ ജോലിയാണ് തനിക്ക് ഈ അവസ്ഥയുണ്ടാക്കിയതെന്നും അവർ പറയുന്നു. ജീവനക്കാർക്ക് ജോലിക്കിടയിൽ എത്ര വേണമെങ്കിലും കോള കുടിക്കുന്നതിനുള്ള സൌകര്യം അവിടെയുണ്ട്. അതുകൊണ്ടാണ് ദിവസും വലിയ അളവിൽ താൻ കോള കുടിച്ചതെന്നും അവർ പറയുന്നു. ‘രാവിലെ6മണിക്ക് ഷിഫ്റ്റിന്റെ തുടക്കത്തിൽ ഞാൻ കോള കുടിക്കുന്നത് സാധാരണമാണ്’\nഒരു കോള ഫാക്ടറിയിൽ ജോലിചെയ്യുമ്പോൾ മിക്ക ബ്രാൻഡുകളും ജീവനക്കാർക്ക് സൌജന്യമായി ലഭ്യമാണ് എന്നാണ്. ദാഹിക്കുമ്പോഴൊക്കെ കോളയാണ് കുടിച്ചിരുന്നത്. സൈറ്റിലെ ഫ്രിഡ്ജുകളിൽ വിവിധ ബ്രൻഡുകളിലെ വരെയുള്ള എല്ലാ ശീതള പാനീയങ്ങളും ഉണ്ടാകും. രാവിലെ6മണിക്ക് ഷിഫ്റ്റിന്റെ തുടക്കത്തിൽ ഒരു കുപ്പി കോള കുടിക്കുന്നത് തികച്ചും സാധാരണമാണ്. ഒരു ദിവസം ഞാൻ അഞ്ചോ ആറോ 500 മില്ലി കുപ്പി കോള കുടിക്കാറുണ്ട്.\nസ്ഥിരമായി കോള കുടിച്ചതിലൂടെ പലവിധ ആരോഗ്യപ്രശ്നങ്ങളുണ്ടായി. കഫീൻ അടങ്ങിയതിനാൽ രക്തസമ്മർദ്ദം കൂടി. ഉത്കണ്ഠ, മാനസിക സമ്മർദ്ദം തുടങ്ങിയ പ്രശ്നങ്ങളുമുണ്ടായി. അതിനു പുറമെയാണ് ഇക്കാലയളവിൽ 14 പല്ലുകൾ നഷ്ടമായത്. പല്ല് തേഞ്ഞുപോകുകയായിരുന്നു. ഇതോടെ കോള ഉപേക്ഷിച്ചു വെള്ളം ശീലമാക്കി. ആദ്യമൊക്കെ വലിയ ബുദ്ധിമുട്ടായിരുന്നു. ഇപ്പോൾ പൂർണമായും കോള ഉപേക്ഷിക്കാൻ സാധിച്ചതായും ഇവർ പറയുന്നു.\nPrevious article18 മാസത്തിനുശേഷം കശ്മീരിൽ 4ജി ഇന്‍റർനെറ്റ് സേവനം പുനഃസ്ഥാപിച്ചു\nNext articleവയനാട് സമരപാതയിലേക്ക്; പരിസ്ഥിതി കരടു വിജ്ഞാപനത്തില് പ്രതിഷേധം കനക്കുന്നു


ചൊവ്വ, 1 ഡിസം‌ബര് 2020 (12:31 IST)\nഇന്ത്യയുടെ ഓസ്ട്രേലിയൻ പര്യടനത്തിൽ രോഹിത് ആദ്യഘട്ടത്തിൽ ടീമിൽ ഉൾപ്പെടതെ പോയത് വലിയ വിവാദമായിരുന്നു എന്നാൽ പിന്നീട് ടെസ്റ്റ് ടീമിൽ രോഹിതിന് ഇടം നൽകി. പക്ഷേ രോഹിത് ഇന്ത്യൻ ടീമിനൊപ്പം ഓസ്ട്രേലിയയിലേയ്ക്ക് പോകന്നതിന് പകരം നാഷണൽ ക്രിക്കറ്റ് അക്കാദമിയിലേയ്ക്ക് പോവുകയായിന്നു. ഇത് വിവാദങ്ങൾക്കും ആശയക്കുഴപ്പങ്ങൾക്കും കാരണമായിരുന്നു. രോഹിത് പര്യടനത്തിൽ ടെസ്റ്റ് കളിയ്ക്കുമോ എന്നതിൽ ഇതുവരെയും ഔദ്യോഗിക സ്ഥിരീകരണം വന്നിട്ടില്ല.\nഎന്നാൽ രോഹിത് ശർമ്മ ടെസ്റ്റ് കളിച്ചേയ്കും എന്നാണ് ഇപ്പോൾ പുറത്തുവരുന്ന റിപ്പോർട്ടുകൾ. അധികം വൈകാതെ തന്നെ രോഹിത് ഓസ്ട്രേലിയയിലെത്തുമെന്നും ഈ മാസം 17ന് ആരംഭിയ്ക്കുന്ന നാല് മത്സരങ്ങൾ അടങ്ങിയ ടെസ്റ്റ് പരമ്പരയിലെ അവസാന രണ്ട് മത്സരങ്ങൾ രോഹിത് കളിച്ചേയ്ക്കുമെന്നുമാണ് സൂചനകൾ. നിലവിൽ നാഷ്ണൽ ക്രിക്കറ്റ് അക്കാദമിയിൽ നിരീക്ഷണത്തിലാണ് താരം. രോഹിത് ഇന്ത്യൻ ടീമിനൊപ്പം ഓസ്ട്രേലിയയിലേയ്ക്ക് പുറപ്പെടാത്തത് ഇന്ത്യൻ ടീമിൽ തന്നെ വലിയ ആശയക്കുഴപ്പത്തിന് കാരണമായിരുന്നു. നായകൻ വിരാട് കോഹ്‌ലി ഇത് തുറന്ന് വെളിപ്പെടുത്തുകയും ചെയ്തു.\nരോഹിതിനെ കുറിച്ച് ഒരു വിവരവും ലഭിച്ചിട്ടില്ല എന്നായിരുന്നു കോഹ്‌ലിയുടെ പ്രതികരണം. എന്തുകൊണ്ട് ഞങ്ങളോടൊപ്പം അവന് വന്നില്ലെന്നതിനെക്കുറിച്ച് ഞങ്ങള്‍ക്ക് ഒരുതരത്തിലുള്ള വിവരവും നല്‍കിയിട്ടില്ല. എന്‍സിഎയിൽനിമുള്ള വിവരം മാത്രമാണ് ഞങ്ങൾക്ക് അറിയാവുന്നത്. ഡിസംബര് 11ന് രോഹിതിന്റെ ശാരീരിക ക്ഷമത വീണ്ടും പരിശോധിക്കുമെന്നാണ് എൻസിഎയിനിന്നുമുള്ള റിപ്പോർട്ട്. ഐപിഎല്ലിന് ശേഷമുള്ള ടീം തിരഞ്ഞെടുപ്പ് യോഗത്തില് ഇക്കാര്യത്തിൽ ഒരു മുന്നറിയിപ്പും ഉണ്ടായിരുന്നില്ല. രോഹിതിന്റെ കാര്യത്തില് വ്യക്തത വരുത്താന് സാധിക്കുന്ന വിവരങ്ങളൊന്നും ലഭിച്ചിട്ടില്ലെന്നും. ഇത് വലിയ ആശയക്കുഴപ്പം ഉണ്ടാക്കുകയാണെന്നും കോഹ്‌ലി പറഞ്ഞിരുന്നു.\nക്യാപ്‌റ്റന് കൂള് ചതിച്ചെന്ന്; ധോണി ഒത്തുകളിച്ച് ടീമിനെ തോല്‍പ്പിച്ചെന്ന് ടീം മാനേജര്\nക്ലാര്‍ക്ക് പറഞ്ഞത് സത്യം; കോഹ്‌ലിക്ക് ഭീഷണിയാകുന്നത് ഡിവില്ലിയേഴ്‌സല്ല, മറ്റൊരു ഇന്ത്യന് താരമാണ്\nഹൈദെരാബാദിന്റെ പേര് ഭാഗ്യനഗർ എന്നാക്കിയാൽ ഭാഗ്യം വരും; യോഗിയുടെ നിർദേശത്തെ പിന്തുണച്ച് സന്യാസിമാർ\nവിവാഹ വാഗ്ദാനം നൽകി പലതവണ പീഡിപ്പിച്ചു; കസ്റ്റംസ് ഡയറക്ടർക്കെതിരെ പീഡന പരാതിയുമായി സീരിയൽ നടി\nരാജ്യത്തെ മുഴുവൻ കർഷക സംഘടനകളെയും ക്ഷണിയ്ക്കാതെ ചർച്ചയ്ക്കില്ല: നിലപട് കടുപ്പിച്ച് കർഷകർ\n24 മണിക്കൂറിനിടെ 31,118 പേർക്ക് രോഗബാധ, 41,985 രോഗമുക്തർ, രാജ്യത്ത് കൊവിഡ് ബാധിതർ 95 ലക്ഷത്തിലേയ്ക്ക്


കടലെ‌ടുത്ത് 108 വര്‍ഷം കഴിഞ്ഞിട്ടും തീരാത്ത കൗതുകങ്ങളുമായി ടൈറ്റാനിക്!! | Unknown And Interesting Facts About The Titanic Ship 1st Trip In Malayalam - Malayalam Nativeplanet\n»കടലെ‌ടുത്ത് 108 വര്‍ഷം കഴിഞ്ഞിട്ടും തീരാത്ത കൗതുകങ്ങളുമായി ടൈറ്റാനിക്!!\nPublished: Thursday, September 10, 2020, 10:02 [IST]\nടൈറ്റാനിക്...ഒരിക്കലും മുങ്ങാത്ത കപ്പലെന്ന വിശേഷണത്തോടെ കടലിലിറക്കിയ കപ്പല്... യാത്ര തുടങ്ങി മൂന്നാം നാള് കൂറ്റന് മഞ്ഞുമലയിലിടിച്ച് തകര്‍ന്നു. ഇതെല്ലാം സംഭവിച്ച് 108 വര്‍ഷമായെങ്കിലും ഇന്നും കൗതുകമുണര്‍ത്തുന്നതുതന്നെയാണ് ടൈറ്റാനിക്കിനെക്കുറിച്ചുള്ള ഓരോ വിവരങ്ങളും! ഒരൊറ്റ രാത്രി കൊണ്ട് മാറിമറിഞ്ഞ ചരിത്രമുള്ള ടൈറ്റാനിക്കിനെക്കുറിച്ചും അതിന്റെ പ്രത്യേകതകളെക്കുറിച്ചും വായിക്കാം.\nഒരിക്കലും മുങ്ങാത്ത കപ്പല്\nഒരിക്കലും മുങ്ങാത്ത കപ്പല്...1912 ല് ഈ ഒരൊറ്റ വിശേഷണം മാത്രം മതിയായിരുന്നു ലോകത്തെ ആകര്‍ഷിക്കുവാന്. അന്നത്തെ എല്ലാ കപ്പലും കൂടിച്ചേര്‍ന്നാലും ടൈറ്റാനിക്കിനെ കടത്തിവെട്ടുവാന് പറ്റിയ ഒന്ന് ഇല്ലായിരുന്നുവെന്നതാണ് യാഥാര്‍ത്ഥ്യം. ടൈറ്റാനിക് കടലിന്റെ അടിയിലെത്തിയിട്ട് ഒരു നൂറ്റാണ്ട് കഴിഞ്ഞെങ്കിലും കഥകള്‍ക്ക് ഒരു പഞ്ഞവുമില്ല.\n7.5 ദശലക്ഷം ഡോളര്\nആഢംബരത്തിനും മേലെ നില്‍ക്കുന്ന ഒരു വാക്കുണ്ടെങ്കില് അന്ന് അതായിരുന്നു ടൈറ്റാനിക്. 269.06 മീറ്റർ നീളവും 28.19 മീറ്റർ വീതിയും, 104 അടി ഉയരത്തിലും തലയെ‌ടുപ്പോടെ നിര്‍മ്മിച്ച ടൈറ്റാനിക്കിനായി അന്ന് മുടക്കിയത് 7.5 ദശലക്ഷം ഡോളര് ആണ്. എന്നിട്ടും വിശ്വസിച്ച് യാത്രയ്ക്ക് വന്ന ആയിരത്തിയഞ്ഞൂറോളം ആളുകളെ കടലില് മരണത്തിനു വിട്ടുകൊടുത്ത ടൈറ്റാനിക് കപ്പലിന്‍റെ കഥകള്‍ക്ക് ഇന്നും മാറ്റമില്ല.\nഅക്കാലത്തെ പ്രധാന ഗതാഗത മാര്‍ഗ്ഗം കപ്പലുകളായിരുന്നു. അതുകൊണ്ടു തന്നെ കപ്പല് നിര്‍മ്മാണ കമ്പികള് തമ്മില് ഏറ്റവും മികച്ച കപ്പല് പുറത്തിറക്കുന്ന കാര്യത്തില് ഒരു മത്സരവും നിലനിന്നിരുന്നു. വൈറ്റ് സ്റ്റാര് ലൈന്, ക്യുനാഡ് എന്നീ കമ്പനികളായിരുന്നു അക്കാലത്ത് മത്സര രംഗത്ത് പ്രധാനമായും ഉണ്ടായിരുന്നത്. എങ്ങനെയും കൂടുതല് യാത്രക്കാരെ തങ്ങളുടെ കപ്പലുകളിലേക്ക് ആകര്‍ഷിക്കുക എന്ന ലക്ഷ്യത്തില് ഒന്നിനൊന്ന് മികച്ച സേവനങ്ങളാണ് അവര് യാത്രക്കാര്‍ക്ക് നല്കിയിരുന്നത്. അങ്ങനെയിരിക്കെയാണ് ക്യുനാഡ് ലൂസിറ്റാനിയ, മൌറിറ്റാനിയ എന്നീ പേരുകളില് രണ്ട് മികച്ച വേഗം കൂടിയ കപ്പലുകള് പുറത്തിറക്കുന്നത്. . വൈറ്റ് സ്റ്റാര് ലൈനിന് വെല്ലുവിളി ഉയര്‍ത്തി ഈ കപ്പലുകള് വന്നപ്പോള് അവര് പുറത്തിറക്കിയത് ആഢംബര കപ്പലുകളായിരുന്നു. വേഗത്തെ ആഢംബരം കൊണ്ട് തോല്പിക്കാം എന്ന ചിന്തയില് നിന്നാണ് ആഢംബര കപ്പലുകള് വരുന്നത്. ഒളിമ്പിക്, ടൈറ്റാനിക്, ജൈജാന്റിക് എന്നീ മൂന്നു കപ്പലുകളാണ് വൈറ്റ് സ്റ്റാര് ഇറക്കുവാന് തീരുമാനിക്കുന്നത്.\nഒളിമ്പിക് പിന്നെ ടൈറ്റാനിക്\nആദ്യം പുറത്തിറക്കിയ ഒളിമ്പിക്കിന്റെ വിധി കൂട്ടിയിടിക്കുവാനായിരുന്നു. വലിയ തകര്‍ച്ച ആയിരുന്നുവെങ്കിലും കപ്പല് മുങ്ങിയില്ല. പിന്നീടാണ് ടൈറ്റാനിക് വരുന്നത്. 1908 ഏപ്രിലിലാണ് ടൈറ്റാനിക്കിന്റെ പേര് പ്രഖ്യാപിക്കുന്നത്. അടുത്ത വര്‍ഷം മാർച്ച് 31 ന് അയർലൻഡിലുളള ഹർലൻഡ് ആൻഡ് വോൾഫ് എന്ന കപ്പൽ നിർമ്മാണ കമ്പനിയുടെ നേതൃത്വത്തില് കപ്പലിൻറെ നിർമ്മാണം തുടങ്ങി. 1911 മാർച്ച് 31 ന് കപ്പല് നിര്‍മ്മാണം പൂര്‍ത്തിയാക്കി പുറത്തിറങ്ങിയതായി കമ്പനി അറിയിച്ചു. പിന്നീട് വെള്ളത്തിലിറങ്ങുന്നച് 1911 മേയ് 31 നാണ്.\nഭൂമിയിലെ ഏറ്റവും വലിയ ചലിക്കുന്ന വസ്തു\nപുറത്തിറക്കിയ സമയത്ത് ലോകത്തിലെ ഏറ്റവും വലിയ യാത്രാ കപ്പലുകളില് ഒന്നായിരുന്നു ടൈറ്റാനിക്. ഭൂമിയിലെ ഏറ്റവും വലിയ ചലിക്കുന്ന വസ്തു എന്ന വിശേഷണവും അന്ന് ടൈറ്റാനിക്കിനു സ്വന്തമായിരുന്നു.\n269 മീറ്റർ നീളവും 28 മീറ്റർ വീതിയും അടിമരം മുതൽ പുകക്കുഴൽ വരെ 54 മീറ്റര് ഉയരവും കപ്പലിനുണ്ടായിരുന്നു. സമുദ്രനിരപ്പിൽ നിന്ന് കപ്പലിൻറെ മുകൾത്തട്ട് വരെയുളള ഉയരം 19 മീറ്ററുമാണ് ഉണ്ടായിരുന്നത്. 20 ബസുകള് നിരത്തി നിര്‍ത്തിയിട്ടാല് എത്ര ദൂരമുണ്ടോ അത്രയും ദൂരമായിരുന്നു ടൈറ്റാനിക്കിന്റെ നീളം.\n46,328 ടൺ ഭാരം,9ഡെക്കുകള് എന്നിവയുള്ള കപ്ലിന്റെ പരമാവധി വേഗത മണിക്കൂറില് 44 കിലോമീറ്റര് ആയിരുന്നു.\n600 ടണ് കല്‍ക്കരി\nആഢംബരത്തിനു ഒരു പഞ്ഞവുമില്ലാത്ത കപ്പലില് ഒരു ദിവസത്തെ ആവശ്യത്തിനു മാത്രം വേണ്ടി വന്നിരുന്നച് 600 ടണ് കല്‍ക്കരിയായിരുന്നു. ഇതുമായി ബന്ധപ്പെട്ട ജോലികള്‍ക്കു മാത്രം 176 ആളുകളെയായിരുന്നു നിയോഗിച്ചിരുന്നത്. 100 ടണ് ചാരം ഓരോ ദിവസവും കപ്പലില് നിന്നും കടലിലേക്ക് തള്ളിയിരുന്നു.\n5892 ടൺ കൽക്കരിയാണ് ടൈറ്റാനിക്കിൽ നിറച്ചത്\nഅക്കാലത്ത് ഒരു കപ്പല് യാത്രയില് ഒരിക്കലും ചിന്തിക്കുവാന് പോലും പറ്റാത്ത തരത്തിലുള്ള സൗകര്യങ്ങളാണ് ടൈറ്റാനിക്കില് ഒരുക്കിയിരുന്നത്. സ്വിമ്മിങ് പൂള്, ബാത്ത്. ക്വാഷ് കോര്‍ച്ച്. പട്ടിക്കൂടുകള് തുടങ്ങി യാത്രക്കാര്‍ക്കായി ദിനപ്പത്രം വരെ ടൈറ്റാനിക്കില് ഒരുക്കിയിരുന്നു.അറ്റ്ലാന്റിക് ഡെയ്ലി ബുള്ളറ്റിന് എന്നായിരുന്നു അതിന്റെ പേര്.\nപിരിയന് ഗോവണി, ലണ്ടനിലെ റിറ്റ്സ് ഹോട്ടലിന്റെ മാതൃകയിലുള്ല ഇന്‍റീരിയര് ആയിരുന്നു കപ്പിലന് ഒരുക്കിയിരുന്നത്.\nഫസ്റ്റ് ക്ലാസ് യാത്രക്കാര്‍ക്കായി 20,000 ബോട്ടില് ബിയര്, 1,500 ബോട്ടില് വൈന്, 8,00 സിഗരറ്റുകള് എന്നിവയും കപ്പലില് ശേഖരിച്ചിരുന്നു.\nജീവിതത്തിലെ എല്ലാ തുറകളില് നിന്നുള്ള ആളുകളും ടൈറ്റാനിക്കില് യാത്രക്കാരായി ഉണ്ടായിരുന്നു. കോടീശ്വന്മാും കുടിയേറ്റക്കാരും വ്യാപാരികളും സാധാരണക്കാരും ഉള്‍പ്പെടെ 2,228 യാത്രക്കാര് കപ്പലിലുണ്ടായിരുന്നു, 3547 പേർക്കു യാത്ര ചെയ്യാവുന്ന കപ്പലിൽ 1319 സീറ്റുകൾ ഒഴിഞ്ഞു കിടക്കുകയായിരുന്നുവെന്നാണ് ചരിത്രം പറയുന്നത്.\nഅമേരിക്കയിലേക്ക് കുടിയേറുവാന് ആഗ്രഹിച്ച് യാത്ര ചെയ്ത കുടിയേറ്റക്കാരായിരുന്നു തേഡ് ക്ലാസില് കൂടുതലും ഉണ്ടായിരുന്നത്.\n88 ആളുകളായിരുന്നു കപ്പല് ക്രൂവായി നിയോഗിക്കപ്പെട്ടത്. അതില് 23 പേര് സ്ത്രീകളാിരുന്നു.\nഎന്നാല് ഇത്രയും ആളുകള്‍ക്കായി ഒരുക്കിയിരുന്നത് 20 ല് താഴെ മാത്രം ലൈഫ് ബോട്ടുകളായിരുന്നു.\n1912 ഏപ്രിൽ 10\n1912 ഏപ്രിൽ 10നാണ് ടൈറ്റാനിക് യാത്ര പുറപ്പെട്ടത്. ഇംഗ്ലണ്ടിലെ സതാംപ്റ്റൺ തുറമുഖത്തു നിന്നും ന്യൂയോർക്കിലേയ്ക്കായിരുന്നു കപ്പലിന്റെ കന്നി യാത്ര. ഏകദേശം ഒരു ലക്ഷത്തോളം ആളുകളാണ് ടൈറ്റാനിക്കിന്റെ ആദ്യ യാത്ര കാണുവാനായി സതാംപ്റ്റൺ തുറമുഖത്ത് എത്തിച്ചേര്‍ന്നത്. അന്നത്തെ അഹങ്കാരം തന്നെയായിരുന്നു ടൈറ്റാനിക്കില് യാത്ര ചെയ്യുവാന് സാധിച്ചു എന്നത്. അതിന്‍റെ സന്തോഷം ഇവിടെ എത്തിച്ചേര്‍ന്ന ഓരോ യാത്രക്കാരനിലും കാണുവാന് സാധിച്ചിരുന്നു,\nക്യാപ്റ്റൻ എഡ്‍വാർഡ് സ്മിത്, രണ്ടു ബില്യണ് ഡോളര് ആസ്തിയുള്ള കോടീശ്വരന് ജോണ് ജേക്കബ് ആസ്റ്റര്, ബെഞ്ചമിൻ ഗുഗൻഹേം, മധുവിധുവിനേ പോകുന്ന ദമ്പതികള്,വൈറ്റ് സ്റ്റാർ ലൈൻ ചെയർമാൻ ബ്രൂസ് ഇസ്മേ തുടങ്ങിയവരും കപ്പലിലുണ്ടായിരുന്നു.\nയാത്ര തുടങ്ങി നാലാം ദിനം ഒരു ഞായറാഴ്ചയായിരുന്നു. ടൈറ്റാനിക്കിലെ ആഢംബര സൗകര്യങ്ങളെല്ലാം ഉപയോഗപ്പെടുത്തുന്ന സൗകര്യത്തിലായിരുന്നു ഇതിലെ യാത്രക്കാര്. കപ്പല് യാത്ര തുടങ്ങിയതിനു ശേഷമുള്ള ആദ്യ ഞായറാഴ്ചയായിരുന്ന അന്ന് പ്രാര്‍ത്ഥനയ്ക്കായി എല്ലാ യാത്രക്കാരും ഫസ്റ്റ് ക്ലാസ് ഡൈനിംഗ് റൂമിൽ ഒന്നു ചേര്‍ന്നിരുന്നു. അന്ന് പ്രാര്‍ത്ഥനയ്ക്ക് നേതൃത്വം നല്കിയത് എഡ്വേർഡ് സ്മിത്ത് ആയിരുന്നു. സാധാരണ ഗതിയില് ഞായറാഴ്ച പ്രാര്‍ത്ഥനയ്ക്ക് ശേഷം ലൈഫ് ബോട്ട് മോക്ക് ഡ്രില്ലോടെ മാത്രമേ ച‌ടങ്ങുകള് അവസാനിപ്പിക്കാറുള്ളൂ. എന്നാല് അന്ന് മോക് ഡ്രില് നടത്തിയില്ല.\nഇന്ന് പതിവിലും വിപരീതമായി കനത്ത തണുപ്പ് ആയിരുന്നു കടലിലെങ്ങും ഉണ്ടായിരുന്നത്. മേല്‍ത്തട്ടില് ഇരിക്കുവാന് പോലും സാധാക്കാത്ത വിധത്തില് തണുപ്പു പടര്‍ന്ന അന്ന് യാത്രക്കാരെല്ലാം മെല്ലെ കപ്പലിനുള്ളിലേക്കും തങ്ങളുടെ ക്യാബിനുള്ളിലേക്കും കടന്നു. പിറ്റേ ദിവസം ന്യൂയോര്‍ക്കിലെത്തുവാനുള്ളതായതിനാല് അതിനുള്ള ഒരുക്കത്തിലും യാത്രാ രേഖകള് തയ്യാറാക്കുന്ന തിരക്കിലുമായി മറ്റുചിലര് സമയം ചിലവഴിച്ചു.\nടൈറ്റാനിക്കില് ഏറ്റവും കൂടുതല് തിരക്ക് അനുഭവപ്പെടുന്ന ഇടമായിരുന്നു വയര്‍ലെസ് മുറി. യാത്രക്കാര്‍ക്ക് അയക്കുന്നതും അവര് തിരികെ അയക്കുന്നതുമടക്കം സന്ദേശങ്ങളുടെ പെരുമഴ തന്നെയായിരുന്നു ഇവിടെ. മാര്‍ക്കോണി വര്‍ലസ് കമ്പനിയുടെ രണ്ട് പേരായിരുന്നു ഇവിടെ വയര്‍ലസ് ഓപ്പറേറ്റര്‍മാരായി ഇവിടെയുണ്ടായിരുന്നത്.\nഅന്നു രാവിലെ തന്നെ കടലില് മഞ്ഞുപാളികളുണ്ട് എന്ന് മുന്നറിയിപ്പ് നല്കി സന്ദേശങ്ങള് എത്തിക്കൊണ്ടിരുന്നു. കപ്പിത്താന്റെ മുറിയില് ഈ സന്ദേശങ്ങള് എത്തിക്കുകയും അദ്ദേഹം അത് ഓഫീസര്‍ക്ക് കൈമാറുകയും ചെയ്തു. നൂർഡാം എന്ന കപ്പലും ഇത്തരത്തില് ഒരു മുന്നറിയിപ്പ് സന്ദേശം നല്കിയിരുന്നു. കപ്പിത്താന്‍റെ കൈവശം എത്തിയ സന്ദേശം അദ്ദേഹം വൈറ്റ് സ്റ്റാർ ലൈൻ ചെയർമാൻ ബ്രൂസ് ഇസ്മേയ്ക്ക് കൈമാറിയെങ്കിലും അദ്ദേഹമത് പോക്കറ്റില് തന്നെ വെച്ചു. പിന്നീട് ഇത്തരമൊരു സാഹചര്യത്തില് കപ്പലിന്റെ വേഗത കുറയ്ക്കേണ്ടതിനു പകരം കപ്പിത്താനെ കപ്പലിന്റെ വേഗം കൂട്ടുവാന് അദ്ദേഹം പ്രേരിപ്പിച്ചു എന്നും പറയപ്പെടുന്നു.\n1912 ഏപ്രിൽ 14.രാത്രി 11.40\nഅവ്യക്തമായ മൂടല് മഞ്ഞായിരുന്നു അന്നു രാത്രി കാത്തിരുന്നത്. ഒന്നും വ്യക്തമായി കാണുവാന് സാധിക്കാത്ത അവസരത്തില് പെട്ടന്നാണ് കപ്പല് മഞ്ഞുമലയിലിടി‌ടച്ചത്. മഞ്ഞുപാളിയില് നേരിട്ട് ചെന്നുകയറുന്നതിനു പകരം പാര്‍ശ്വഭാഗമായിരുന്നു ഉരഞ്ഞുകയറിയത്. ഇങ്ങനെ പത്ത് സെക്കന്‍ഡ് കൊണ്ട് സഞ്ചരിക്കുവാന് സാധിക്കുന്ന ദൂരം അത് മുന്നോട്ട് പോവുകയും ചെയ്തു. അപ്പോഴേയ്ക്കും കപ്പലിന്‍റെ അടിഭാഗം ഏറെക്കുറെ കീറിക്കഴിഞ്ഞിരുന്നു. 300 അടി നീളത്തിലാണ് മഞ്ഞുമലയുടെ അറ്റം തുളച്ചു കയറിയത്. വെളളം കയറാത്ത 16 അറകളുളള ചട്ടക്കൂടിലെ5അറകൾ അതിനോടകം തകരുകയും ബാക്കിയുള്ളതിലേക്ക് വെള്ളം കയറുവാന് തുടങ്ങുകയും ചെയ്തിരുന്നു,\nഅറ്റ്ലാന്‍റിക് സമുദ്രത്തിന്റെ നടുവിലായി കിടക്കുന്ന ടൈറ്റാനിക് അപകടത്തിലേക്ക് കടക്കുകയായിരുന്നു. ലൈഫ് ബോ‌ട്ട് ഇറക്കിയെങ്കിലും പലര്‍ക്കും അതിലും വിശ്വാസമുള്ളത് കപ്പലിനെയായിരുന്നു. 1178 ആയിരുന്നു ലൈഫ് ബോട്ടിന്റെ ശേഷി. കപ്പലിലുണ്ടായിരുന്നതാവട്ടെ 2228 പേരും. തെറ്റിദ്ധാരണ മൂലവും മറ്റു പ്രശ്നങ്ങളാലും 705 പേര് മാത്രമാണ് ലൈഫ് ബോട്ടില് കയറിയത്. കപ്പല് കടലിലേക്ക് മുങ്ങുന്നത് വേഗത്തിലായി. പുലര്‍ച്ചെ 1.55 ഓടെ പതിനെട്ടാമ്തെ ലൈഫ് ബോട്ട് കടലിലേക്കിറക്കിയപ്പോള് 15 അടി മാത്രമേ താഴ്ത്തേണ്ടതായി വന്നുള്ളൂ. കപ്പല് അത്രയധികം മുങ്ങിയിരുന്നു. പുലര്‍ച്ചെ 2.05ന് അവസാനത്തെ ലൈഫ് ബോട്ടും കടലിലിറക്കി. 2.17 ഓ‌ടെ കപ്പല് സമുദ്രത്തിന്റെ അടിയിലേക്ക് പോയി.\nഫോ‌ട്ടോ കടപ്പാട് വിക്കിപീഡിയ\nRead more about: history interesting facts


ദുബൈയില് നിന്ന് രണ്ടേമുക്കാൽ ലക്ഷം ഇന്ത്യക്കാരെ നാട്ടിലെത്തിച്ചു\nകൂടുതല് ആളുകള് നാട്ടിലേക്ക് എത്തിയത് ചാര്‍ട്ടേര്‍ഡ് വിമാനത്തിലാണ്\n03 Aug, 2020 at 07:51 PM\nകോവിഡ് പശ്ചാതലത്തില് ദുബൈ ഇന്ത്യന് കോണ്‍സുലേറ്റില് രജിസ്റ്റര് ചെയ്ത ഇന്ത്യക്കാരില് രണ്ടേമുക്കാല് ലക്ഷം പേരെ നാട്ടിലെത്തിച്ചു. അഞ്ച് ലക്ഷം പേരാണ് നാട്ടിലേക്ക് മടങ്ങാനായി രജിസ്റ്റര് ചെയ്തത്. കൂടുതല് ആളുകള് നാട്ടിലേക്ക് എത്തിയത് ചാര്‍ട്ടേര്‍ഡ് വിമാനത്തിലാണ്. അഞ്ചു ഷെഡ്യൂളുകളിലായി നൂറുകണക്കിന് വന്ദേഭാരത് വിമാനങ്ങളും സര്‍വീസ് നടത്തി.\nനാട്ടിലേക്ക് തിരിച്ചവരിൽ ലക്ഷത്തിലേറെ മലയാളികൾ ഉൾപ്പെടും എന്നാണ് വിവരം. എന്നാൽ ഇതിന്‍റെ വിശദാംശങ്ങൾ ദുബൈ ഇന്ത്യൻ കോൺസുലേറ്റ് വ്യക്തമാക്കിയിട്ടില്ല. അഞ്ചുലക്ഷത്തിലേറെ പേർ രജിസ്റ്റർ ചെയ്തതിൽ 2.75 ലക്ഷമാണ് മടങ്ങിയത്.\nരജിസ്റ്റർ ചെയ്ത പലരെയും കോൺസുലേറ്റിൽനിന്ന് വീണ്ടും വിളിച്ചിരുന്നു. എന്നാൽ യു.എ.ഇയിൽ കോവിഡ് വ്യാപനം നിയന്ത്രണവിധേയമായതിനാൽ പലർക്കും മടങ്ങാൻ താൽപര്യമില്ലെന്ന് അറിയിക്കുകയായിരുന്നു.\nവന്ദേ ഭാരത് മിഷൻ അഞ്ചാം ഷെഡ്യൂളിന്‍റെ ഭാഗമായി ആഗസ്റ്റ് 15 വരെ 90ഓളം വിമാനങ്ങളാണ് ഇന്ത്യയിലേക്ക് പ്രഖ്യാപിച്ചിരിക്കുന്നു. ഇതിൽ 36 എണ്ണം കേരളത്തിലേക്കാണ്. ഡൽഹി, ഗയ, വാരാണസി, അമൃത്സർ, ജയ്പൂർ, ഹൈദരാബാദ്, ട്രിച്ചി, ചെന്നൈ, മുംബൈ, അഹ്മദാബാദ്, ബംഗളൂരു, മംഗളൂരു, ലഖ്നോ തുടങ്ങിയ സ്ഥലങ്ങളിലേക്കും വിമാനം ഷെഡ്യൂൾ ചെയ്തിട്ടുണ്ട്. 16 മുതൽ 31 വരെ അടുത്ത ഷെഡ്യൂളിലും വിമാനങ്ങൾ ഉണ്ടാകുമെന്നാണ് സൂചന.\nദുബൈ, ഷാർജ, റാസൽഖൈമ വിമാനത്താവളങ്ങളിൽനിന്ന് യു.എ.ഇ എയർലൈൻസുകളും സർവിസ് നടത്തുന്നുണ്ട്. എയർലൈനിന്‍റെ വെബ്സൈറ്റുകളിൽ നിന്നും ട്രാവൽ ഏജൻസികളിൽനിന്നും ആവശ്യക്കാർക്ക് ടിക്കറ്റ് ലഭിക്കും. ആഗസ്റ്റ് 10 കഴിഞ്ഞാൽ വിസയില്ലാതെ യു.എ.ഇയിൽ തങ്ങുന്നവർ പിഴ അടക്കേണ്ടിവരും.


ഗള്‍ഫില് മരണം 200 കടന്നു; രോഗം സ്ഥിരീകരിച്ചവര് 33,995 | World | Deshabhimani | Wednesday Apr 22, 2020\nഗള്‍ഫില് മരണം 200 കടന്നു; രോഗം സ്ഥിരീകരിച്ചവര് 33,995\nമനാമ > കെറോണവൈറസ് ബാധിച്ച് ഗള്‍ഫില് ബുധനാഴ്ച ഒന്‍പത് പ്രവാസികള് ഉള്‍പ്പെടെ 14 പേര് മരിച്ചു. പുതുതായി 2,542 പേര്‍ക്ക് രോഗം സ്ഥിരീകരിച്ചു. ഇതോടെ ആകെ വൈറസ് ബാധ സ്ഥിരീകരിച്ച രോഗികള് 33,995 ആയി. മരണം 204 ആയി ഉയര്‍ന്നു.ബുധനാഴ്ച യുഎഇയില് ആറ് പേരും സൗദിയില് അഞ്ചു പേരും കുവൈത്തില് രണ്ടു പേരും ഖത്തറില് ഒരാളുമാണ് മരിച്ചത്.\nയുഎഇയിൽ ആറു മരണം; 483 പേര്‍ക്കുകൂടി രോഗം\nകൊറോണവൈറസ് ബാധിച്ച് യുഎഇയില് ബുധനാഴ്ച ആറു പേര് മരിച്ചു. ഇതോടെ രാജ്യത്ത് മരണ നിരക്ക് 52 ആയി. 483 പേര്‍ക്ക് കൂടി പുതുതായി രോഗം കണ്ടെത്തി, ഇതോടെ സ്ഥിരീകരിച്ച കേസുകള് 8,238 ആയി. ഇതില് 1,546 പേര്‍ക്ക് രോഗം ഭേദമായി.\nയുഎഇയില് മരിച്ചവരില് ഒരാള് ഗുരുവായൂര് കോട്ടപ്പടി താഴിശ്ശേരി സ്വദേശി ബാബുരാജ്(55) ആണെന്ന് സ്ഥിരീകരിച്ചു. റെന്റ് എ കാര് കമ്പനി ജീവനക്കാരനായിരുന്നു. ആറു മാസം മുന്‍പ് നാട്ടില് പോയി വന്നതാണ്.\nസൗദിയില് അഞ്ച് പ്രവാസികള് മരിച്ചു; 1,141 പേര്‍ക്ക് രോഗം\nകൊറോണവൈറസ് ബാധിച്ച് സൗദിയില് അഞ്ച് പ്രവാസികള് മരിച്ചു. ഇതോടെ ആകെ മരണം 114 ആയി. പുതുതായി 1141 പേര്‍ക്ക് രോഗം സ്ഥിരീകരിച്ചു. ഇതുവരെ രോഗം സ്ഥിരീകരിച്ചവര് 12,772 ആയി. നിലവില് 10,846 പേരാണ് ചികിത്സയില് കഴിയുന്നത്.\nകുവൈത്തില് രണ്ടു ഇന്ത്യക്കാര് മരിച്ചു\nകൊറോണവൈറസ് ബാധിച്ച് കുവൈത്തില് രണ്ടു ഇന്ത്യക്കാര് കൂടി മരിച്ചതോടെ രാജ്യത്തെ കോവിഡ് മരണം പതിമൂന്നായി. 57 വയസ്സും 75 വയസ്സും പ്രായമുള്ളവരാണ് മരിച്ചത്. ഇതുവരെ അഞ്ച് ഇന്ത്യക്കാരാണ് കോവിഡ് മൂലം മരിച്ചത്.\n80 ഇന്ത്യക്കാര് ഉള്‍പ്പെടെ 168 പേര്‍ക്ക് കൂടി പുതുതായി കോവിഡ് സ്ഥിരീകരിച്ചു. ഇതോടെ രാജ്യത്തെ കോവിഡ് കേസുകളുടെ 2,248 ആയി. രാജ്യത്ത് ഇതുവരെ 1249 ഇന്ത്യക്കാരിലാണ് വൈറസ് ബാധ സ്ഥിരീകരിച്ചത്.\nഖത്തറില് പ്രവാസി മരിച്ചു\nകൊറോണവൈറസ് ബാധിച്ച് ഖത്തറില് ഒരാള്‍കൂടി മരിച്ചു. ഇതോടെ രാജ്യത്തെ കോവിഡ് ബാധിത മരണം 10 ആയി.\n55 കാരനായ പ്രവാസിയാണ് മരിച്ചത്.ബുധനാഴ്ച പുതുതായി 608 പേര്‍ക്കുകൂടി കോവിഡ്-19 സ്ഥിരീകരിച്ചതോടെ രാജ്യത്തെ വൈറസ് ബാധിതരുടെ എണ്ണം 7,141 ആയി.\nബഹ്‌റൈനില് 242 പേര്‍ക്ക് രോഗമുക്തി\nബഹ്‌റൈനില് ബുധനാഴ്ച 242 പേര് രോഗമുക്തി നേടിയതായി ആരോഗ്യ മന്ത്രാലയം അറിയിച്ചു. ഇതോടെ രാജ്യത്ത് രോഗമക്തി നേടുന്നവര് 1,026 ആയി. 976 പേരാണ് ചികിത്സയില് കഴിയുന്നത്. 36 പേര്‍ക്ക് പുതുതായി രോഗം സ്ഥിരീകരിച്ചു.\nഒമാനില് 106 പേര്‍ക്കുകൂടി രോഗം\nഒമാനില് ബുധനാഴ്ച 106 പേര്‍ക്ക് കൂടി കോവിഡ് സ്ഥിരീകരിച്ചതോടെ രാജ്യത്തെ മൊത്തം വൈറസ് ബാധിതര് 1,614 ആയി. ബുധനാഴ്ച രോഗം സ്ഥിരീകരിച്ചവരില് 71 പേരും വിദേശികള്. പുതിയ രോഗികളില് 74 പേര് മസ്‌കത്ത് ഗവര്‍ണറേറ്റില് നിന്നുള്ളവര്. 238 പേര്‍ക്ക് ഇതുവരെ രോഗം ഭേദമായി. മലയാളിയടക്കം എട്ടുപേര് മരിച്ചു. 1,368 പേരാണ് ചികില്‍സയില്.\nപരിമിതമായ തീര്‍ഥാടകരുമായി ഹജിന് അനുമതി


ജേക്കബ് തോമസ് മാപ്പർഹിക്കുന്നില്ല, സർക്കാർ കുറ്റപത്രം നൽകി | Webdunia Malayalam\nസംസ്ഥാനത്തെ നിയമവാഴ്ച പൂർണമായും തകർന്നെന്നുള്ള ജേക്കബ് തോമസിന്റെ പ്രസ്താവന മാപ്പർഹിക്കാത്ത കുറ്റമാണെന്ന് സർക്കാർ. ജേക്കബ് തോമസിന് വിശദമായ കുറ്റപത്രവും സര്‍ക്കാര് നല്‍കി. ജേക്കബ് തോമസിന്റെ ഈ പ്രസ്താവന തന്നെയായിഉന്നു അദ്ദേഹത്തിന്റെ സസ്പെൻഷനിലേക്ക് നയിച്ചതും.\nജേക്കബ് തോമസിന്റെ പ്രസ്താവന സർക്കാരിനെക്കുറിച്ച് ജനങ്ങള്‍ക്കിടയിൽ അവമതിപ്പുണ്ടാക്കിയെന്നായിരുന്നു വിലയിരുത്തൽ. നിയമവാഴ്ച തകര്‍ന്നാല് രാഷ്ട്രപതി ഭരണം ഏര്‍പ്പെടുത്തണമെന്നാണ് ഭരണഘടനയുടെ 365-ആം വകുപ്പ്. ഈ സാഹചര്യം കേരളത്തിലുണ്ടെന്നാണ് ജേക്കബ് തോമസിന്റെ പരാമര്‍ശത്തിൽ പരോക്ഷമായിട്ടുള്ളത്.\nസംസ്ഥാനത്തെ ഏറ്റവും മുതിര്‍ന്ന ഐപിഎസ് ഉദ്യോഗസ്ഥനില്‍നിന്ന് ഉണ്ടാകാന് പാടില്ലാത്ത അഭിപ്രായപ്രകടനമാണിതെന്നും സര്‍ക്കാരിനുവേണ്ടി ചീഫ് സെക്രട്ടറി പോൾ ആന്റണി നൽകിയ കുറ്റപത്രത്തിൽ പറയുന്നു. സസ്‌പെന്‍ഷനില് കഴിയുന്ന ജേക്കബ് തോമസിനെതിരേ കടുത്ത നടപടികളുണ്ടാകുമെന്ന സൂചന നല്‍കുന്നതാണ് കുറ്റപത്രം\nഅതേസമയം, അഴിമതിക്കെതിരേ ശബ്ദമുയര്‍ത്തുന്നവരെ മൗനിയാക്കാന് ലോകത്തെമ്പാടും ശ്രമമുണ്ട്. എന്നാല്, മൗനിയാകാന് തനിക്ക് മനസില്ലെന്നായിരുന്നു ജേക്കബ് തോമസ് സസ്‌പെന്‍ഷനുമായി ബന്ധപ്പെട്ട് അന്ന് മാധ്യമങ്ങളോട് പറഞ്ഞത്.\nപൊലീസ് Jacob Thomas


Monday 8 August 2016 10:21 pm IST\nപാലക്കാട്: ചെര്‍പ്പുളശേരിയിലെ ലൗ ജിഹാദ് കേസുമായി ബന്ധപ്പെട്ട് വിശദമായ അന്വേഷണ റിപ്പോര്‍ട്ട് എഡിജിപി ഹൈക്കോടതിയില് സമര്‍പ്പിച്ചു. സീല് ചെയ്ത കവറിലാണ് ഏറെ ഗൗരവമുള്ള റിപ്പോര്‍ട്ട് സമര്‍പ്പിച്ചത്. കേസുമായി ബന്ധപ്പെട്ട് എസ്ഡിപിഐ പ്രവര്‍ത്തകയ്ക്കും, നൗഫല് കുരിക്കളിനുമുള്ള ബന്ധവും പെണ്‍കുട്ടിയുമായി ബന്ധപ്പെട്ട മറ്റു വിവരങ്ങളും അന്വേഷിച്ച് 10 ദിവസത്തിനകം റിപ്പോര്‍ട്ട് നല്‍കാനായിരുന്നു കോടതി പോലീസിന് നിര്‍ദ്ദേശം നല്‍കിയത്. ചെര്‍പ്പുളശേരി സിഐയുടെ നേതൃത്വത്തില് അന്വേഷണം നടത്തി എഡിജിപി വഴി റിപ്പോര്‍ട്ട് ഇന്നലെ കോടതിയില് ഹാജരാക്കി. ഏറെ ഗൗരവമുള്ള കണ്ടെത്തലുകളായതിനാല് ഷൊര്‍ണൂര് ഡിവൈഎസ്പിയുടെ നേതൃത്വത്തില് പ്രത്യേക അന്വേഷണ സംഘം രൂപീകരിച്ച് അന്വേഷിക്കാന് ഹൈക്കോടതി നിര്‍ദ്ദേശം നല്‍കിയത്. എന്‍ഐഎ പ്രാഥമികഘട്ട അന്വേഷണം പൂര്‍ത്തിയാക്കിയെന്ന് കോടതിയില് അറിയിച്ചു. എന്നാല്, കോടതി വിമര്‍ശിക്കുകയും രണ്ടാഴ്ച്ചക്കകം റിപ്പോര്‍ട്ട് ഫയല് ചെയ്യാന് ആവശ്യപ്പെടുകയും ചെയ്തു. ഒരു വനിതാ പോലീസുള്‍പ്പെടെ രണ്ട് ഉദ്യോഗസ്ഥരെ യുവതിയുടെ സുരക്ഷയ്ക്കു നിയമിച്ചു. അടുത്ത അന്വേഷണ റിപ്പോര്‍ട്ട് ഈ മാസം 29ന് ഹാജരാക്കുവാന് ജസ്റ്റിസുമാരായ കെ. സുരേന്ദ്ര മോഹനും മേരി ജോസഫും പോലീസിന് നിര്‍ദ്ദേശം നല്‍കി. ജൂലൈ 27നാണ് ഹൈക്കോടതി ലൗ ജിഹാദ് സംഭവത്തില് എന്‍ഐഎയും പോലീസും സംയുക്തമായി അന്വേഷണം നടത്താന് ഉത്തരവിട്ടത്. ജൂണ് 13ന് പാലക്കാട് ചെര്‍പ്പുളശേരിയിലെ വീട്ടില് നിന്നു പെണ്‍കുട്ടി ഇറങ്ങിപ്പോയതുമായി ബന്ധപ്പെട്ട കേസിലാണ് നിര്‍ണ്ണായക ഉത്തരവ് പുറപ്പെടുവിച്ചത്. നൂറുകണക്കിന് നെറ്റ് കോളുകളാണ് ചെര്‍പ്പുളശേരി പെണ്‍കുട്ടിക്ക് വന്നിരിക്കുന്നതെന്ന് അനേ്വഷണ സംഘം കണ്ടെത്തി. ഇതില് പലതും രണ്ടും മൂന്നും മണിക്കൂറുകള് സംസാരിച്ചിട്ടുണ്ട്.


ബൂലോഗ മീറ്റുകള് ബാക്കിയാക്കുന്നത്.....\nചിത്രം : അപ്പു.\nഐഡികളിലൂടെ മാത്രം തിരിച്ചറിയപ്പെടുന്ന ഒരു സമൂഹം. വ്യക്തികളെ ഐഡികള് പരിചയപ്പെടുത്തുന്ന സുന്ദരം നിമിഷങ്ങള്. പേരു പറഞ്ഞാല് മിഴിച്ചു നില്‍ക്കാനേ കഴിയുള്ളു. ഐഡിയില്ലേല് വ്യക്തിയില്ലാത്ത അവസ്ഥ. നെറ്റിലെ ചങ്ങാത്തത്തിന്റെ മുറിച്ച മുറി തന്നെയാണ് നെറ്റു മീറ്റുകളും. വ്യക്തി അപരിചിതനും ഐഡി ചിരപരിചിതനും ആകുന്ന ബൂലോഗ മീറ്റ് മുന്നോട്ട് വെയ്ക്കുന്നതും ഊഷ്മളമായ സൌഹാര്‍ദ്ദത്തിന്റെ മഹനീയ ഭാവങ്ങളെയാണ്.\nപ്രവാസ ജീവിതത്തില് പങ്കെടുക്കുന്ന ഔപചാരികതയുടെ പുറംതോടിനുള്ളില് കെട്ടുപിണഞ്ഞ യോഗങ്ങളില് നിന്നും മീറ്റുകളില് നിന്നും ബൂലോഗ മീറ്റുകള് വേറിട്ടു നില്‍ക്കുന്നത് കണ്ടുമുട്ടുന്ന ഒരോരുത്തരും ഏതാനും നിമിഷം മുന്നേവരെ ഒരു കീബോര്‍ഡിനും മോണിറ്ററിനും അപ്പുറം വിരല് തുമ്പില് തൊട്ടു നിന്നവരായിരുന്നു എന്ന തിരിച്ചറിവിലാണ്. സൌഹാര്‍ദ്ദത്തിന്റെ ഏറ്റവും സുന്ദരമായ ഒരു ദിനമാണ് സബീല് പാര്‍ക്കില് കടന്നു പോയത്.\nമൂന്ന് ദിനം കൊണ്ട് മീറ്റിനു നോട്ടീസ്. മൂ‍ന്നാം ദിനം മീറ്റ്. ആര്‍ക്കെങ്കിലും ഇങ്ങിനെയൊരു യോഗം സംഘടിപ്പിയ്ക്കാന് കഴിയുമോയെന്ന് സംശയമാണ്. യോഗത്തിന്റ തീയതി മുതല് യോഗ സ്ഥലം വരെ കൂട്ടായ ചര്‍ച്ചകളിലൂടെ തീരുമാനിയ്ക്കുക. നാലു പേര് കൂടീയാല് നാല്പത് ഗ്രൂപ്പ് എന്ന സാമാന്യ മലയാളീ തത്വത്തിനെ നെടുകേ പിളര്‍ന്നു കൊണ്ട് ഗുണപരമായ അഭിപ്രായങ്ങളെ പരസ്പരം ബഹുമാനിച്ച് യോഗത്തിന്റെ കാര്യപരിപാടികളിലേയ്ക്കു എത്ര സുഗമമായാണ് മൂന്ന് ദിനം കൊണ്ട് യൂയേയീ ബൂലോഗ മീറ്റ് എത്തിച്ചേര്‍ന്നത്. ആരും ആരുടേയും വാക്കുകളെ തള്ളിക്കളയുന്നില്ല. ആരുടേയും തീരുമാനങ്ങള് ആരിലും അടിച്ചേല്‍പ്പിയ്ക്കുന്നില്ല. ഒരുവന് പറയുന്ന അഭിപ്രായത്തെ എതിര്‍ക്കുമ്പോള് പോലും സൂക്ഷിയ്ക്കുന്ന പ്രതിപക്ഷ ബഹുമാനം...ഇതൊക്കെയും ബൂലോഗ മീറ്റുകളില് മാത്രം കാണാന് കഴിയുന്ന നന്മ!\nഅതുല്യേച്ചിയില്ലാത്ത അപൂര്‍വ്വം മീറ്റുകളില് ഒന്ന്. അതുല്യേച്ചിയുടെ മീറ്റുകളിലെ വരവ് ഒരാഘോഷമായിരുന്നു. കൈനിറയെ കളിപ്പാട്ടങ്ങളും മാലയും കുപ്പിവളയുമൊക്കെയായി...അതൊരു പ്രസ്ഥാനം തന്നെയായിരുന്നു. അതുല്യേച്ചിയുടെ കുറവ് സബീല് പാര്‍ക്കില് പരിഹാരമായത് കിച്ചുവിലൂടെയായിരുന്നു. മുളക് ബാജിയും ചുക്കു കാപ്പിയും ഒക്കെയായി കിച്ചു മീറ്റില് നിറഞ്ഞു നിന്നു. മീറ്റിലെ കാര്‍ന്നോരായ കൈതമുള്ളിന്റെ ഉത്സാഹം മറ്റേതു ചെറുപ്പക്കാരിലും അസൂയ ഉളവാക്കുമായിരുന്നു. ശശിയേട്ടന് ഏര്‍പ്പാടാക്കിയ ബിരിയാണിയും ഒട്ടും മോശമല്ലായിരുന്നു. കുറുമാന്റെ കുഞ്ഞു തമാശകളും കൈപ്പള്ളിയുടെ പ്രഭാഷണവും ഹരിയണ്ണന്റെ പുസ്തക കച്ചവടവും മീറ്റിലുള്ളവരേക്കാള് കൂടുതല് ഫോട്ടോഗ്രാഫര്‍മാരുടെ ബാഹുല്യവും എല്ലാം കൂടി ആഘോഷ സമാനമായ നിമിഷങ്ങള്‍ക്കാണ് ബൂലോഗം ഇന്ന് സാക്ഷ്യം വഹിച്ചത്. കൂട്ടത്തില് ഒരു കുഞ്ഞിന്റെ ജീവന് രക്ഷിയ്ക്കാനുള്ള യജ്ഞത്തില് പങ്കളികളാകാനും മീറ്റിലെ സൌഹൃദങ്ങള്‍ക്ക് കഴിഞ്ഞു.\nഅക്ഷരാര്‍ത്ഥത്തില് ബ്ലോഗു കുടുംബം തന്നെയാണ് തറവാടിയുടേത്. തറവാടിയും വല്യമ്മായിയും പച്ചാനയും ആജുവും ചേര്‍ന്ന ബ്ലോഗുകുടുംബം അപ്പാടെ മീറ്റിനുണ്ടായിരുന്നു. അഗ്രജന് ആദ്യാവസനക്കാരനായി മീറ്റില് പറന്നു നടക്കുന്നത് കാണാമായിരുന്നു. മീറ്റിന്റെ സാമ്പത്തിക കൈകാര്യ കര്‍ത്താവും അഗ്രജന് തന്നെയായിരുന്നു. മീറ്റിന്റെ ചിലവുകള് ആര്‍ക്കും ഭാരമാകാത്ത തരത്തില് പരിഹരിയ്ക്കാന് അഗ്രജനും അസിസ്റ്റന്റുമാരായ ഇത്തിരിയും അപ്പുവും ശ്രമിയ്ക്കുന്നുണ്ടായിരുന്നു.\nഇളംതെന്നലും ഇടിവാളും സാക്ഷിയും ഏറനാടനും അനസും മൈനാഗനും കാട്ടിപ്പരത്തിയും നമസ്കാറും നജൂസും രാജീവ് ചേലനാട്ടും രാധേയനും പാര്‍ത്ഥനും സങ്കുചിതനും തൃഷ്ണയും സാല്‍ജോയും രെഞ്ജിത്ത് ചെമ്മാടും താഴ്വാരവും സുല്ലും സിമിയും എരകപ്പുല്ലും ഷാഫിയും കുറ്റ്യാടിക്കാരനും ഉഗാണ്ടാരണ്ടാമനും ഷിഹാബ് മൊഗ്രാലും അത്ക്കറും സമീഹയും പകല്‍ക്കിനാവനും മിന്നാമിനുങ്ങും കാവാലനും കനലും ദേവനും അനില്‍ശ്രീയും അമ്പിയും രാം മോഹന് പാലിയത്തും രാമചന്ദ്രന് വെട്ടിക്കാടും നസീര് കടയ്ക്കലും കരീം മാഷും പൊതുവാളും യൂസഫും വരവൂരാനും സിദ്ധാര്‍ത്ഥനും ഷംസുദ്ദീന് മൂസയും തുടങ്ങി വിശാലമനസ്കന് വരെയുള്ളവരെ നേരിട്ട് കാണാനും ഇന്നലെ വരെ ഐഡികളായിരുന്നവരെ തൊട്ടറിയാനും സബീല് പാര്‍ക്ക് വേദിയാവുകയായിരുന്നു.\nബ്ലോഗെഴുതുന്നവര് യോഗം കൂടുന്നത് തെറ്റാണെന്നു വാദിയ്ക്കുന്നവര്‍ക്ക് വാദിയ്കാന് വേണ്ടുന്ന ന്യായങ്ങള് ഉണ്ടാകാം. എന്നാല് ഇത്തരം മീറ്റുകളുടെ മാധ്യര്യം ആ ന്യായങ്ങളുടെ മുനയൊടിയ്ക്കുന്നത് തന്നെയാണ്. സംഘാടകരില്ലാത്ത സംഘാടനം. ബ്ലോഗിങ്ങ് പോലെ സ്വതന്ത്രമായ മീറ്റ്. ബാക്കിയാക്കുന്നത് മഹത്തായ സൌഹൃദം തന്നെയാണ്. ബ്ലോഗെന്ന മാധ്യമം ഉണ്ടായിരുന്നില്ലാ എങ്കില് ഒരിയ്ക്കലും പരസ്പരം പരിചയപ്പെടാന് സാധ്യതയില്ലാതിരുന്ന ഒരു സമൂഹത്തിന്റെ ഒത്തു ചേരല് ഒരു ബ്ലോഗ് പോസ്റ്റിലെ കമന്റുകള് പോലെ സ്വതന്ത്രവും സുന്ദരവുമായിരുന്നു.\nഇന്നിയെന്നെന്നു ഒരോരുത്തരും സ്വയം ചോദിച്ച് പിരിയുമ്പോള് അടുത്ത മീറ്റായിരുന്നു ഏവരുടേയും മനസ്സില്.\nകഴിഞ്ഞു പോയ സുന്ദര നിമിഷങ്ങള് ഇവിടെ.\nചേര്‍ത്ത് വായിയ്ക്കാം : 1. ആലോചനാ യോഗം.\n2. ദേവേട്ടന്റെ ചെറുകുറിപ്പ്.\n3. അപ്പുവിന്റേം പകല്‍ക്കിനാവന്റേയും ഫോട്ടോ പോസ്റ്റ്.\n4. അനില് ശ്രീയുടെ ഫോട്ടോ ഫീച്ചര്.\n5. അതുല്യേച്ചിയുടെ അസൂയ കുറിപ്പ്.\n6. ഗപ്പ് ഫ്രം അതുല്യേ ശര്‍മ്മ.\n7. തൌഫീപറമലന്റെ ചിത്രങ്ങള്.\nഎഴുതിയത് അഞ്ചല്‍ക്കാരന് at 11:39 PM 29 Comments Links to this post\nLabels: bloggers, eat, meet, U.A.E.


ആകെ പൊടിപടലം | Total dust | Madhyamam\ndate_range 18 May 2022 5:50 AM GMT\nവീശിയടിച്ച് പൊടിക്കാറ്റ്; കാഴ്ചപരിധി ചില ഭാഗങ്ങളിൽ പൂജ്യത്തിലെത്തി\nപൊടിക്കാറ്റിനെ തുടർന്ന് കാഴ്ച മങ്ങിയ ദോഹ കോർണിഷിൽ നിന്നുള്ള ദൃശ്യം\nദോഹ: തുടർച്ചയായ ദിവസങ്ങളിൽ ആഞ്ഞുവീശുന്ന പൊടിക്കാറ്റിൽ ജനജീവിതവും ദുസ്സഹമാവുന്നു. റോഡ് ഗതാഗതവും യാത്രയും വരെ ദുരിതത്തിലാക്കിയാണ് കഴിഞ്ഞ ദിവസങ്ങളിൽ പൊടിക്കാറ്റ് വീശിയടിക്കുന്നത്. ഖത്തർ ഉൾപ്പെടെ ഗൾഫ് മേഖലയിലാകെ ഏതാനും ദിവസങ്ങളിലായി കാലാവസ്ഥാ മാറ്റത്തിന്‍റെ ഭാഗമായി കാറ്റ് വീശുന്നുണ്ട്.\nകലാവാസ്ഥാ വിഭാഗം കഴിഞ്ഞ ദിവസങ്ങളിൽ നടത്തിയ പ്രവചനങ്ങൾ പൂർണമായും ശരിവെച്ചുകൊണ്ടായിരുന്നു തിങ്കൾ, ചൊവ്വ ദിവസങ്ങളിൽ അന്തരീക്ഷത്തിലെ മാറ്റങ്ങൾ. കാഴ്ചാ പരിധി തീരെ കുറഞ്ഞത് പലയിടങ്ങളിലും ഗതാഗതക്കുരുക്കിനും കാരണമായി. ട്രാഫിക് വിഭാത്തിന്‍റെ നേതൃത്വത്തിൽ വിവിധ റോഡുകളിലെ സൂചനാബോർഡുകളിൽ ഡ്രൈവർമാർക്കും യാത്രക്കാർക്കും ആവർത്തിച്ച് നിർദേശങ്ങളും നൽകുന്നുണ്ട്. കാഴ്ചാ പരിധി കുറഞ്ഞതിനാൽ വേഗത കുറച്ച് സഞ്ചരിക്കണമെന്നും, കാറ്റ് പലമേഖലകളിലും ശക്തമായി വീശുമെന്നും അറിയിച്ചു.\nകഴ്ച നാല് മുതൽ എട്ട് കി.മീ വരെയും, രണ്ട് കി.മീറ്റിനും താഴെയായി ചുരുങ്ങുമെന്നും മുന്നറിയിപ്പ് നൽകി. ചിലയിടങ്ങളിൽ ചൊവ്വാഴ്ച കാഴ്ച പരിധി പൂജ്യത്തിലേക്ക് താഴ്ന്നതായും കാലാവസ്ഥാ വിഭാഗം ട്വിറ്ററിലൂടെ അറിയിച്ചു.\nപൊടിക്കാറ്റിനൊപ്പം ചൂടും വർധിക്കുകയാണ്. ചൊവ്വാഴ്ച പകൽ താപനില 41 ഡിഗ്രി സെൽഷ്യസാണ് രേഖപ്പെടുത്തിയത്.\nഈയാഴ്ച വടക്കു പടിഞ്ഞാറൻ കാറ്റ് ശക്തമാവുന്നതിനാൽ വൈകുന്നേരങ്ങളിലെ കാഴ്ച തീരെകുറയുമെന്ന് കാലാവസ്ഥാ വിഭാഗം ആവർത്തിച്ചു. \nതെക്കൻ ഇറാഖിൽ നിന്നാരംഭിക്കുന്ന കാറ്റാണ് കുവൈത്തും ഖത്തറും ഉൾപ്പെടെ ഗൾഫ്രാജ്യങ്ങളിലേക്ക് പൊടിപടലം പടർത്തി ആഞ്ഞു വീശുന്നത്.\nഅത്യാവശ്യത്തിനു മാത്രം പുറത്തിറങ്ങുക.\nപ്രായമായവരും ശ്വാസകോശ സംബന്ധമായ രോഗമുള്ളവരും പുറത്തേക്ക് യാത്ര ചെയ്യുന്നത് ഒഴിവാക്കണം.\nമൂക്ക്, കണ്ണ് എന്നിവയ്ക്ക് അടുത്തിടെ ശസ്ത്രക്രിയ നടത്തിയവര് നേരിട്ട് പൊടി തട്ടുന്നത് ഒഴിവാക്കുക.\nപൊടിക്കാറ്റ് വീശുമ്പോൾ മാസ്ക് അണിയുക, പതിവായി മുഖം കഴുകുക\nNews Summary - Total dust